id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9
values | url stringlengths 31 236 |
|---|---|---|---|---|---|
1df512b7-3ace-470c-8c65-c055b9de1842 | សូមព្រះតាមថែរក្សាពួកគាត់ ! ប៉ូលិសការពារព្រំដែនជួរមុខខ្មែរ-ថៃ ឆ្លងកូវីដ៤នាក់ហើយ | ខេត្តបន្ទាយមានជ័យ៖ នៅថ្ងៃទី២២ ខែកញ្ញា ឆ្នាំ២០២១នេះ បានដឹកនាំកម្លាំងនគរបាលការិយាល័យសុខាភិបាល ចុះយកសំណាក តេស្តរកមេរោគកូវីដ១៩ ដល់កម្លាំងនគរបាលនៅវរសេនាតូចនគរបាលការពារព្រំដែនគោកជួរមុខ នៅតាមដល់ព្រំដែនកម្ពុជា-ថៃ ចំនួន០២ គឺវរៈនគរបាលការពារព្រំដែនគោកលេខ៩១១ និងវរ:៨១៥។ លោកឧត្តមសេនីយ៍ត្រី វង្ស វិត បានឲ្យដឹងថា ប្រតិបត្តិការក្នុងការធ្វើតេស្តសំណាករកមេរោគកូវីដ១៩ ថ្ងៃនេះ មានកម្លាំងនគរបាលចូលរួមចំនួន១៤៦នាក់ ក្នុងនោះស្រីចំនួន៣នាក់មកពី ១-វរ៩១១ ចំនួន ៥៣នាក់ ស្រី១នាក់ ២-វរ៨១៥ ចំនួន៩៣នាក់ ស្រី២នាក់។ ក្រោយធ្វើតេស្តលទ្ធផលបង្ហាញថា សរុបទាំងពីរវរ:សេនាតូចការពារព្រំដែនគោកវិជ្ជមានកូវីដ១៩ ចំនួន០៤នាក់ ស្រី០១នាក់។ ជាមួយគ្នានោះដែរ លោកឧត្តមសេនីយ៍ត្រីបានអំពាវនាវដល់អ្នកដែលប៉ះពាល់ផ្ទាល់ ឬប្រយោលត្រូវធ្វើត្រូវធ្វើចត្តាឡីស័កចំនួន១៤ថ្ងៃ នៅដោយឡែក រីឯអ្នកដែលកើតជំងឺត្រូវបានបញ្ជូនទៅព្យាបាល។ លោកក៏ស្នើសុំឱ្យកងកម្លាំងទាំងអស់ត្រូវយកចិត្តទុកដាក់ចំពោះសុខភាពឲ្យបានខ្ពស់។ ពិសេសត្រូវបន្តអនុវត្តគោលការណ៍ ៣កុំ ៣ការពារ របស់ក្រសួងសុខាភិបាល៕ សូមបញ្ជាកថា កាលពីថ្ងៃទី២២ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៣៧នាក់ ខណៈដែលមានអ្នកជំងឺចំនួន៤៦៩នាក់ជាសះស្បើយ និងអ្នកស្លាប់ថ្មីចំនួន១៤នាក់។ គិតត្រឹមថ្ងៃទី២២ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៥ ៩៨១នាក់។ ចំណែក អ្នកជាសះស្បើយសរុបចំនួន៩៨ ៦៥៥នាក់ និងអ្នកស្លាប់សរុបចំនួន២ ១៥៤នាក់៕ | 2021-09-23T08:15:59+07:00 | kbnnews.com | https://kbn.news/archives/238843 |
efe38085-9f62-4e93-be8e-4158ec1d6512 | អាជ្ញាធរភ្នំពេញ ណែនាំពីវិធានការទប់ស្កាត់ការរីករាលដាលជំងឺកូវីដក្នុងឱកាសបុណ្យកាន់បិណ្ឌ ភ្ជុំបិណ្ឌ និងកឋិនទាន នៅក្នុងភូមិសាស្ត្ររាជធានីភ្នំពេញ | រាជធានីភ្នំពេញ: រដ្ឋបាលរាជធានីភ្នំពេញ បានធ្វើការណែនាំដល់រដ្ឋបាលខណ្ឌទាំង១៤ ស្ថាប័នពាក់ព័ន្ធ មន្ទីរធម្មការ និងសាសនា និងគ្រប់វត្តអារាមទាំងអស់ ឱ្យចូលរួមអនុវត្តឱ្យបានម៉ឺងម៉ាត់នូវវិធានការទប់ស្កាត់ការរីករាលដាលនៃជំងឺកូវីដ-១៩ ជាពិសេសវីរុសបំប្លែងថ្មី ប្រភេទដែលតា (Delta) ក្នុងឱកាស បុណ្យកាន់បិណ្ឌ ភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃ ១រោច ដល់ថ្ងៃ ១៥រោច ខែភទ្របទ ត្រូវនឹងថ្ងៃទី២២ ខែកញ្ញា ដល់ថ្ងៃទី០៦ ខែតុលា ឆ្នាំ២០២១ និងបុណ្យកឋិនទាន ចាប់ពីថ្ងៃ ១រោច ខែអស្សុជ ដល់ថ្ងៃ ១៥កើត ខែកត្តិក ត្រូវនឹងថ្ងៃទី ២២ ខែតុលា ដល់ថ្ងៃទី១៩ ខែវិច្ឆិកា ឆ្នាំ២០២១ ខាងមុខនេះ។ ខាងក្រោមនេះជាសេចក្ដីណែនាំរបស់រដ្ឋបាលរាជធានីភ្នំពេញ | 2021-09-23T08:09:53+07:00 | kbnnews.com | https://kbn.news/archives/238840 |
ab695f81-abe1-4eab-8a78-1f1a8ddf76c8 | សុន្ទរកថារបស់សម្តេចតេជោ ហ៊ុន សែន ដែលបានផ្ញើទៅចូលរួមកិច្ចប្រជុំកំពូលកូវីដ១៩ ជាសកល ក្រោមប្រធានបទ «ការបញ្ចប់ជំងឺរាតត្បាត និងការកសាងឱ្យបានប្រសើរឡើងវិញ» ដែលរៀបចំឡើងដោយលោក ចូ បៃដិន | សុន្ទរកថាជាលាយលក្ខណ៍អក្សររបស់ សម្តេចតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា ដែលបានផ្ញើទៅចូលរួមកិច្ចប្រជុំកំពូលកូវីដ-១៩ ជាសកល ក្រោមប្រធានបទ «ការបញ្ចប់ជំងឺរាតត្បាត និងការកសាងឱ្យបានប្រសើរឡើងវិញ» ដែលត្រូវបានរៀបចំឡើងដោយលោក ចូ បៃដិន ប្រធានាធិបតីសហរដ្ឋអាមេរិក តាមប្រព័ន្ធវីដេអូ នៅថ្ងៃទី ២២ ខែកញ្ញា ឆ្នាំ២០២១។ | 2021-09-23T07:12:00+07:00 | freshnewsasia.com | https://m.freshnewsasia.com/index.php/en/localnews/213833-2021-09-22-17-12-28.html |
b033bf37-6a5d-42c8-9455-df25962ab8ee | លោក ហ៊ុន សែន ស្នើឲ្យពិចារណាផ្អាកភ្ជុំបិណ្ឌឬបន្ថយចំនួនមនុស្ស ក្រោយមានករណីឆ្លងនៅតាមវត្តអារាម | លោកនាយករដ្ឋមន្រ្តី ហ៊ុន សែន នៅថ្ងៃព្រហស្បតិ៍នេះ បានស្នើឲ្យក្រសួងសុខាភិបាល និងស្ថាប័នពាក់ព័ន្ធ ពិចារណាផ្អាកបុណ្យភ្ជុំបិណ្ឌ ឬកាត់បន្ថយចំនួនមនុស្សទៅវត្តអារាម ក្រោយមានករណីឆ្លងជំងឺកូវីដ១៩ នៅតាមវត្តអារាមមួយចំនួន។ នេះបើតាមសារជាសំឡេងរបស់នាយករដ្ឋមន្រ្តី ដែលចេញផ្សាយកាលពីរសៀលថ្ងៃព្រហស្បតិ៍។ លោក ហ៊ុន សែន បានចាត់ទុកការឆ្លងជំងឺកូវីដ១៩ នៅតាមវត្តអារាម ក្រោយប្រជាពលរដ្ឋសម្រុកទៅវត្ត ចាប់ពីថ្ងៃទី២២ ខែកញ្ញា ដែលជាថ្ងៃបិណ្ឌមួយ ជា«កង្វល់ធំ»មួយ ដែលតម្រូវឲ្យរដ្ឋាភិបាលត្រូវចាត់វិធានការ។ នៅពេលថ្លែងនោះ លោក ហ៊ុន សែន មិនទាន់បញ្ជាឲ្យផ្អាកបុណ្យភ្ជុំបិណ្ឌនៅឡើយទេ ប៉ុន្តែលោកបញ្ជាឲ្យក្រសួងសុខាភិបាល និងស្ថាប័នពាក់ព័ន្ធ«ពិនិត្យជាបន្ទាន់» ហើយអាចពិចារណាផ្អាកពិធីនេះ ឬកាត់បន្ថយតាមរបៀបណាមួយ ដើម្បីធានាកុំឲ្យមានការឆ្លងទ្រង់ទ្រាយធំ ក្រោយពិធីបុណ្យភ្ជុំបិណ្ឌចប់។ លោក ហ៊ុន សែន ថ្លែងថា៖ «ប្រសិនបើយើងបន្ត អាចថាលទ្ធផលដែលយើងទទួលបានក្នុងរយៈពេលកន្លងទៅនេះ គឺនឹងមានការរីករាលដាលធ្ងន់ធ្ងរហួសពីការគិត ដែលយើងបានគិតនៅមុនពេលបុណ្យ»។ ភ្លាមៗក្រោយការពីការប្រកាសរបស់លោកនាយករដ្ឋមន្ត្រី ហ៊ុន សែន មន្ទីរធម្មការនិងសាសនារាជធានីភ្នំពេញ បាននាំមុខគេក្នុងការចេញសេចក្តីប្រកាសជូនដំណឹង និងសំណូមពរដល់ព្រះសង្ឃគង់នៅតាមវត្តអារាមនានា ពលរដ្ឋ ពុទ្ធបរិស័ទក្នុងរាជធានី អនុវត្តតាមវិធានការរបស់រាជរដ្ឋាភិបាល និង វិធានការក្រសួងសុខាភិបាលចំពោះការទប់ស្កាត់ជំងឺកូវីដ១៩ និង សូមបន្តផ្អាកការជួបប្រជុំផ្សេងៗ និង ការប្រមូលផ្តុំថ្វាយបង្គំ ជាបណ្តោះអាសន្នចាប់ពីពេលនេះ រហូតមានការជូនដំណឹងជាថ្មី។ គួរបញ្ជាក់ថាកាលពីថ្ងៃទី៣ ខែកញ្ញា ក្រសួងធម្មការនិងសាសនាបានចេញសេចក្តីណែនាំមួយ ដោយអនុញ្ញាតឲ្យវត្តអារាមទាំងអស់នៅក្នុងប្រទេសប្រារព្ធពិធីបុណ្យកាន់បិណ្ឌ ភ្ជុំបិណ្ឌ និងកឋិនទាន ប៉ុន្តែតម្រូវឲ្យមានការប្រកាន់ខ្ជាប់តឹងរ៉ឹងនូវវិធានការបង្ការការឆ្លងជំងឺកូវីដ១៩។ ការសម្រេចឲ្យប្រារព្ធបុណ្យភ្ជុំបិណ្ឌនៅទូទាំងប្រទេសនេះ ស្របពេលដែលព្រះសង្ឃតាមវត្តអារាមមួយចំនួន បានត្អូញត្អែរអំពីកង្វះខាតចង្ហាន់ និងបច្ច័យ ដោយសារមិនមានពុទ្ធបរិស័ទច្រើននោះទេមកវត្តអារាម ក្នុងពេលដែលប្រទេសកំពុងជួបវិបត្តិជំងឺកូវីដ១៩៕ | 2021-09-23T07:00:00+07:00 | khmer.voanews.com | https://khmer.voanews.com/a/hun-sen-asks-to-consider-ceasing-pchum-bin-or-reducing-number-of-people/6242404.html |
02fb4a6b-f2f8-42d1-99ab-b37fefd77b8e | រដ្ឋបាលម្ហូបអាហារនិងឱសថសហរដ្ឋអាមេរិក អនុម័តវ៉ាក់សាំងកូវីដ១៩ដូសជំរុញរបស់ក្រុមហ៊ុន Pfizer | រដ្ឋបាលម្ហូបអាហារនិងឱសថសហរដ្ឋអាមេរិក បានអនុញ្ញាតឲ្យប្រើដូសទី៣នៃវ៉ាក់សាំងកូវីដ១៩របស់ក្រុមហ៊ុន Pfizer-BioNTech សម្រាប់ពលរដ្ឋអាមេរិកាំងអាយុចាប់ពី៦៥ឆ្នាំឡើង និងមនុស្សពេញវ័យដែលមានជំងឺធ្ងន់ធ្ងរ។ ការសម្រេចកាលពីថ្ងៃពុធ ក៏បានអនុម័តឲ្យចាក់ដូសជំរុញសម្រាប់បុគ្គលិកអាជីពមួយចំនួនដូចជា អ្នកថែទាំសុខភាព គ្រូបង្រៀន បុគ្គលិកនៅហាងលក់គ្រឿងទេសនិងអ្នករស់នៅទីជម្រកសម្រាប់មនុស្សគ្មានផ្ទះនៅ ឬអ្នកនៅក្នុងពន្ធនាគារ។ ការអនុញ្ញាតនេះ ទំនងជានឹងត្រួសត្រាយផ្លូវសម្រាប់ការបោះឆ្នោតនៅថ្ងៃព្រហស្បតិ៍ដោយគណៈកម្មាធិការផ្តល់យោបល់នៃមជ្ឈមណ្ឌលគ្រប់គ្រង និងបង្ការជំងឺ (CDC)ដែលសម្រេចថា តើពលរដ្ឋអាមេរិកាំងក្រុមណា នឹងអាចចាក់វ៉ាក់សាំងដូសជំរុញរបស់ក្រុមហ៊ុន Pfizer។ ក្រុមប្រឹក្សារបស់មជ្ឈមណ្ឌលគ្រប់គ្រងនិងបង្ការជំងឺ បានជួបពិភាក្សាគ្នាកាលពីថ្ងៃពុធថា តើអ្នកណានឹងត្រូវចាក់វ៉ាក់សាំងដូសជំរុញមុនគេ ដែលជាការសម្រេចដ៏ចម្រូងចម្រាសដែលកើតចេញជាង១ខែបន្ទាប់ពីលោកប្រធានាធិបតី Joe Biden បានប្រកាសផែនការនេះជាលើកដំបូង កាលពី៨ខែមុន ក្រោយការចាក់វ៉ាក់សាំងដូសទី២។ ដោយលើកហេតុផលថា ខ្វះទិន្នន័យអំពីសុវត្ថិភាពការចាក់វ៉ាក់សាំងដូសជំរុញ និងខ្វះភស្តុតាងនៃផលប្រយោជន៍។ ក្រុមប្រឹក្សា បានយល់ព្រមឲ្យចាក់វ៉ាក់សាំងដូសជំរុញចំពោះមនុស្សអាយុចាប់ពី៦៥ឆ្នាំឡើង និងអ្នកមានហានិភ័យនៃជំងឺធ្ងន់ធ្ងរ។ ពួកអ្នកវិទ្យាសាស្រ្តបានបញ្ជាក់ថា ការព្រួយកង្វល់ដ៏ចម្បងរបស់សហរដ្ឋអាមេរិក គឺការចាក់វ៉ាក់សាំងឲ្យអ្នកដែលមិនទាន់បានចាក់ទាល់តែសោះ៕ | 2021-09-23T07:00:00+07:00 | khmer.voanews.com | https://khmer.voanews.com/a/u-s-fda-approves-booster-shot-of-pfizer-covid-19-vaccine/6242493.html |
72089530-4cf6-4823-b0d3-d0b0fe6653f9 | លោកស្រី ឱ វណ្ណឌីន៖ អ្នកជាសះស្បើយពីជំងឺកូវីដ១៩ ចាប់ពី ៤ខែឡើងទៅ សូមមកទទួលយកវ៉ាក់សាំងកូវីដ១៩ ដើម្បីទប់ទល់នឹងការវាយលុកវីរុសប្រភេទថ្មី (Video Inside) | លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ បានគូសបញ្ជាក់ថា នៅក្នុងបរិបទ ដែលវីរុសកូវីដ១៩បប្លែងថ្មី កំពុងតែចរាចរណ៍យ៉ាងសកម្មនៅលើពិភពលោក ក៏ដូចជានៅកម្ពុជាផងនោះ ហើយដើម្បីទប់ទល់នឹងការវាយលុកនៃវីរុសប្រភេទថ្មី អង្គការសុខភាពពិភពលោក បានផ្ដល់អនុសាសន៍ថា អ្នកដែលវិជ្ជមានកូវីដ១៩ ហើយព្យាបាលជា ក្រោយពី ៤ខែឡើងទៅ គឺអាចមកទទួលការចាក់វ៉ាក់សាំងបង្ការជំងឺកូវីដ១៩នេះបាន។ ការថ្លែងដូច្នេះរបស់លោកស្រី ឱ វណ្ណឌីន នៅក្នុងពិធីបិទយុទ្ធនាការចាក់វ៉ាក់សាំងការពារជំងឺកូវីដ១៩ ជុំទី១ ជូនប្រជាពលរដ្ឋ ដែលមានអាយុចាប់ពី១៨ឆ្នាំឡើង នៅខេត្តតាកែវ នាថ្ងៃទី២២ ខែកញ្ញា ឆ្នាំ២០២១នេះ។ លោកស្រីថ្លែងបន្ដថា «អ្នកដែលវិជ្ជមានជំងឺកូវីដ១៩ ហើយព្យាបាលជា ក្រោយ៤ខែឡើងទៅ សូមអញ្ជើញមកចាក់វ៉ាក់សាំងការពារជំងឺកូវីដ១៩ នៅតាមទីតាំងដែលមាននៅតាមបណ្ដារាជធានី-ខេត្ដ កំពុងតែធ្វើយុទ្ធនាការចាក់វ៉ាក់សាំងការពារជំងឺកូវីដ១៩ ឬក៏នៅទីតាំងដែលអភិបាលខេត្ដ បានរក្សាទុកជាប្រចាំ សម្រាប់ផ្ដល់នូវការចាក់វ៉ាក់សាំងដល់បុគ្គលមិនទាន់បានចាក់វ៉ាក់សាំង»។ លើសពីនោះ លោកស្រីបានលើកទឹកចិត្ដដល់អ្នកវិជ្ជមានកូវីដ១៩ ក្រោយព្យាបាលជាសះស្បើយ ចាប់ពី ៤ខែឡើងទៅនេះ សូមមកចាក់ឱ្យរួសរាន់ ដើម្បីរួមចំណែកបង្កើននូវភាពសុំារបស់ខ្លួន ឱ្យកាន់តែខ្លាំងបន្ថែមទៀត ។សម្រាប់ការចាក់វ៉ាក់សាំងការពារជំងឺកូវីដ១៩នេះ មិនមែនចាក់តែមួយម្ជុលនោះទេ គឺចាក់ដូសទី១ហើយ ២១ថ្ងៃក្រោយមក ចាក់ដូសទី២៕ | 2021-09-23T05:58:00+07:00 | freshnewsasia.com | https://m.freshnewsasia.com/index.php/en/localnews/213832-2021-09-22-15-58-49.html |
4c958d13-f19f-46db-bcec-5c8ecf96492a | រដ្ឋបាលរាជធានីភ្នំពេញ ណែនាំអំពីវិធានការទប់ស្កាត់ការរីករាលដាលជំងឺកូវីដ-១៩ ក្នុងឱកាសបុណ្យកាន់បិណ្ឌ ភ្ជុំបិណ្ឌ និងកឋិនទាន នៅភូមិសាស្ត្ររាជធានីភ្នំពេញ | រដ្ឋបាលរាជធានីភ្នំពេញ នៅថ្ងៃទី២២ ខែកញ្ញា ឆ្នាំ២០២១នេះ បានធ្វើការណែនាំដល់រដ្ឋបាលខណ្ឌទាំង១៤ ស្ថាប័នពាក់ព័ន្ធ មន្ទីរធម្មការ និងសាសនា និងគ្រប់វត្តអារាមទាំងអស់ ឱ្យចូលរួមអនុវត្តឱ្យបានម៉ឺងម៉ាត់នូវវិធានការទប់ស្កាត់ការរីករាលដាលនៃជំងឺកូវីដ-១៩ ជាពិសេសវីរុសបំប្លែងថ្មី ប្រភេទដែលតា (Delta) ក្នុងឱកាស បុណ្យកាន់បិណ្ឌ ភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃ ១រោច ដល់ថ្ងៃ ១៥រោច ខែភទ្របទ ត្រូវនឹងថ្ងៃទី២២ ខែកញ្ញា ដល់ថ្ងៃទី០៦ ខែតុលា ឆ្នាំ២០២១ និងបុណ្យកឋិនទាន ចាប់ពីថ្ងៃ ១រោច ខែអស្សុជ ដល់ថ្ងៃ ១៥កើត ខែកត្តិក ត្រូវនឹងថ្ងៃទី ២២ ខែតុលា ដល់ថ្ងៃទី១៩ ខែវិច្ឆិកា ឆ្នាំ២០២១ ខាងមុខនេះ។ នេះវបើតាមសេចក្តីណែនាំដែលបណ្តាញព័ត៌មាន Fresh News ទទួលបាន។ ១៖ ព្រះចៅអធិការវត្ត គណៈកម្មការវត្តគ្រប់ទីអាំរាមទាំងអស់ក្នុងរាជធានីភ្នំពេញ ត្រូវបង្កើត ក្រុមការងារ ដើម្បីគ្រប់គ្រង ចាត់ចែង ត្រួតពិនិត្យការអនុវត្តវិធានការការររបស់ ក្រសួងសុខាភិបាលក្នុងការទប់ស្កាត់ការរីករ៉ាលដាលនៃជំងឺកូវីដ-១៩ និងវិធានការ*៣ កុំ និង ៣ ការពារ” របស់ សម្តេចតេជោនាយករដ្ឋមន្ត្រី ២៖ ក្រុមការងារ ត្រូវទទួលខុសត្រូវក្នុងការចាត់ឱ្យមានអ្នករង់ចាំបាញ់អាល់កុល វាស់កម្តៅ និងរៀបចំឱ្យមានកន្លែងលាងសម្អាតដៃនៅគ្រប់ច្រកចេញ-ចូលទាំងអស់ នៃបរិវេណទីវត្ត អារាម ប្រសិនបើអាចដំឡើងម៉ាស៊ីនវាស់កំដៅនិងទូបាញ់អាល់កុលសម្លាប់មេរោគដោយ ស្វ័យប្រវត្តិនៅតាមច្រកចេញ-ចូលបានជាការប្រសើរ។ ទន្ទឹមនេះ ត្រូវត្រួតពិនិត្យការរក្សា គម្លាតសុវត្តិភាព តាមគោលការណ៍សុវត្ថិភាពបុគ្គលឱ្យបានយ៉ាងតិច១.៥ម៉ែត្រពីគ្នា និង មិនអនុញ្ញាតឱ្យចូលប្រគេនចង្ហាន់-ទេយ្យវត្ថុប្រជ្រៀតគ្នា ឬកៀកគ្នាជាដាច់ខាត ដោយកំណត់ចំនួនអ្នកចេញ-ចូលជាក្រុមម្ដង១៥នាក់ ឬតិចជាងនេះ ដើម្បីឱ្យសមាមាត្រជាមួយ ទំហំទីតាំងប្រារព្ធពិធី ចៀសវាងហានិភ័យខ្ពស់ដល់ការងារយចម្លងជំងឺកូវីដ-១៩ ៣៖ ក្នុងទីអារាមទាំងអស់ត្រូវដាក់ស្លាកសញ្ញាសម្គាល់ពីការតម្រូវឱ្យពាក់ម៉ាស និងត្រូវពាក់ម៉ាស ឬរបាំងមុខការពារឱ្យបាន៍គ្រប់គ្នា ទាំងព្រះសង្ឃ និងគ្រហស៍។ ប្រសិនបើមានបុគ្គលណាមិន ព្រមពាក់ម៉ាស ឬរបាំងមុខការពារ ត្រូវរាយការណ៍ជាបន្ទាន់ទៅស្ថាប័នមានសមត្ថកិច្ចដែល នៅក្បែរនោះ ដើម្បីធ្វើការផាកពិន័យទៅតាមបទមិនគោរពវិធានការរដ្ឋបាល ៤៖ ត្រូវធ្វើអនាម័យជាប្រចាំដោយបាញ់អាកុលសម្លាប់មេរោគនៅតាមបន្ទប់ទឹក និងកន្លែងដែល ម៉ានការប៉ះពាល់ច្រើន ៥៖ គ្រប់សម្ភារសម្រាប់ដាក់ចង្ហាន់ និងទេយ្យវត្ថុទាំងអស់ ត្រូវមានថាសសម្រាប់ទ្រជាទ្រនាប់ ចម្លង និងត្រូវណែនាំឱ្យពុទ្ធបរិស័ទបាញ់អាកុល ឱ្យបានសព្វកន្លែងមុននឹងប្រគេនព្រះសង្ឃ ដើម្បីបង្សុកូល ចៀសវាងការប្រគេនដោយផ្ទាល់ ៦-ក្នុងករណីមានព្រះសង្ឃ គណៈកម្មការវត្ត ពុទ្ធបរិស័ទ មានអាការៈក្អក ឬផ្តាសាយ ដែល សង្ស័យថាមានជំងឺកូវីដ-១៥ ត្រូវធ្វើការផ្អាកការប្រារព្ធពិធីបុណ្យជាបណ្តោះអាសន្នសិន ដោយក្រុមការងារត្រូវឃាត់បុគ្គលដែលសង្ស័យនោះឱ្យនៅមួយកន្លែង ហើយទាក់ទង មន្ទីរសុខាភិបាលរាជធានីភ្នំពេញ ឬលេខ១១៥ ដើម្បីឱ្យគ្រូពេទ្យមកយកសំណាកធ្វើតែស្ត រកមេរោគកូវីដ-១៩។ ១៖ រដ្ឋបាលខណ្ឌទាំង១៤ ត្រូវសហការជាមួយមន្ទីរធម្មការ និងសាសនារាជធានីភ្នំពេញ ចុះពិនិត្យ និងសង្កេតការណ៍តាមទីតាំងវត្តអារាមទាំងអស់ ក្នុងករណីពិនិត្យឃើញថាការ រៀបចំវិធានការការពារ និងទប់ស្កាត់ការរីករាលដាលនៃជំងឺកូវីដ-១៩ របស់វត្តណាមួយ មិនទាន់បានល្អ ត្រូវធ្វើការណែនាំឱ្យកែលម្អភ្លាមៗរហូតដល់ស្របទៅតាមលក្ខខណ្ឌដែល អាចទទួលយកបាន ទើបអនុញ្ញាតឱ្យបន្តការរៀបចំពិធីបុណ្យ ២៖ មិនអនុញ្ញាតឱ្យមានការជួបជុំមនុស្សច្រើនក្រៅពីសមាជិកក្នុងក្រុមគ្រួសារតែមួយ ៣៖ មិនអនុញ្ញាតឱ្យព្រះសង្ឃឆាន់ជុំគ្នាច្រើន នៅក្នុងសាលាឆាន់ឡើយ ដោយរក្សាទុកព្រះសង្ឃ មួយចំនួនតូចសម្រាប់ការឆាន់ ដើម្បីវេរចង្ហាន់ជូនពុទ្ធបរិស័ទទៅតាមប្រពៃណ៌ជាតិ ៤៖ ការសូត្រមន្ត ឬសម្ដែងធម៌របស់ព្រះសង្ឃ ត្រូវគង់ក្នុងគម្លាតសុវត្ថិភាព ៥៖ ត្រូវត្រួតពិនិត្យ និងណែនាំដូនជី តាជី សិល្ប៍ ឱ្យរក្សាអនាម័យឱ្យបានល្អក្នុងការផ្ទេរស្រាក់ ចង្ហាន់ពីពុទ្ធបរិស័ទ។ ក្នុងករណីមានបុគ្គលណាមួយរឹងរួសមិនព្រមអនុវត្តតាមវិធានការ របស់ក្រសួងសុខាភិបាល ក្នុងការទប់ស្កាត់ការរីករាលដាលនៃជំងឺកូវីដ-១៩ និងវិធានការ «៣ កុំ និង ៣ ការពារ» របស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ហើយបង្កការ ចម្លងជំងឺកូវីដ១៩ ទៅអ្នកដទៃ បុគ្គលនោះនឹងត្រូវផ្តន្ទាទោសទៅតាមមាត្រា១០ នៃច្បាប់ស្តីពីវិធានការ ទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត៕ | 2021-09-23T03:48:00+07:00 | freshnewsasia.com | https://m.freshnewsasia.com/index.php/en/localnews/213822-2021-09-22-13-48-14.html |
de59f620-9e2d-43ea-b3b3-88e696a985c6 | រដ្ឋបាលខេត្ដសៀមរាប កំណត់ឃុំចំនួន៥ នៃស្រុកពួក ជា «តំបន់លឿងទុំ» រយៈពេល១៤ថ្ងៃ ដើម្បីទប់ស្កាត់ការឆ្លងរាលដាលនៃជំងឺកូវីដ | រដ្ឋបាលខេត្ដសៀមរាប នៅថ្ងៃទី២២ ខែកញ្ញា ឆ្នាំ២០២១នេះ បានចេញសេចក្ដីសម្រេចកំណត់ជា «តំបន់លឿងទុំ» នៅក្នុងភូមិសាស្ត្រឃុំពួក ឃុំមុខប៉ែន ឃុំសសរស្តម្ភ ឃុំល្វា ឃុំខ្នាត និងឃុំសំរោងយា នៃស្រុកពួក រយៈពេល១៤ថ្ងៃ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ នេះបើយោងតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ដ បានបញ្ជាក់យ៉ាងដូច្នេះថា៖ «ត្រូវបានកំណត់ និងបិទខ្ទប់ភូមិសាស្ត្រដែលមានការឆ្លងរាលដាលនៃជំងឺកូវីដ១៩ ជាបណ្តោះអាសន្ន រយៈពេល១៤ថ្ងៃ គិតចាប់ពីថ្ងៃទី២៣ ខែកញ្ញា ដល់ថ្ងៃទី០៦ ខែតុលា ឆ្នាំ២០២១តទៅ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ នៅក្នុងភូមិសាស្ត្រឃុំពួក ឃុំមុខប៉ែន ឃុំសសរស្ដម្ភ ឃុំល្វា ឃុំខ្នាត និងឃុំសំរោងយា ស្រុកពួក ខេត្តសៀមរាប ជា «តំបន់លឿងទុំ»។ | 2021-09-23T03:20:00+07:00 | freshnewsasia.com | https://m.freshnewsasia.com/index.php/en/localnews/213818-2021-09-22-13-20-47.html |
800db907-dff4-479e-b9bd-846f947940e3 | ស្នងការខេត្តកណ្ដាល ចេញលិខិតព្រមានលោកវរសេនីយ៍ឯក ផាន់ វណ្ណី ក្រោយផ្គើនវិធានការទប់ស្កាត់ជំងឺកូវីដ១៩ របស់រដ្ឋបាលខេត្ត | លោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល បានចេញលិខិតព្រមានលោកវរសេនីយ៍ឯក ផាន់ វណ្ណី នាយការិយាល័យបង្ការ ពន្លត់អគ្គីភ័យ និងសង្រ្គោះនៃស្នងការដ្ឋាននគរបាលខេត្តកណ្ដាល ក្រោយមានរូបភាពបែកធ្លាយមួយ ដែលរូបជួបជុំផឹកស៊ីបង្ហាញអំពីការផ្គើនចំពោះវិធានការទប់ស្កាត់ការឆ្លងរីករាលដាលជំងឺកាចសាហាវកូវីដ១៩ របស់រដ្ឋបាលខេត្តកណ្ដាល។ ក្រោយបែកធ្លាយរូបភាពភ្លាមៗ លោកឧត្តមសេនីយ៍ទោ ឈឿន សុចិត្ត ក៏បានចេញលិខិតព្រមានលោកវរសេនីយ៍ឯក ផាន់ វណ្ណី ដោយព្រមានឱ្យមានការកែប្រែទង្វើផ្គើនរបស់ខ្លួនទៅនឹងបម្រាមរបស់រដ្ឋបាលខេត្តកណ្ដាលជាបន្ទាន់ ដែលជាទង្វើមិនសាកសមទាល់តែសោះ។ ព្រមទាំងបានដាក់ពិន័យរបស់កងកម្លាំងនគរបាលជាតិលេខ០០៦ ប.ប.ជ ទៀតផង។ ក្នុងលិខិតព្រមានដែលអង្គភាពព័ត៌មាន Fresh News ទទួលបាននៅថ្ងៃទី២២ ខែកញ្ញា ឆ្នាំ២០២១នេះ មានខ្លឹមសារព្រមានធ្ងន់ៗពីសំណាក់លោកស្នងការ ។ គួរជម្រាបជូនថា នាពេលកន្លងទៅបុគ្គល ផាន់ វណ្ណី ក៏ធ្លាប់ត្រូវបានមន្ត្រីនគរបាលជាច្រើននាក់ក្រោមឱវាទ ស្នើសុំលោកស្នងការខេត្តកណ្ដាល ដកចេញពីតំណែងផងដែរ ដោយសារតែកង្វះខាតសមត្ថភាពក្នុងការដឹកនាំ ភាពគ្មានវិន័យ អត្តចរិតមិនល្អ និងមានការគៀបសង្កត់ថ្នាក់ក្រោមជាដើម។ ប៉ុន្តែលោក ផាន់ វណ្ណី ត្រូវបានលោកស្នងការព្រមានឱ្យកែប្រែខ្លួនម្ដងជា២ដងរួចមកហើយ ខណៈដែលលើកនេះ លោក ផាន់ វណ្ណី ហ៊ានផ្គើននឹងបម្រាមរបស់អភិបាលខេត្តកណ្ដាលទៀតផង ដោយគ្មានគោរពថ្នាក់លើបន្តិចសោះឡើយ៕ | 2021-09-23T03:20:00+07:00 | freshnewsasia.com | https://m.freshnewsasia.com/index.php/en/localnews/213817-2021-09-22-13-20-38.html |
b676359c-8faf-4af2-9251-1b38fb176d9e | អ្នកជាសះស្បើយ៉ា ពីជំងឺកូវីដ១៩ ចាប់ពី ៤ខែ ឡើងទៅអាចចាក់វ៉ាក់សាំងបាន | អ្អ្នកជាសះស្បើយ ពីជំងឺកូវីដ១៩ ចាប់ពី៤ខែឡើងទៅ អាចចាក់វ៉ាក់សាំងបាន | 2021-09-23T02:41:00+07:00 | dap-news.com | https://dap-news.com/national/2021/09/22/186254/ |
1a16c066-66bd-4fd0-9e3a-c36797ac1ddb | ក្រសួងសុខាភិបាល អំពាវនាវឱ្យពលរដ្ឋអាយុ៦ឆ្នាំឡើង ដែលជាសះស្បើយពីជំងឺកូវីដ១៩ ចាប់ពី៤ខែឡើង ហើយមិនទាន់បានចាក់វ៉ាក់សាំង សូមអញ្ជើញទៅចាក់វ៉ាក់សាំង | ក្រសួងសុខាភិបាលកម្ពុជា បានអំពាវនាវឱ្យប្រជាពលរដ្ឋ ដែលមានអាយុ ៦ឆ្នាំឡើងទៅ ដែលព្យាបាលជាសះស្បើយពីជំងឺកូវីដ១៩ ចាប់ពី៤ខែឡើងទៅ ហើយមិនទាន់ទទួលបានការចាក់វ៉ាក់សាំងកូវីដ១៩នោះ សូមទៅចាក់វ៉ាក់សាំងនេះដោយការស្ម័គ្រចិត្ត។ នេះបើតាមសេចក្តីជូនព័ត៌មាន ដែលបណ្តាញ Fresh News ទទួលបាន៕ | 2021-09-23T01:22:00+07:00 | freshnewsasia.com | https://m.freshnewsasia.com/index.php/en/localnews/213805-2021-09-22-11-22-34.html |
071a64dc-028a-48ad-8f6e-a2eb258026ea | BREAKING: រដ្ឋបាលរាជធានីភ្នំពេញ សម្រេចបន្តវិធានការរដ្ឋបាលផ្អាកសកម្មភាពការងារ មុខរបរ ដែលមានហានិភ័យខ្ពស់នៃការឆ្លងជំងឺកូវីដ១៩ និងការជួបជុំជាលក្ខណៈឯកជនរយៈពេល ១៤ថ្ងៃថែមទៀត | រដ្ឋបាលរាជធានីភ្នំពេញ នៅថ្ងៃទី២២ ខែកញ្ញា ឆ្នាំ២០២១នេះ បានចេញសេចក្តីសម្រេចបន្តវិធានការរដ្ឋបាល ដោយផ្អាកសកម្មភាពការងារ មុខរបរ ដែលមានហានិភ័យខ្ពស់នៃការឆ្លងជំងឺកូវីដ១៩ និងការជួបជុំជាលក្ខណៈ ឯកជន រយៈពេល១៤ថ្ងៃថែមទៀត ចាប់ពីថ្ងៃទី២៤ ខែកញ្ញា ដល់៧ ខែតុលា ឆ្នាំ២០២១។ នេះបើតាមសេចក្តីសម្រេចដែលបណ្តាញព័ត៌មាន Fresh News ទើបទទួលបាន។ * គ្រឹះស្ថានសិក្សាសាធារណៈទាំងរដ្ឋ និងឯកជន ដែលមិនទាន់មានគោលការណ៍អនុញ្ញាតឲ្យបើកដំណើរការឡើងវិញ ត្រូវបន្តបណ្តុះ បណ្តាលតាមប្រព័ន្ធអនឡាញ * អាជីវកម្មក្លឹបកម្សាន្តគ្រប់ប្រភេទ ជាអាទិ៍ ខារ៉ាអូខេ រង្គសាល ឌីស្កូតែក បៀហ្គាឌិន និងកាស៊ីណូ * រមណីយដ្ឋាន សារមន្ទីរ សួនកុមារ និងសួនកម្សាន្តនានា * អាជីវកម្មម៉ាស្សា សូណា និងស្ចឹមគ្រប់ប្រភេទ * ហាងលក់ និងសេពគ្រឿងស្រវឹងគ្រប់ប្រភេទ * រោងភាពយន្ត រោងសម្តែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ * ការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬទីសំណាក់ជាមួយគ្នា * ការរៀបចំពិធីបុណ្យសពដោយគោរព តាមការកំណត់របស់អាជ្ញាធរមានសមត្ថកិច្ច និងក្រោយពេលយកសំណាកសាកសព ទៅវិភាគរកមេរោគកូវីដ-១៩ ដោយទទួលបានលទ្ធផលអវិជ្ជមាន * ការជួបជុំរបស់ស្ថាប័នសាធារណៈ ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ ការយកវត្ថុសំណាកមកវិភាគរកមេរោគកូវីដ-១៩ និងការចាក់វ៉ាក់សាំងការពារជំងឺកូវីដ-១៩ * ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត * ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ * ការជួបជុំមនុស្សក្នុងអំឡុងពេលនៃកិច្ចនីតិវិធី របស់មន្ត្រីនគរបាលយុត្តិធម៌ ឬរបស់សាលាជម្រះក្តី * ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ * រាល់ការជួបជុំ ឬការប្រមូលផ្តុំមនុស្ស ដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់។ ត្រូវអនុវត្តវិធានការសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ កាតព្វកិច្ចពាក់ម៉ាស់ កាតព្វកិច្ចរក្សាគម្លាតសុវត្ថិភាព ការធ្វើអនាម័យដើម្បីសម្លាប់មេរោគ ការវាស់កម្ដៅ ការស្កេន QR Code និងត្រូវអនុវត្តតាមការណែនាំរបស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ» របស់សម្តេចតេជោហ៊ុន សែន នាយករដ្ឋមន្ត្រីនៃកម្ពុជា៕ | 2021-09-23T00:17:00+07:00 | freshnewsasia.com | https://m.freshnewsasia.com/index.php/en/localnews/213788-2021-09-22-10-17-56.html |
2a7f7a5a-7d51-46e9-9d09-3f69e3d4d3bc | ក្រោយជាពីកូវីដ-១៩ តម្រងនោមអាចរងផលប៉ះពាល់បែបណា? | ក្រោយជាសះស្បើយពីវីរុសកូវីដ-១៩ ក្រុមគ្រូពេទ្យ និងអ្នកស្រាវជ្រាវបានរកឃើញថា អ្នកជំងឺអាចរងផលប៉ះពាល់ដល់សរីរាង្គដទៃទៀតធ្ងន់ធ្ងរ រួមទាំងបេះដូង និង ផងដែរ។ អ្នកជំងឺមួយចំនួនដែលធ្លាប់កើតជំងឺកូវីដ-១៩ ធ្ងន់ធ្ងរ អាចប្រឈមនឹងបញ្ហាខូចតម្រងនោម ទោះបីជាមិនធ្លាប់មានបញ្ហាតម្រងនោមពីមុនក៏ដោយ។ យោងតាមរបាយការណ៍ជំហានដំបូងបានបង្ហាញថា អ្នកជំងឺប្រមាណ៣០%ដែលកើតជំងឺកូវីដ-១៩នៅប្រទេសចិន និងទីក្រុងញូវយ៉ក បានវិវត្តទៅជារបួសតម្រងនោមកម្រិតមធ្យម ឬធ្ងន់ធ្ងរ ហើយសញ្ញានៃបញ្ហាតម្រងនោម រួមមានកម្រិតប្រូតេអ៊ីនខ្ពស់នៅក្នុងទឹកនោម និងដំណើរការឈាមមិនប្រក្រតី។ ជាក់ស្ដែង អ្នកជំងឺជាច្រើនដែលកើតជំងឺកូវីដ-១៩ ធ្ងន់ធ្ងរ ច្រើនមានបញ្ហាជំងឺរ៉ាំរ៉ៃ រួមមាន និងទឹកនោមផ្អែម ដែលជាកត្តាបង្កើនហានិភ័យនៃជំងឺតម្រងនោម។ ទោះបីជាផលប៉ះពាល់នៃជំងឺកូវីដ-១៩ លើតម្រងនោមមិនទាន់មានភាពច្បាស់លាស់ ប៉ុន្តែមានកត្តាសក្ដានុពលមួយចំនួនដែលក្រុមគ្រូពេទ្យ និងអ្នកស្រាវជ្រាវកំពុងតែសិក្សាស្វែងយល់។ ? ស្ទើរតែ៩០% នៃអ្នកជំងឺដែលជាសះស្បើយពីវីរុសកូវីដ-១៩ មិនបង្ហាញរោគសញ្ញាច្បាស់លាស់នៃជំងឺតម្រងនោមឡើយ។ យ៉ាងណាមិញ មុខងារតម្រងនោមនៃអ្នកជំងឺត្រូវបានធ្លាក់ចុះ ហើយរោគសញ្ញានៃការខ្សោយសរីរាង្គមួយនេះ ក៏នៅមិនទាន់រកឃើញនៅឡើយដែរ៕ | 2021-09-23T00:14:00+07:00 | kampucheathmey.com | https://www.kampucheathmey.com/health/204035 |
13e2f60a-1409-442b-b364-bb9e8d516998 | រដ្ឋបាលខេត្ដព្រះវិហារ សម្រេចបិទខ្ទប់ និងកំណត់ភូមិមហាផល «តំបន់ក្រហម» ក្នុងឃុំឈានមុខ ស្រុកត្បែងមានជ័យ រយៈពេល២សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្ដព្រះវិហារ បានចេញសេចក្ដីសម្រេចពីការសម្រេចបិទខ្ទប់ និងកំណត់ភូមិមហាផល ជា ដែលស្ថិតនៅឃុំឈានមុខ ស្រុកត្បែងមានជ័យ រយៈពេល ២សប្តាហ៍ គិតចាប់ពីថ្ងៃទី២២ ខែកញ្ញា ឆ្នាំ២០២១ រហូតដល់ថ្ងៃទី០៥ ខែតុលា ឆ្នាំ២០២១។ នេះបើយោងតាមសេចក្ដីសម្រេច ដែលបណ្ដាព័ត៌មាន Fresh News ទទួលបាន។ រដ្ឋបាលខេត្ដ បានបញ្ជាក់ថា ។ បុគ្គលគ្រប់រូបត្រូវបានហាមឃាត់មិនឱ្យធ្វើដំណើរចេញពីលំនៅឋាន ឬទីសំណាក់បច្ចុប្បន្នរបស់ខ្លួន ដោយរួមទាំងការមិនអនុញ្ញាតឱ្យធ្វើសកម្មភាពកីឡានៅក្រៅលំនៅឋាន ឬទីសំណាក់របស់ខ្លួន ប៉ុន្តែការធ្វើដំណើរចេញក្រៅពីលំនៅឋាន ឬទីសំណាក់បច្ចុប្បន្ន ឬការធ្វើដំណើរចេញចូល អាចត្រូវបានអនុញ្ញាតក្នុងករណីចាំបាច់ដូចខាងក្រោម៖ *ការធ្វើដំណើរដោយមូលហេតុសុខភាពបន្ទាន់។ ការធ្វើដំណើរដើម្បីទៅជួបមន្ត្រីសុខាភិបាលធ្វើការយកសំណាកទៅវិភាគរកមេរោគកូវីដ-១៩ ឬចាក់វ៉ាក់សាំងការពារជំងឺកូវីដ១៩ នៅទីតាំងជិតបំផុតក្នុង «តំបន់ក្រហម» តាមការកំណត់ និងដោយមានការអនុញ្ញាតពីអាជ្ញាធរមានសមត្ថកិច្ច។ *ការធ្វើដំណើររបស់មន្ត្រីរាជការ និងកងកម្លាំងប្រដាប់អាវុធគ្រប់ប្រភេទ ដែលមានសមត្ថកិច្ចអនុវត្ត វិធានការនានាក្នុងអំឡុងពេលបិទខ្ទប់ដោយត្រូវភ្ជាប់ជាមួយនូវលិខិតបញ្ហាបេសកកម្មុំ។ *ការធ្វើដំណើរដែលទាក់ទងទៅនឹងសកម្មភាពចុះចែកជំនួយសង្គ្រោះបន្ទាន់ ដោយភ្ជាប់ជាមួយអត្តសញ្ញាណ និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកផ្នែកសុខាភិបាលរដ្ឋ និងឯកជនដោយភ្ជាប់ជាមួយប័ណ្ណសម្គាល់ខ្លួន និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកនៃសេវាពន្លត់អគ្គីភ័យ ការផ្គត់ផ្គង់អគ្គិសនី ការផ្គត់ផ្គង់ស្បៀង និងសេវាប្រៃសណីយ៍ទូរគមនាគមន៍ ការផ្គត់ផ្គង់ទឹកស្អាត។ *ការធ្វើដំណើរដើម្បីត្រឡប់ទៅលំនៅឋាន ឬទីសំណាក់របស់ខ្លួនវិញរបស់បុគ្គលដែលបានបញ្ចប់ការធ្វើចត្តាឡីស័ក និងអ្នកជំងឺចេញពីមន្ទីរពេទ្យ ឬកន្លែងសម្រាកព្យាបាលនៅក្នុង ឬចេញលក្នុង ដោយមានការសម្របសម្រួលរបស់អាជ្ញាធរមានសមត្ថកិច្ច។ ផ្សារ និងទីកន្លែងលក់ម្ហូបអាហារ និងគ្រឿងឧបភោគបរិភោគ ដោយរួមទាំងទីកន្លែងលក់គ្រឿងស្រវឹង គ្រប់ប្រភេទព្រមទាំងសកម្មភាពការងារ មុខរបរ និងអាជីវកម្មទាំងអស់នៅក្នុង ត្រូវផ្អាកជាបណ្តោះអាសន្ន លើកលែងតែសកម្មភាពការងារ មុខរបរ និងអាជីវកម្មដូចខាងក្រោមនេះ ដែលត្រូវបានអនុញ្ញាតឱ្យដំណើរការជាធម្មតា៖ *សេវាពន្លត់អគ្គីភ័យ។ *សេវាផ្គត់ផ្គង់អគ្គិសនី សេវាផ្គត់ផ្គង់ទឹកស្អាត និងសេវាប្រតិបត្តិការផ្នែកប្រៃសណីយ៍ទូរគមនាគមន៍។ *សេវាសង្គ្រោះបន្ទាន់ និងសេវាសុខាភិបាលរដ្ឋ និងឯកជនដោយរួមទាំងឱសថស្ថាន។ *ទីតាំងលក់ហ្គាសសម្រាប់ចម្អិនអាហារ។ *សេវាប្រមូល និងដឹកជញ្ជូនសម្រាម។ *សេវាផ្គត់ផ្គង់ឱសថ និងបរិក្ខាពេទ្យ។ រាល់ការជួបជុំ ឬការប្រមូលផ្តុំមនុស្ស ត្រូវបានហាមឃាត់ លើកលែងតែករណីចាំបាច់ដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ *ការយកសំណាក មកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ *ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុង ការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ។ *ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណង ផ្សេងទៀតតាមការកំណត់របស់អាជ្ញាធរមានសមត្ថកិច្ច។ រាល់ការជួបជុំ ការប្រមូលផ្ដុំមនុស្ស ដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់៕ ខាងក្រោមនេះ ជាសេចក្ដីសម្រេចរបស់រដ្ឋបាលព្រះវិហារ៖ | 2021-09-22T23:58:00+07:00 | freshnewsasia.com | https://m.freshnewsasia.com/index.php/en/localnews/213779-2021-09-22-09-58-00.html |
e309a74a-762f-4e09-99c6-58fc456e4a3b | អភិបាលខេត្តកំពង់ចាម ចុះពន្លឿនការរៀបចំមន្ទីពេទ្យព្យាបាលជំងឺកូវីដ១៩ កម្រិតស្រាល ក្នុងស្រុកកំពង់សៀម | អភិបាលខេត្តកំពង់ចាមលោក អ៊ុន ចាន់ដា រួមជាមួយក្រុមការងារនៅថ្ងៃទី២២ ខែកញ្ញា ឆ្នាំ២០២១នេះ បានអញ្ជើញចុះពិនិត្យ ដើម្បីពន្លឿនការរៀបចំមន្ទីរពេទ្យ សម្រាប់ព្យាបាលជំងឺកូវីដ១៩ កម្រិតស្រាល ក្នុងស្រុកកំពង់សៀម ខេត្តកំពង់ចាម។ មន្ត្រីរដ្ឋបាលខេត្តកំពង់ចាម បានឲ្យដឹងថា ខណៈដែលរដ្ឋបាលខេត្តកំពង់ចាម បានដាក់ឱ្យដំណើរការសិស្សចូលរៀនវិញនេះ លោក អ៊ុន ចាន់ដា បានរៀបចំឃ្លាំងពាណិជ្ជកម្ម ស្ថិតនៅក្នុងស្រុកកំពង់សៀម ឲ្យក្លាយទៅជាមន្ទីរពេទ្យ ព្យាបាលជំងឺកូវីដ១៩ កម្រិតស្រាល ដើម្បីផ្ទេរអ្នកជំងឺកូវីដ១៩ ពីមន្ទីរពេទ្យ នៃវិទ្យាល័យសីហនុ មកព្យាបាលនៅមន្ទីរពេទ្យថ្មីនេះវិញ ដោយរដ្ឋបាលខេត្ត និងប្រគល់វិទ្យាល័យសីហនុសម្រាប់ឲ្យសិស្សចូលរៀនវិញ។ មន្ត្រីបានបន្តថា ជាលទ្ធផល ឃ្លាំងពាណិជ្ជកម្មនោះត្រូវបានជួសជុលរៀបចំបានជាង៥០ភាគរយហើយ។ ទោះជាយ៉ាងនោះក្តី លោកអភិបាលខេត្ត បានណែនាំឱ្យជាងពន្លឿនការរៀបចំឲ្យបានឆាប់រហ័ស។ ម្យ៉ាងទៀត មន្ទីរពេទ្យព្យាបាលជំងឺកូវីដ១៩ កម្រិតស្រាលថ្មីនេះនឹងត្រូវធ្វើរបងព័ទ្ធជុំវិញដើម្បីការពារសុវត្ថិភាពផងដែរ៕ | 2021-09-22T23:58:00+07:00 | freshnewsasia.com | https://m.freshnewsasia.com/index.php/en/localnews/213780-2021-09-22-09-58-29.html |
b1017394-9421-4af7-885e-a1800d2a5504 | រដ្ឋបាលខេត្តបន្ទាយមានជ័យ ចេញសេចក្តីណែនាំដល់អាជ្ញាធរពាក់ព័ន្ធអនុវត្តវិធានការរដ្ឋបាល ដើម្បីទប់ស្កាត់ជំងឺកូវីដ ក្នុងឱកាសពិធីបុណ្យកាន់បិណ្ឌ និងភ្ជុំបិណ្ឌ | លោក អ៊ុ រាត្រី អភិបាលខេត្តបន្ទាយមានជ័យ បានចេញសេចក្ដីណែនាំដល់អាជ្ញាធរពាក់ព័ន្ធទាំងអស់ ប្រជាពលរដ្ឋ ពុទ្ធបរិស័ទ ព្រះគ្រូចៅអធិការ គណៈកម្មការ អាចារ្យគ្រប់វត្ត ពីការអនុវត្តវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ក្នុងឱកាសនៃពិធីបុណ្យកាន់បិណ្ឌ និងភ្ជុំបិណ្ឌ ក្នុងទីតាំងភូមិសាស្រ្ដខេត្ដ។ នេះបើយោងតាមសេចក្ដីជូនណែនាំ ដែលបណ្ដាញព័ត៌មាន Fresh News ទទួលបាននៅថ្ងៃទី២២ ខែកញ្ញា ឆ្នាំ២០២១នេះ។ រដ្ឋបាលខេត្តបានឱ្យដឹងថា បុណ្យកាន់បិណ្ឌ និងភ្ជុំបិណ្ឌ គឺជាបុណ្យប្រពៃណីព្រះពុទ្ធសាសនាដ៏សំខាន់របស់ពុទ្ធសាសនិកខ្មែរគ្រប់ៗរូប ដែល ប្រារព្ធឡើងជារៀងរាល់ឆ្នាំ តាមរយៈការជួបជុំគ្នាធ្វើអំពើល្អ ជាពិសេស គឺការជួបជុំប្រារព្ធពិធីនៅតាមទី វត្តអារាម ដើម្បីឧទ្ទិសកុសលផលបុណ្យជូនបុព្វការីជន ដែលបានធ្វើមរណៈកាលកន្លងទៅហើយ។ សម្រាប់ឆ្នាំ២០២១នេះ ពិធីបុណ្យកាន់បិណ្ឌ និងភ្ជុំបិណ្ឌ នឹងប្រារព្ធធ្វើឡើងរយៈពេល១៥ថ្ងៃ គឺចាប់ពីថ្ងៃ១រោច ដល់ថ្ងៃ១៥រោច ខែភទ្របទ ឆ្នាំឆ្លូវ ទោស័ក ព.ស.២៥៦៥ ត្រូវនឹងថ្ងៃទី២២ ខែកញ្ញា រហូតដល់ថ្ងៃទី៦ ខែតុលា ឆ្នាំ២០២១ ស្របពេលដែលរាជរដ្ឋាភិបាល និងអាជ្ញាធរមូលដ្ឋានគ្រប់លំដាប់ថ្នាក់ កំពុងតែរួមគ្នាប្រយុទ្ធប្រឆាំងនឹងការឆ្លងរាលដាលនៃជំងឺកូវីដ១៩ ជាពិសេសមេរោគបំប្លែងខ្លួនប្រភេទ Delta។ ក្នុងន័យគាំទ្រការប្រារព្ធពិធីបុណ្យកាន់បិណ្ឌ និងភ្ជុំបិណ្ឌ ដើម្បីរក្សាប្រពៃណី ទំនៀមទម្លាប់ដ៏ល្អ របស់ប្រជាពលរដ្ឋខ្មែរផង និងដើម្បីចូលរួមទប់ស្កាត់ការឆ្លងរាលដាលនៃជំងឺកូវីដ១៩ ជាពិសេសមរោគ បំប្លែងខ្លួនប្រភេទ Delta ក្នុងសហគមន៍ទ្រង់ទ្រាយធំ រដ្ឋបាលខេត្តបន្ទាយមានជ័យ សូមធ្វើការណែនាំដល់បងប្រជាពលរដ្ឋ ពុទ្ធបរិស័ទ ព្រះគ្រូចៅអធិការ គណៈកម្មការ អាចារ្យគ្រប់វត្ត ក្នុងភូមិសាស្ត្រ ខេត្តបន្ទាយមានជ័យ ត្រូវអនុត្តតាមវិធានការណែនាំរបស់សម្តេចតេជោ ហ៊ុន សែន «៣កុំ និង៣ការពារ» ព្រមទាំងវិធានការណែនាំរបស់ក្រសួងសុខាភិបាល ឱ្យបានខ្ជាប់ខ្ជួន៕ | 2021-09-22T23:27:00+07:00 | freshnewsasia.com | https://m.freshnewsasia.com/index.php/en/localnews/213772-2021-09-22-09-27-24.html |
390fbdff-1cc3-481e-9eb3-eca4f750844f | ការរៀបចំមន្ទីរពេទ្យ ព្យាបាលជំងឺកូវីដ១៩ កម្រិតស្រាល ក្នុងស្រុកកំពង់សៀម លទ្ធផល បានជាង ៥០% ហើយ | មន្ត្រីដដែលបានបញ្ជាក់ទៀតថា ក្រោយពីរៀបចំមន្ទីរពេទ្យ នេះរួចរាល់ជាស្ថាពរ រដ្ឋបាលខេត្តកំពង់ចាម និងផ្ទេរអ្នកជំងឺកូវីដ១៩ ពីវិទ្យាល័យសីហនុ មកព្យាបាលនៅមន្ទីរពេទ្យថ្មី ក្នុងស្រុកកំពង់សៀមនេះវិញ ដោយវិទ្យាល័យសីហនុរ ដ្ឋបាលខេត្ត និងរៀបចំបាញ់ថ្នាំសម្អាតមេរោគ ដើម្បីឲ្យសិស្សចូលរៀនវិញ ។ មន្ត្រីដដែល បានឲ្យ ដឹងទៀតថា លោក អ៊ុន ចាន់ដា អភិបាលខេត្តកំពង់ចាម បានរៀបចំឃ្លាំង ពាណិជ្ជកម្ម ស្ថិតនៅក្នុងស្រុកកំពង់សៀម ឪ្យក្លាយទៅ ជាមន្ទីរពេទ្យ ព្យាបាលជំងឺកូវីដ១៩ កម្រិតស្រាល ដើម្បីផ្ទេរអ្នកជំងឺកូវីដ១៩ ពីមន្ទីរពេទ្យ នៃវិទ្យាល័យសីហនុ នោះ មកព្យាបាលនៅមន្ទីរ ពេទ្យថ្មីនេះវិញ ដោយរដ្ឋបាលខេត្ត និង ប្រគល់វិទ្យាល័យសីហនុ សម្រាប់ឲ្យសិស្សចូលរៀនវិញ ។ បច្ចុប្បន្ន ជាលទ្ធផល ឃ្លាំងពាណិជ្ជកម្មនោះ ត្រូវបានជួសជុល រៀបចំបានជាង ៥០% ហើយ ។ ប៉ុន្តែទោះជាយ៉ាងនោះក្តី លោក អភិបាលខេត្ត បានណែនាំឱ្យជាងពន្លឿនការរៀបចំ ឲ្យបានឆាប់រហ័ស ។ ម្យ៉ាងទៀត មន្ទីរពេទ្យព្យាបាលជំងឺកូវីដ១៩ កម្រិតស្រាលថ្មីនេះ នឹងត្រូវធ្វើរបង ព័ទ្ធជុំវិញ ដើម្បីការពារ សុវត្ថិភាពផងដែរ ៕ | 2021-09-22T23:15:00+07:00 | dap-news.com | https://dap-news.com/national/2021/09/22/186214/ |
71737335-658f-497f-b2ad-1b0a0af51e28 | ពលករខ្មែរ៦០គ្រួសារ កំពុងជួបការលំបាកខ្លាំង ដោយសារកូវីដ នៅថៃ ទទួលបានស្បៀង ពីទូតកម្ពុជា | No Content | 2021-09-22T22:57:00+07:00 | dap-news.com | https://dap-news.com/national/2021/09/22/186189/ |
5932eb20-7917-4126-8dd6-792b5051b4a3 | មិនថាក្មេងឬចាស់ ចៀសអាហារ ៥ ប្រភេទនេះ ដូចនៅឆ្ងាយពីជំងឺបេះដូង | ចង់ឲ្យបេះដូងដំណើរការល្អ អ្នកត្រូវតែផ្លាស់ប្ដូរទម្លាប់ហូបអាហារសព្វថ្ងៃនេះចេញ ទើបអាចកាត់បន្ថយហានិភ័យនៃជំងឺសរសៃឈាមបេះដូង ឆ្ងាយពីរាងកាយបាន។ វេជ្ជបណ្ឌិត tinkrit sasiprapa ផ្នែកជំងឺបេះដូងនិងសរសៃឈាមបេះដូងនៃមជ្ឈមណ្ឌលវេជ្ជសាស្ត្រ ណាវ៉ាជេ បានមានប្រសាសន៍ថា មុននឹងធ្វើការបកស្រាយអំពីអាហារដែលល្អចំពោះបេះដូង ខ្ញុំសូមបញ្ជាក់ឲ្យច្បាស់ថា៖ ញ៉ាំឲ្យបេះដូងល្អ និងញ៉ាំដើម្បីសម្រកទម្ងន់គឺខុសគ្នា។ ការសម្រកទម្ងន់ តម្រូវឲ្យកាត់បន្ថយបរិមាណកាឡូរីប្រើប្រាស់ក្នុងមួយថ្ងៃ ប៉ុន្តែការញ៉ាំឲ្យបានល្អដល់បេះដូង ផ្ដោតសំខាន់ទៅលើគុណភាពអាហារតែប៉ុណ្ណោះ។ គោលការណ៍នៃការទទួលទានរបបអាហារដែលល្អសម្រាប់បេះដូង គឺការហូបអាហារដែលកាត់បន្ថយហានិភ័យនៃជំងឺ ដែលបណ្ដាលឲ្យមានជំងឺសរសៃឈាមបេះដូង ដូចជាជំងឺលើសឈាម និងទឹកនោមផ្អែមជាដើម។ ចៀសវាងអាហារប្រៃ ព្រោះជាតិប្រៃនៅក្នុងរបបអាហារគឺបណ្ដាលឲ្យមានជាតិសូដ្យូមក្នុងខ្លួន។ ចៀសវាងអាហារដែលមានអាស៊ីដខ្លាញ់ ព្រោះខ្លាញ់ជះឥទ្ធិពលអវិជ្ជមានដល់សរសៃឈាមច្រើនបំផុត។ ឧទាហរណ៍អាហារដែលមាន margarine ដូចជា នំខេក អាហារចៀន។ ល។ ចៀសវាងអាហារដែលមានអាស៊ីដខ្លាញ់ឆ្អែត ដូចជា សាច់សត្វ ឧទាហរណ៍សាច់ជ្រូក សាច់គោ ប្រេងដូង ឈីស ការ៉េម។ ចៀសវាងអាហារដែលមានជាតិផ្អែមខ្ពស់ ដូចជាភេសជ្ជៈផ្អែមៗ និងទឹកប៉ូវកម្លាំង។ ល។ ចៀសវាងសាច់សត្វ និងសាច់កែច្នៃ ដូចជាសាច់ក្រក ឬអ្វីផ្សេងដែលធ្វើពីសាច់សត្វជាដើម។ ត្រូវទម្លាប់ខ្លួនឲ្យផ្ដោតលើអាហារដែលមានជាតិសរសៃខ្ពស់ ដូចជាបន្លែបៃតង ផ្លែឈើ និងគ្រាប់ធុញ្ញជាតិវិញ ទើបរាងកាយមានសុខភាពល្អ ដើម្បីរួមចំណែកដល់បេះដូងផងដែរ៕ | 2021-09-22T22:54:00+07:00 | kampucheathmey.com | https://www.kampucheathmey.com/health/203974 |
92479fee-5d32-4742-adaf-ed692cbbebf8 | ណែនាំអំពីវិធានការទប់ស្កាត់ ការរីករាលដាលជំងឺកូវីដ-១៩ ក្នុងឱកាសបុណ្យកាន់បិណ្ឌ ភ្ជុំបិណ្ឌ និងកឋិនទាន នៅភូមិសាស្ត្ររាជធានីភ្នំពេញ | ភ្នំពេញ ៖ រដ្ឋបាលរាជធានីភ្នំពេញ នៅថ្ងៃទី២២ ខែកញ្ញា ឆ្នាំ២០២១នេះ បានធ្វើការណែនាំដល់រដ្ឋបាលខណ្ឌទាំង១៤ ស្ថាប័នពាក់ព័ន្ធ មន្ទីរធម្មការ និងសាសនា និងគ្រប់វត្តអារាមទាំងអស់ ឱ្យចូលរួមអនុវត្តឱ្យបានម៉ឺងម៉ាត់នូវវិធានការទប់ស្កាត់ការរីករាលដាលនៃជំងឺកូវីដ-១៩ ជាពិសេសវីរុសបំប្លែងថ្មី ប្រភេទដែលតា (Delta) ក្នុងឱកាស បុណ្យកាន់បិណ្ឌ ភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃ ១រោច ដល់ថ្ងៃ ១៥រោច ខែភទ្របទ ត្រូវនឹងថ្ងៃទី២២ ខែកញ្ញា ដល់ថ្ងៃទី០៦ ខែតុលា ឆ្នាំ២០២១ និងបុណ្យកឋិនទាន ចាប់ពីថ្ងៃ ១រោច ខែអស្សុជ ដល់ថ្ងៃ ១៥កើត ខែកត្តិក ត្រូវនឹងថ្ងៃទី ២២ ខែតុលា ដល់ថ្ងៃទី១៩ ខែវិច្ឆិកា ឆ្នាំ២០២១ ខាងមុខនេះ។ បើតាមរដ្ឋបាលរាជធានី, សម្រាប់មន្ទីរធម្មការ និងសាសនា និងគ្រប់វត្តអារាមត្រូវអនុវត្តការងារ៖ ១- ព្រះចៅអធិការវត្ត គណៈកម្មការវត្តគ្រប់ទីអាំរាមទាំងអស់ក្នុងរាជធានីភ្នំពេញ ត្រូវបង្កើត ក្រុមការងារ ដើម្បីគ្រប់គ្រង ចាត់ចែង ត្រួតពិនិត្យការអនុវត្តវិធានការការររបស់ ក្រសួងសុខាភិបាលក្នុងការទប់ស្កាត់ការរីករ៉ាលដាលនៃជំងឺកូវីដ-១៩ និងវិធានការ*៣ កុំ និង ៣ ការពារ” របស់ សម្តេចតេជោនាយករដ្ឋមន្ត្រី ២- ក្រុមការងារ ត្រូវទទួលខុសត្រូវក្នុងការចាត់ឱ្យមានអ្នករង់ចាំបាញ់អាល់កុល វាស់កម្តៅ និងរៀបចំឱ្យមានកន្លែងលាងសម្អាតដៃនៅគ្រប់ច្រកចេញ-ចូលទាំងអស់ នៃបរិវេណទីវត្ត អារាម ប្រសិនបើអាចដំឡើងម៉ាស៊ីនវាស់កំដៅនិងទូបាញ់អាល់កុលសម្លាប់មេរោគដោយ ស្វ័យប្រវត្តិនៅតាមច្រកចេញ-ចូលបានជាការប្រសើរ។ ទន្ទឹមនេះ ត្រូវត្រួតពិនិត្យការរក្សា គម្លាតសុវត្តិភាព តាមគោលការណ៍សុវត្ថិភាពបុគ្គលឱ្យបានយ៉ាងតិច១.៥ម៉ែត្រពីគ្នា និង មិនអនុញ្ញាតឱ្យចូលប្រគេនចង្ហាន់-ទេយ្យវត្ថុប្រជ្រៀតគ្នា ឬកៀកគ្នាជាដាច់ខាត ដោយកំណត់ចំនួនអ្នកចេញ-ចូលជាក្រុមម្ដង១៥នាក់ ឬតិចជាងនេះ ដើម្បីឱ្យសមាមាត្រជាមួយ ទំហំទីតាំងប្រារព្ធពិធី ចៀសវាងហានិភ័យខ្ពស់ដល់ការងារយចម្លងជំងឺកូវីដ-១៩ ៣- ក្នុងទីអារាមទាំងអស់ត្រូវដាក់ស្លាកសញ្ញាសម្គាល់ពីការតម្រូវឱ្យពាក់ម៉ាស និងត្រូវពាក់ម៉ាស ឬរបាំងមុខការពារឱ្យបាន៍គ្រប់គ្នា ទាំងព្រះសង្ឃ និងគ្រហស៍។ ប្រសិនបើមានបុគ្គលណាមិន ព្រមពាក់ម៉ាស ឬរបាំងមុខការពារ ត្រូវរាយការណ៍ជាបន្ទាន់ទៅស្ថាប័នមានសមត្ថកិច្ចដែល នៅក្បែរនោះ ដើម្បីធ្វើការផាកពិន័យទៅតាមបទមិនគោរពវិធានការរដ្ឋបាល ៤- ត្រូវធ្វើអនាម័យជាប្រចាំដោយបាញ់អាកុលសម្លាប់មេរោគនៅតាមបន្ទប់ទឹក និងកន្លែងដែល ម៉ានការប៉ះពាល់ច្រើន ៥- គ្រប់សម្ភារសម្រាប់ដាក់ចង្ហាន់ និងទេយ្យវត្ថុទាំងអស់ ត្រូវមានថាសសម្រាប់ទ្រជាទ្រនាប់ ចម្លង និងត្រូវណែនាំឱ្យពុទ្ធបរិស័ទបាញ់អាកុល ឱ្យបានសព្វកន្លែងមុននឹងប្រគេនព្រះសង្ឃ ដើម្បីបង្សុកូល ចៀសវាងការប្រគេនដោយផ្ទាល់ ៦-ក្នុងករណីមានព្រះសង្ឃ គណៈកម្មការវត្ត ពុទ្ធបរិស័ទ មានអាការៈក្អក ឬផ្តាសាយ ដែល សង្ស័យថាមានជំងឺកូវីដ-១៥ ត្រូវធ្វើការផ្អាកការប្រារព្ធពិធីបុណ្យជាបណ្តោះអាសន្នសិន ដោយក្រុមការងារត្រូវឃាត់បុគ្គលដែលសង្ស័យនោះឱ្យនៅមួយកន្លែង ហើយទាក់ទង មន្ទីរសុខាភិបាលរាជធានីភ្នំពេញ ឬលេខ១១៥ ដើម្បីឱ្យគ្រូពេទ្យមកយកសំណាកធ្វើតែស្ត រកមេរោគកូវីដ-១៩។ សម្រាប់ភារកិច្ចរបស់រដ្ឋបាលខណ្ឌទាំង១៤ មាន៖ ១- រដ្ឋបាលខណ្ឌទាំង១៤ ត្រូវសហការជាមួយមន្ទីរធម្មការ និងសាសនារាជធានីភ្នំពេញ ចុះពិនិត្យ និងសង្កេតការណ៍តាមទីតាំងវត្តអារាមទាំងអស់ ក្នុងករណីពិនិត្យឃើញថាការ រៀបចំវិធានការការពារ និងទប់ស្កាត់ការរីករាលដាលនៃជំងឺកូវីដ-១៩ របស់វត្តណាមួយ មិនទាន់បានល្អ ត្រូវធ្វើការណែនាំឱ្យកែលម្អភ្លាមៗរហូតដល់ស្របទៅតាមលក្ខខណ្ឌដែល អាចទទួលយកបាន ទើបអនុញ្ញាតឱ្យបន្តការរៀបចំពិធីបុណ្យ ២- មិនអនុញ្ញាតឱ្យមានការជួបជុំមនុស្សច្រើនក្រៅពីសមាជិកក្នុងក្រុមគ្រួសារតែមួយ ៣- មិនអនុញ្ញាតឱ្យព្រះសង្ឃឆាន់ជុំគ្នាច្រើន នៅក្នុងសាលាឆាន់ឡើយ ដោយរក្សាទុកព្រះសង្ឃ មួយចំនួនតូចសម្រាប់ការឆាន់ ដើម្បីវេរចង្ហាន់ជូនពុទ្ធបរិស័ទទៅតាមប្រពៃណ៌ជាតិ ៤ ការសូត្រមន្ត ឬសម្ដែងធម៌របស់ព្រះសង្ឃ ត្រូវគង់ក្នុងគម្លាតសុវត្ថិភាព ៥- ត្រូវត្រួតពិនិត្យ និងណែនាំដូនជី តាជី សិល្ប៍ ឱ្យរក្សាអនាម័យឱ្យបានល្អក្នុងការផ្ទេរស្រាក់ ចង្ហាន់ពីពុទ្ធបរិស័ទ។ ក្នុងករណីមានបុគ្គលណាមួយរឹងរួសមិនព្រមអនុវត្តតាមវិធានការ របស់ក្រសួងសុខាភិបាល ក្នុងការទប់ស្កាត់ការរីករាលដាលនៃជំងឺកូវីដ-១៩ និងវិធានការ «៣ កុំ និង ៣ ការពារ» របស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ហើយបង្កការ ចម្លងជំងឺកូវីដ១៩ ទៅអ្នកដទៃ បុគ្គលនោះនឹងត្រូវផ្តន្ទាទោសទៅតាមមាត្រា១០ នៃច្បាប់ស្តីពីវិធានការ ទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត៕ រក្សាសិទ្ធិដោយ៖បញ្ញាស័ក្តិ | 2021-09-22T21:34:29+07:00 | cen.com.kh | https://cen.com.kh/archives/392566.html |
4073c537-f272-44ef-8962-0f3ca06bf45f | នៅភ្នំពេញ មានពុទ្ធបរិស័ទ យ៉ាងច្រើន យកចង្ហាន់ ទៅប្រគេនព្រះសង្ឃ នាថ្ងៃបិណ្ឌ១ ខណៈបានការពារ ទប់ស្កាត់កូវីដ ដ៏តឹងរឹង និងសន្តិសុខល្អ | ក្នុងនោះដែរ សម្រាប់ថ្ងៃកាន់បិណ្ឌទី១នេះ បើទោះបីនៅរាជធានីភ្នំពេញ ក៏ដូចជានៅតាមបណ្តាខេត្តនានា នៅទូទាំងប្រទេស មានបញ្ហាប្រឈម នៃការរីករាលដាលជំងឺកូវីដ-១៩យ៉ាងណាក្តី តែសម្រាប់ ពុទ្ធសាសនិកជន នៅតែសម្រុកទៅវត្តមិនខានឡើយ ជាក់ស្តែង នៅថ្ងៃទី២២ ខែកញ្ញានេះ នៅតាមវត្តអាមរាម ក្នុងរាជធានីភ្នំពេញ មានពុទ្ធបរិស័ទយ៉ាងច្រើន បានសម្រុកទៅធ្វើបុណ្យទាន ទៅតាមប្រពៃណី ព្រះពុទ្ធសាសនា ក្រោមការមើល ថែសន្តិសុខ ជាពិសេសវិធានការ ការពារកូវីដ១៩ ដែលរដ្ឋបាលរាជធានីភ្នំពេញ បានណែនាំតាមវត្តកន្លងមក។ ប៉ុន្តែអ្វីដែលជាការកត់សំគាល់ នៅតាមបណ្តាវត្តទាំងនោះ បានគោរពទៅតាមការណែនាំ របស់រដ្ឋបាលរាជធានីភ្នំពេញ ដែលដាក់ចេញដោយលោក ឃួង ស្រេង និងក្រសួងសុខាភិបាលយ៉ាងល្អ ដើម្បីទប់ស្កាត់ការរីករាលដាល ជំងឺកូវីដ-១៩ ដោយពុទ្ធសាសនិកជន បានពាក់ម៉ាស វាស់កំដៅ បាញ់អាកុល ជាមួយនឹងការរៀបចំសណ្តាប់ធ្នាប់ យ៉ាងល្អពីសំណាក់អាជ្ញាធរដែនដីផងដែរ ។ អ្វីជាការកត់សំគាល់មួយទៀតនោះ ការរក្សានៅគម្លាតសុវត្ថិភាព ទៅតាមការណែនាំ របស់ក្រសួងសុខាភិបាល ហាក់នៅមានកំរិតនៅឡើយ ដែលទាមទារឲ្យប្រជាពលរដ្ឋ ភ្ញាក់រលឹកនិងចូលរួមទាំងអស់គ្នា ដើម្បីកាត់ផ្តាច់នូវការរីករាលដាលជំងឺកូវីដ-១៩៕ | 2021-09-22T20:39:00+07:00 | dap-news.com | https://dap-news.com/national/2021/09/22/186123/ |
14649f7f-8633-4abb-8e4e-a9ca625cc6f9 | ថៃ៖ មនុស្សជាង ១១,០០០នាក់ទៀតឆ្លងកូវីដ-១៩ និងអ្នកជំងឺ ១៤១នាក់ស្លាប់ ក្នុងរបាយការណ៍ថ្ងៃពុធនេះ (Video inside) | ក្រសួងសុខាភិបាលថៃនៅថ្ងៃពុធ ទី២២ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១១,២៥២ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,២២៤ករណី ត្រូវបានរកឃើញនៅលើប្រជាជនថៃទូទៅ និង ២៨ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៤១នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,៦៩៥នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥១១,៣៥៧ករណី ក្នុងនោះមានអ្នកស្លាប់ ១៥,៧៥៣នាក់ និងអ្នកជាសះស្បើយឡើងវិញ ១,៣៦៦,៥៣៣នាក់។ គិតត្រឹមថ្ងៃចន្ទដើមសប្តាហ៍នេះ ថៃបានចាក់វ៉ាក់សាំងបង្ការ COVID-19 សរុប ៤៤.៧លានដូស ក្នុងនោះប្រជាជន ១៥.១លាននាក់ (២១.៧% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-22T19:52:00+07:00 | freshnewsasia.com | https://m.freshnewsasia.com/index.php/en/internationalnews/213747-2021-09-22-05-52-49.html |
36b03fef-7f44-49d1-9755-b8e5252e7e44 | អ្នកជំងឺកូវីដ ១៤នាក់ទៀតបានស្លាប់ និងឆ្លងថ្មីជាង ៦០០នាក់ | អ្នកជំងឺកូវីដ-១៩ ចំនួន ១៤នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២ពាន់១៥៤នាក់ (២.១៥៤) ហើយគិតត្រឹមថ្ងៃទី២២ ខែកញ្ញា។ ចំពោះករណីឆ្លងថ្មីវិញ មានចំនួន ៦៣៧នាក់ នៅថ្ងៃដដែលនេះ ក្នុងនោះចំនួន ៩៨នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២២ ខែកញ្ញា កម្ពុជាមានអ្នកកើតជំងឺកូវីដ-១៩ ជិត ១សែន ៦ពាន់នាក់(១០៥.៩៨១) ក្នុងនោះអ្នកជាសះស្បើយមានជាង ៩ម៉ឺន៨ពាន់នាក់(៩៨.៦៥៥)។ ជាមួយគ្នានេះក្រសួងសុខាភិបាលជូនដំណឹងទៅក្រសួងទេសចរឱ្យរៀបចំវាយតម្លៃស្តង់ដារសម្រាប់ដាក់ឱ្យអនុវត្តនៅផ្សារទំនើបនិងផ្សារសាធារណៈនៅទូទាំងប្រទេស។ រដ្ឋមន្ត្រីក្រសួងសុខាភិបាលលោក ម៉ម ប៊ុនហេង បានបញ្ជាក់នៅក្នុងលិខិតចុះថ្ងៃទី២២ ខែកញ្ញាថា វិធានការនេះ គឺដើម្បីជំរុញសេដ្ឋកិច្ចនិងសង្គម ដោយអនុវត្តតាមគន្លងថ្មី ដោយសារស្ថានភាពការរាតត្បាតជំងឺកូវីដ-១៩ នៅកម្ពុជាបានធូរស្រាល។ នៅភ្នំពេញ រដ្ឋបាលរាជធានីភ្នំពេញនៅតែបន្តដាក់ចេញវិធានការរដ្ឋបាល ដោយផ្អាកជាបណ្ដោះអាសន្នចំពោះសកម្មភាពការងារ មុខរបរ ឬអាជីវកម្មដែលមានហានិភ័យខ្ពស់នៃការឆ្លងជំងឺកូវីដ១៩ រយៈពេល ១៤ ថ្ងៃ បន្ថែមទៀត គិតចាប់ពីថ្ងៃទី២៤ ខែកញ្ញា រហូតដល់ថ្ងៃទី៧ ខែតុលា។ ចំពោះការចាក់វ៉ាក់សាំងវិញ ក្រសួងសុខាភិបាលប្រកាសថា គិតត្រឹមថ្ងៃទី២១ ខែកញ្ញា រដ្ឋាភិបាលចាក់ជូនពលរដ្ឋបានជិតគ្រប់ផែនការ១០០ភាគរយហើយ ក្នុងចំណោមអ្នកដែលត្រូវចាក់សរុបជិត ១២លាននាក់។ ចំណែកកុមារដែលមានអាយុពី ៦ឆ្នាំដល់ ១១ឆ្នាំវិញ ក្រសួងសុខាភិបាល ឱ្យដឹងថា រដ្ឋាភិបាលចាក់បានជាង៩សែននាក់ក្នុងចំណោមកុមារដែលត្រូវចាក់វ៉ាក់សាំងជិត១លាន៩សែននាក់។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការ១០០ភាគនៃចំនួនមនុស្សដែលត្រូវចាក់យ៉ាងនេះក្ដី ក៏ចំនួនស្លាប់និងអ្នកឆ្លងថ្មីដោយសារជំងឺកូវីដ១៩នៅតែគួរតែឱ្យព្រួយបារម្ភដដែល។ រយៈពេល៤ថ្ងៃកន្លងមកនេះមានស្លាប់ចន្លោះពី១៣នាក់ទៅ១៧នាក់ និងអ្នកឆ្លងថ្មីមានជាង៦០០នាក់ក្នុងមួយថ្ងៃ៕ | 2021-09-22T19:25:00+07:00 | rfa.org | https://www.rfa.org/khmer/news/health/14-more-died-637-tested-positive-for-covid-19-09222021082313.html |
89cd77b7-f511-4a36-a8ec-078770724858 | រដ្ឋបាលខេត្ដព្រះវិហារ សម្រេចបិទខ្ទប់ និងកំណត់ភូមិស្ទឹងជា «តំបន់ក្រហម» ក្នុងឃុំរអាង ស្រុកសង្គមថ្មី រយៈពេល២សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្ដព្រះវិហារ បានចេញសេចក្ដីសម្រេចពីការសម្រេចបិទខ្ទប់ និងកំណត់ភូមិស្ទឹង ជា ដែលស្ថិតនៅឃុំរអាង ស្រុកសង្គមថ្មី រយៈពេល ២សប្តាហ៍ គិតចាប់ពីថ្ងៃទី២១ ខែកញ្ញា ឆ្នាំ២០២១ រហូតដល់ថ្ងៃទី០៤ ខែតុលា ឆ្នាំ២០២១។ នេះបើយោងតាមសេចក្ដីសម្រេច ដែលបណ្ដាព័ត៌មាន Fresh News ទទួលបាន។ «ត្រូវបានបិទខ្ទប់ភូមិសាស្ត្រដែលមានការឆ្លងរាលដាលនៃជំងឺកូវីដ១៩ ជាបណ្តោះអាសន្នរយៈពេល០២ សប្ដាហ៍ គិតចាប់ពីថ្ងៃទី២១ ខែកញ្ញា ឆ្នាំ២០២១ រហូតដល់ថ្ងៃទី០៤ ខែតុលា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ដោយកំណត់ភូមិស្ទឹង ស្ថិតនៅក្នុងឃុំរអាង ស្រុកសង្គមថ្មី ខេត្តព្រះវិហារ ជា «តំបន់ក្រហម»។ បុគ្គលគ្រប់រូបត្រូវបានហាមឃាត់មិនឱ្យធ្វើដំណើរចេញពីលំនៅឋាន ឬទីសំណាក់បច្ចុប្បន្នរបស់ខ្លួន ដោយរួមទាំងការមិនអនុញ្ញាតឱ្យធ្វើសកម្មភាពកីឡានៅក្រៅលំនៅឋាន ឬទីសំណាក់របស់ខ្លួន ប៉ុន្តែការធ្វើដំណើរចេញក្រៅពីលំនៅឋាន ឬទីសំណាក់បច្ចុប្បន្ន ឬការធ្វើដំណើរចេញចូល «តំបន់ក្រហម» អាចត្រូវបានអនុញ្ញាតក្នុងករណីចាំបាច់ដូចខាងក្រោម៖ *ការធ្វើដំណើរដោយមូលហេតុសុខភាពបន្ទាន់។ ការធ្វើដំណើរដើម្បីទៅជួបមន្ត្រីសុខាភិបាលធ្វើការយកសំណាកទៅវិភាគរកមេរោគកូវីដ-១៩ ឬចាក់វ៉ាក់សាំងការពារជំងឺកូវីដ១៩ នៅទីតាំងជិតបំផុតក្នុង «តំបន់ក្រហម» តាមការកំណត់ និងដោយមានការអនុញ្ញាតពីអាជ្ញាធរមានសមត្ថកិច្ច។ *ការធ្វើដំណើររបស់មន្ត្រីរាជការ និងកងកម្លាំងប្រដាប់អាវុធគ្រប់ប្រភេទ ដែលមានសមត្ថកិច្ចអនុវត្ត វិធានការនានាក្នុងអំឡុងពេលបិទខ្ទប់ដោយត្រូវភ្ជាប់ជាមួយនូវលិខិតបញ្ហាបេសកកម្មុំ។ *ការធ្វើដំណើរដែលទាក់ទងទៅនឹងសកម្មភាពចុះចែកជំនួយសង្គ្រោះបន្ទាន់ ដោយភ្ជាប់ជាមួយអត្តសញ្ញាណ និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកផ្នែកសុខាភិបាលរដ្ឋ និងឯកជនដោយភ្ជាប់ជាមួយប័ណ្ណសម្គាល់ខ្លួន និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកនៃសេវាពន្លត់អគ្គីភ័យ ការផ្គត់ផ្គង់អគ្គិសនី ការផ្គត់ផ្គង់ស្បៀង និងសេវាប្រៃសណីយ៍ទូរគមនាគមន៍ ការផ្គត់ផ្គង់ទឹកស្អាត។ *ការធ្វើដំណើរដើម្បីត្រឡប់ទៅលំនៅឋាន ឬទីសំណាក់របស់ខ្លួនវិញរបស់បុគ្គលដែលបានបញ្ចប់ការធ្វើចត្តាឡីស័ក និងអ្នកជំងឺចេញពីមន្ទីរពេទ្យ ឬកន្លែងសម្រាកព្យាបាលនៅក្នុង ឬចេញលក្នុង «តំបន់ក្រហម» ដោយមានការសម្របសម្រួលរបស់អាជ្ញាធរមានសមត្ថកិច្ច។ ទី២៖ ផ្សារ និងទីកន្លែងលក់ម្ហូបអាហារ និងគ្រឿងឧបភោគបរិភោគ ដោយរួមទាំងទីកន្លែងលក់គ្រឿងស្រវឹង គ្រប់ប្រភេទព្រមទាំងសកម្មភាពការងារ មុខរបរ និងអាជីវកម្មទាំងអស់នៅក្នុង «តំបន់ក្រហម» ត្រូវផ្អាកជាបណ្តោះអាសន្ន លើកលែងតែសកម្មភាពការងារ មុខរបរ និងអាជីវកម្មដូចខាងក្រោមនេះ ដែលត្រូវបានអនុញ្ញាតឱ្យដំណើរការជាធម្មតា៖ *សេវាពន្លត់អគ្គីភ័យ។ *សេវាផ្គត់ផ្គង់អគ្គិសនី សេវាផ្គត់ផ្គង់ទឹកស្អាត និងសេវាប្រតិបត្តិការផ្នែកប្រៃសណីយ៍ទូរគមនាគមន៍។ *សេវាសង្គ្រោះបន្ទាន់ និងសេវាសុខាភិបាលរដ្ឋ និងឯកជនដោយរួមទាំងឱសថស្ថាន។ *ទីតាំងលក់ហ្គាសសម្រាប់ចម្អិនអាហារ។ *សេវាប្រមូល និងដឹកជញ្ជូនសម្រាម។ *សេវាផ្គត់ផ្គង់ឱសថ និងបរិក្ខាពេទ្យ។ រាល់ការជួបជុំ ឬការប្រមូលផ្តុំមនុស្ស ត្រូវបានហាមឃាត់ លើកលែងតែករណីចាំបាច់ដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ *ការយកសំណាក មកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ *ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុង ការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ។ *ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណង ផ្សេងទៀតតាមការកំណត់របស់អាជ្ញាធរមានសមត្ថកិច្ច។ រាល់ការជួបជុំ ការប្រមូលផ្ដុំមនុស្ស ដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់៕ | 2021-09-22T19:08:00+07:00 | freshnewsasia.com | https://m.freshnewsasia.com/index.php/en/localnews/213741-2021-09-22-05-08-01.html |
3505676d-bc5a-45ae-a03b-54ce7b905dd8 | រដ្ឋមន្ត្រីសុខាភិបាលប្រេស៊ីល «ឆ្លងជំងឺកូវីដ-១៩» ពេលទៅដល់ទីក្រុងញូយ៉ក ដើម្បីចូលរួមមហាសន្និបាត UN (Video inside) | រដ្ឋមន្ត្រីសុខាភិបាលនៃប្រទេសប្រេស៊ីល លោក ម៉ាសេឡូ ខឺរ៉ូហ្គា (Marcelo Queiroga) បានធ្វើតេស្តចេញលទ្ធផល «វិជ្ជមាន» ចំពោះជំងឺ COVID-19 នៅពេលអមដំណើរលោកប្រធានាធិបតី ហ្ស៊ែរ បូលសូណារ៉ូល (Jair Bolsonaro) ទៅរួមកិច្ចប្រជុំប្រចាំឆ្នាំ នៃមហាសន្និបាតអង្គការសហប្រជាជាតិ (UNGA) ក្នុងបុរីញូយ៉ក សហរដ្ឋអាមេរិក។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នាថ្ងៃពុធ ទី២២ ខែកញ្ញា ឆ្នាំ២០២១។ សេចក្តីថ្លែងការណ៍ចេញពីរដ្ឋាភិបាលប្រេស៊ីលបានឲ្យដឹងថា ។ ជុំវិញបញ្ហានេះដែរ លោក Queiroga បានប្រាប់ទៅកាន់សារព័ត៌មាន CNN ប្រចាំប្រទេសប្រេស៊ីលថា លោកបានពាក់ម៉ាសជាប់ជានិច្ច នៅពេលចូលរួមកិច្ចប្រជុំនានា ក្នុងអគារទីស្នាក់ការកណ្តាល UN នាបុរីញូយ៉ក។ ដោយឡែក សម្រាប់ប្រធានាធិបតីប្រេស៊ីល លោក Bolsonaro ដែលកន្លងមកនេះ មិនបានទទួលការចាក់វ៉ាក់សាំងនៅឡើយនោះ គឺមិនបានខ្វល់ពីបទបញ្ជារបស់ UN ដែលតម្រូវអ្នកចូលរួមប្រជុំទាំងអស់ ត្រូវតែជាអ្នកដែលបានចាក់វ៉ាក់សាំងបង្ការ COVID-19 រួចរាល់នោះឡើយ ហើយនៅអំលុងពេលថ្លែងសុន្ទរកថានោះ លោកថែមទាំងបានអួតអាង អំពីការមិនបានចាក់វ៉ាក់សាំងរបស់លោកផងដែរ។ មិនត្រឹមតែប៉ុណ្ណោះ នៅក្នុងការសុន្ទរកថានោះទៀតសោត លោក Bolsonaro បានយកឱកាសដែលពិភពលោក កំពុងពិភាក្សាគ្នាអំពីការបរិច្ចាគប្រាក់ ទៅកាន់មូលនិធិដោះស្រាយបញ្ហាបម្រែបម្រួលអាកាសធាតុ ទៅនិយាយពីគោលជំហររបស់រដ្ឋាភិបាលលោកផ្ទាល់ ដែលមិនគាំទ្រសោះឡើយចំពោះ ហើយលោកនៅតែគាំទ្រជានិច្ច ចំពោះការប្រើប្រាស់ថ្នាំប្រឆាំងមេរោគគ្រុនចាញ់ ដើម្បីព្យាបាលជំងឺ COVID-19។ យ៉ាងណាក៏ដោយ លោក Bolsonaro បានអះអាងថា យុទ្ធនាការចាក់វ៉ាក់សាំងបង្ការ COVID-19 នៅក្នុងប្រទេសប្រេស៊ីល គឺទទួលបានជោគជ័យ ហើយសម្រាប់មនុស្សពេញវ័យទាំងអស់ នឹងទទួលបានការចាក់វ៉ាក់សាំងពេញលេញ នៅត្រឹមខែវិច្ឆិកាខាងមុខនេះ។ គិតត្រឹមចុងសប្តាហ៍មុន ប្រេស៊ីលបានចាក់វ៉ាក់សាំងបង្ការ COVID-19 សរុប ២២២លានដូស ក្នុងនោះប្រជាជន ៨០.៦លាននាក់ (៣៨.២% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-22T19:05:00+07:00 | freshnewsasia.com | https://m.freshnewsasia.com/index.php/en/internationalnews/213740-2021-09-22-05-05-39.html |
64880b37-fd4c-4342-9933-59541c15396c | កូវីដ១៩ ៖ ឆ្លងថ្មី៦៣៧នាក់ ជា៤៦៩នាក់ និងស្លាប់១៤នាក់ | ក្នុងនោះ ករណីឆ្លងសហគមន៍ចំនួន៥៣៩នាក់ និងអ្នកដំណើរពីបរទេសចំនួន៩៨នាក់។ គិតត្រឹមព្រឹក ថ្ងៃទី២២ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន១០៥ ៩៨១នាក់ អ្នកជាសះស្បើយចំនួន៩៨ ៦៥៥នាក់ និងអ្នកស្លាប់ចំនួន២ ១៥៤នាក់៕ | 2021-09-22T18:50:00+07:00 | dap-news.com | https://dap-news.com/national/2021/09/22/186087/ |
00909d0f-ec75-459a-8b79-68b56a60906c | BREAKING: សហរដ្ឋអាមេរិក៖ មនុស្សជាង ១២០,០០០នាក់ឆ្លងកូវីដ-១៩ និងអ្នកជំងឺ ១,៩២៧នាក់ស្លាប់ ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១២០,៥៧៩នាក់ទៀតបានឆ្លងជំងឺ COVID-19 ខណៈអ្នកជំងឺ ១,៩២៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២២ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,២៤២,៣០២ករណី ក្នុងនោះមានអ្នកស្លាប់សរុបចំនួន ៦៩៦,៨៦៧នាក់ និងជាសះស្បើយឡើងសរុប ៣២.៨៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីដើមសប្តាហ៍នេះ ក្រុមហ៊ុនផលិតឱសថ Pfizer-BioNTech បានប្រកាសថា វ៉ាក់សំាងបង្ការជំងឺ COVID-19 របស់ពួកគេ អាចជំរុញប្រព័ន្ធភាពសុំាដ៏រឹងមាំ សម្រាប់កុមារអាយុចាប់ពី ៥-១១ឆ្នាំ។ ស្របពេលនៃការជូនដំណឹងនេះ ក្រុមហ៊ុនក៏បានប្រកាសពីគម្រោង ដាក់ពាក្យស្នើសុំការអនុញ្ញាតឲ្យប្រើប្រាស់ សម្រាប់កុមារដែលស្ថិតក្នុងវ័យនេះ នៅសហរដ្ឋអាមេរិក, អឺរ៉ុប និងបណ្តាប្រទេសផ្សេងទៀតឲ្យបានឆាប់ តាមដែលអាចធ្វើទៅបានផងដែរ។ គួរបញ្ជាក់ថា គិតត្រឹមថ្ងៃទី២១ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៦លានដូស ក្នុងនោះប្រជាជន ២១២.០៣លាននាក់ (៦៤.៦% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨១.៧២លាននាក់ (៥៥.៤%) បានទទួលការចាក់គ្រប់ដូស៕ | 2021-09-22T18:08:00+07:00 | freshnewsasia.com | https://m.freshnewsasia.com/index.php/en/internationalnews/213734-2021-09-22-04-08-14.html |
7c1f2c2a-e10f-4176-90ed-87655535dba6 | ក្ដៅៗ! រដ្ឋបាលរាជធានីភ្នំពេញ សម្រេចបន្តវិធានការរដ្ឋបាលផ្អាកសកម្មភាពការងារ មុខរបរ ដែលមានហានិភ័យខ្ពស់នៃការឆ្លងជំងឺកូវីដ១៩ និងការជួបជុំជាលក្ខណៈឯកជនរយៈពេល ១៤ថ្ងៃថែមទៀត | រដ្ឋបាលរាជធានីភ្នំពេញ នៅថ្ងៃទី២២ ខែកញ្ញា ឆ្នាំ២០២១នេះ បានចេញសេចក្តីសម្រេចបន្តវិធានការរដ្ឋបាល ដោយផ្អាកសកម្មភាពការងារ មុខរបរ ដែលមានហានិភ័យខ្ពស់នៃការឆ្លងជំងឺកូវីដ១៩ និងការជួបជុំជាលក្ខណៈ ឯកជន រយៈពេល១៤ថ្ងៃថែមទៀត ចាប់ពីថ្ងៃទី២៤ ខែកញ្ញា ដល់៧ ខែតុលា ឆ្នាំ២០២១។ នេះបើតាមសេចក្តីសម្រេចដែលបណ្តាញព័ត៌មានទើបទទួលបាន។ យោងតាមប្រការ២ នៃសេចក្តីសម្រេចនេះ បានបញ្ជាក់ថា ក្នុងអំឡុងពេលនៃការដាក់ចេញវិធានការរដ្ឋបាល ត្រូវបានផ្អាកជាបណ្តោះអាសន្នចំពោះសកម្មភាពការងារមុខរបរ ឬអាជីវកម្មដែលមានហានិភ័យខ្ពស់នៃការឆ្លងរាលដាលជំងឺកូវីដ-១៩ ដូចខាងក្រោម៖ * គ្រឹះស្ថានសិក្សាសាធារណៈទាំងរដ្ឋ និងឯកជន ដែលមិនទាន់មានគោលការណ៍អនុញ្ញាតឲ្យបើកដំណើរការឡើងវិញ ត្រូវបន្តបណ្តុះ បណ្តាលតាមប្រព័ន្ធអនឡាញ * អាជីវកម្មក្លឹបកម្សាន្តគ្រប់ប្រភេទ ជាអាទិ៍ ខារ៉ាអូខេ រង្គសាល ឌីស្កូតែក បៀហ្គាឌិន និងកាស៊ីណូ * រមណីយដ្ឋាន សារមន្ទីរ សួនកុមារ និងសួនកម្សាន្តនានា * អាជីវកម្មម៉ាស្សា សូណា និងស្ចឹមគ្រប់ប្រភេទ * ហាងលក់ និងសេពគ្រឿងស្រវឹងគ្រប់ប្រភេទ * រោងភាពយន្ត រោងសម្តែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ * ការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬទីសំណាក់ជាមួយគ្នា * ការរៀបចំពិធីបុណ្យសពដោយគោរព តាមការកំណត់របស់អាជ្ញាធរមានសមត្ថកិច្ច និងក្រោយពេលយកសំណាកសាកសព ទៅវិភាគរកមេរោគកូវីដ-១៩ ដោយទទួលបានលទ្ធផលអវិជ្ជមាន * ការជួបជុំរបស់ស្ថាប័នសាធារណៈ ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ ការយកវត្ថុសំណាកមកវិភាគរកមេរោគកូវីដ-១៩ និងការចាក់វ៉ាក់សាំងការពារជំងឺកូវីដ-១៩ * ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត * ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ * ការជួបជុំមនុស្សក្នុងអំឡុងពេលនៃកិច្ចនីតិវិធី របស់មន្ត្រីនគរបាលយុត្តិធម៌ ឬរបស់សាលាជម្រះក្តី * ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ * រាល់ការជួបជុំ ឬការប្រមូលផ្តុំមនុស្ស ដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់។ ត្រូវអនុវត្តវិធានការសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ កាតព្វកិច្ចពាក់ម៉ាស់ កាតព្វកិច្ចរក្សាគម្លាតសុវត្ថិភាព ការធ្វើអនាម័យដើម្បីសម្លាប់មេរោគ ការវាស់កម្ដៅ ការស្កេន QR Code និងត្រូវអនុវត្តតាមការណែនាំរបស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ» របស់សម្តេចតេជោហ៊ុន សែន នាយករដ្ឋមន្ត្រីនៃកម្ពុជា៕ | 2021-09-22T17:34:48+07:00 | kbnnews.com | https://kbn.news/archives/238834 |
99580f5b-a895-4a18-b545-4055d1d1bbb0 | ផ្អើលពេញវត្ត ! ថ្ងៃបិណ្ឌ១ រកឃើញតាអាចារ្យ និងកូនសិស្សវត្តនាគវ័ន កើតជំងឺកូវីដ | រាជធានីភ្នំពេញ ៖ នៅថ្ងៃទី២២ ខែកញ្ញា ឆ្នាំ២០២១ ត្រូវជាថ្ងៃកាន់បិណ្ឌទី១ អាជ្ញាធរខណ្ឌទួលគោក បានសម្រេចធ្វើការបិទវត្តនាគវ័ន ស្ថិតនៅសង្កាត់បឹងកក់ទី២ ខណ្ឌទួលគោក ជាបន្ទាន់ ក្រោយពីក្រុមគ្រូពេទ្យស្ម័គ្រចិត្តសម្តេចហ៊ុន សែន បានចុះយកសំណាក ដោយរកឃើញ តាអាចារ្យម្នាក់ និងនិស្សិតស្នាក់នៅក្នុងវត្ត ចំនួន២នាក់ កើតជំងឺកូវីដ។ សូមបញ្ជាកថា នៅថ្ងៃទី២២ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៣៧នាក់ ខណៈដែលមានអ្នកជំងឺចំនួន៤៦៩នាក់ជាសះស្បើយ និងអ្នកស្លាប់ថ្មីចំនួន១៤នាក់។ គិតត្រឹមថ្ងៃទី២២ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៥ ៩៨១នាក់។ ចំណែក អ្នកជាសះស្បើយសរុបចំនួន៩៨ ៦៥៥នាក់ និងអ្នកស្លាប់សរុបចំនួន២ ១៥៤នាក់៕ | 2021-09-22T16:44:48+07:00 | kbnnews.com | https://kbn.news/archives/238824 |
b5a09345-a7fd-4823-9729-24fa7ae3587d | គ្រូពេទ្យគន្ធបុប្ផា សម្រាលកូនជូនស្ត្រីកើតជំងឺកូវីដ១៩ ចំនួន ៧នាក់ទៀត | ជំងឺកូវីដ១៩ បានធ្វើឱ្យមនុស្សគ្រប់គ្នាខ្លាចរអា ព្យាយាមគេចេញ និងការពារកុំឱ្យមេរោគឆ្លង។ តែសម្រាប់ក្រុមគ្រូពេទ្យដែលមានកាតព្វចាំបាច់ក្នុងការជួយសង្គ្រោះជីវិតមនុស្សនោះ បានក្រាញននៀលជាមួយអ្នកជំងឺ ឬអ្នកត្រូវជួយសង្គ្រោះ ទោះបីពួកគេមានជំងឺកូវីដ១៩យ៉ាងណាក្តី។ នៅថ្ងៃទី២០ ខែកញ្ញា ឆ្នាំ២០២១កន្លងទៅនេះ មានស្ត្រីកើតជំងឺកូវីដ១៩ ចំនួន ៧នាក់ទៀត ដល់ពេលត្រូវសម្រាលកូន ហើយស្វែងរកសេវាសម្រាលពីមន្ទីរពេទ្យជ័យវរ្ម័នទី៧ ឬមន្ទីរពេទ្យគន្ធបុប្ផាទី៣។ បើទោះបីត្រូវប្រឈមនឹងបញ្ហាជំងឺកូវីដ១៩ តែតម្លៃសីលធម៌វិជ្ជាជីវៈ ដែលត្រូវតែជួយមនុស្សជាសំខាន់នោះ ក្រុមគ្រូពេទ្យផ្នែកសម្ភពនៃមន្ទីរពេទ្យគន្ធបុប្ផាទី៣ ក្នុងខេត្តសៀមរាប បានគ្រងសម្លៀកបំពាក់បង្ការជំងឺកូវីដ១៩ ហើយរួមគ្នាជួយសម្រាលកូនជូនស្ត្រីទាំង៧នាក់ រហូតដល់ទទួលជោគជ័យ។ ស្ត្រីអាយុ ៣១ឆ្នាំ សម្រាលកូនតាមធម្មជាតិបានកូនស្រីទម្ងន់ ៣.៦គីឡូក្រាម ស្ត្រីអាយុ ២២ឆ្នាំ សម្រាលកូនតាមធម្មជាតិ បានកូនស្រីទម្ងន់ ៣.២គីឡូក្រាម ស្ត្រីអាយុ ៣៦ឆ្នាំ សម្រាលបានកូនស្រីទម្ងន់ ២.៩គីឡូក្រាម ស្ត្រីអាយុ ២៥ឆ្នាំ សម្រាលបានកូនស្រីទម្ងន់ ៣.២គីឡូក្រាម ស្ត្រីអាយុ ៤០ឆ្នាំ សម្រាលបានកូនប្រុសទម្ងន់ ២.៩គីឡូក្រាម ស្ត្រី អាយុ ២៩ឆ្នាំ សម្រាលបានកូនប្រុសទម្ងន់ ២.៩គីឡូក្រាម ស្ត្រីអាយុ ២៤ឆ្នាំ សម្រាលកូនតាមធម្មជាតិបានកូនស្រីទំងន់ ៣.១គីឡូក្រាម កាលពីសប្តាហ៍កន្លងទៅ ក្រុមគ្រូពេទ្យនៅមន្ទីរពេទ្យគន្ធបុប្ផាខេត្តសៀមរាបនេះ ក៏បានជួយសម្រាលកូនជូនស្ត្រីកើតជំងឺកូវីដ១៩ បានចំនួន ៧នាក់ផងដែរ។ ក្នុងនោះមានស្ត្រីខ្លះសម្រាលដោយធម្មជាតិ និងខ្លះទៀតដោយការវះកាត់។ ជាមួយការសម្រេចបានបេសកកម្មក្នុងសម្រាលកូនជូនស្ត្រីៗមានផ្ទុកមេរោគកូវីដ១៩ទាំងនេះ បាននាំឱ្យមានការសាទរ និងកោតសរសើរដល់ការប្រឹងប្រែងរបស់ក្រុមគ្រូពេទ្យពីសំណាក់សាធារណជនផងដែរ។ រាល់ការព្យាបាលទាំងអស់នៅមន្ទីរពេទ្យគន្ធបុប្ផា គឺមិនមានគិតថ្លៃនោះឡើយសម្រាប់មនុស្សគ្រប់គ្នា និងគ្មានការរើសអើងនោះឡើយ។ មន្ទីរពេទ្យគន្ធបុប្ផា បានថ្លែងអំណរគុណដល់ក្រុមគ្រូពេទ្យទាំងអស់ ដែលបានប្រឹងប្រែងបំពេញបេសកកម្មនេះដោយជោគជ័យ។ មន្ទីរពេទ្យគន្ធបុប្ផា ក៏បានថ្លែងអំណរគុណមូលនិធិគន្ធបុប្ផាកម្ពុជា និងមូលនិធិគន្ធបុប្ផាស្វីស ព្រមទាំងសប្បុរសជននានា ដែលបានចូលរួមបរិច្ចាគធនធានរបស់ខ្លួន ដើម្បីទ្រទ្រង់ដល់ដំណើរការមន្ទីរពេទ្យគន្ធបុប្ផា បន្តបេសកកម្មក្នុងការជួយដល់ប្រជាពលរដ្ឋ ជាពិសេសអ្នកខ្វះខាត៕ | 2021-09-22T16:19:00+07:00 | freshnewsasia.com | https://m.freshnewsasia.com/index.php/en/localnews/213718-2021-09-22-02-19-40.html |
58e842e0-287f-4299-8f65-c6ebab70ce8e | រដ្ឋមន្ដ្រីសុខាភិបាល ស្នើក្រសួងទេសចរណ៍ ត្រៀមរៀបចំនីតិវិធីអនុវត្ត នៅផ្សារទំនើប និងផ្សារសាធារណៈ ក្រោយកូវីដ ធូរស្រាល (Video) | យោងតាមលិខិតរបស់ក្រសួងសុខាភិបាល នាថ្ងៃទី២២ ខែកញ្ញា ឆ្នាំ២០២១ លោក ម៉ម ប៊ុនហេង បានថ្លែងថា «ដោយពិនិត្យឃើញ ស្ថានភាពនៃការរាតត្បាតជំងឺកូវីដ-១៩ មានសភាពធូរស្រាល និងដើម្បីជំរុញដំណើរការនៃសេដ្ឋកិច្ច និងសង្គមជាតិ ទាំងមូលទៅតាមគន្លងប្រក្រតីភាពថ្មី សូមក្រសួងទេសចរណ៍ ត្រៀមរៀបចំនីតិវិធីប្រតិបត្តិស្តង់ដារសម្រាប់ដាក់ឲ្យ អនុវត្តនៅផ្សារទំនើប និងផ្សារសាធារណៈទាំងអស់នៅទូទាំងប្រទេស»។ រដ្ឋមន្រ្តីបន្ដថា នីតិវិធីប្រតិបត្តិស្តង់ដារត្រូវផ្តោតទៅលើ ទាំងវិធានសុខាភិបាល វិធានការរដ្ឋបាល និងវិធានការច្បាប់ ដើម្បីធានាបានទាំងផ្នែកសុខភាពសាធារណៈ ទាំងការងើបឡើងវិញ នៃសេដ្ឋកិច្ចជាតិ។ សូមរំលឹកថា គិតត្រឹមថ្ងៃទី២១ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ ចំនួន១០៥,៣៤៤នាក់ ក្នុងនោះ អ្នកជាសះស្បើយ ចំនួន៩៨,១៨៦នាក់ និងអ្នកស្លាប់ ចំនួន២,១៤០នាក់៕ | 2021-09-22T16:15:00+07:00 | dap-news.com | https://dap-news.com/national/2021/09/22/186008/ |
bc565e97-41bf-4c9d-b2e4-2770ac95ed2b | ការត្រៀមខ្លួន របស់មគ្គុទ្ទេសក៍ទេសចរណ៍ ក្នុងការជំរុញសកម្មភាពទេសចរណ៍ផ្ទៃក្នុង និងការត្រៀមខ្លួន ទទួលទេសចរអន្តរជាតិ ចាក់វ៉ាក់សាំងបង្ការជំងឺកូវីដ-១៩ | ភ្នំពេញ ៖ ក្រសួងទេសចរណ៍ ចេញសេចក្តីជូនដំណឹង ស្តីពីការត្រៀមខ្លួនរបស់មគ្គុទ្ទេសក៍ទេសចរណ៍ក្នុងការជំរុញសកម្មភាពទេសចរណ៍ផ្ទៃក្នុងនិងការត្រៀមខ្លួនទទួលទេសចរអន្តរជាតិចាក់វ៉ាក់សាំងបង្ការជំងឺកូវីដ-១៩ ។ ដើម្បីបង្កើតទំនុកចិត្តដល់ទេសចរផ្ទៃក្នុង និងត្រៀមទទួលទេសចរអន្តរជាតិដែលបានចាក់វ៉ាក់សាំងបង្ការជំងឺកូវីដ-១៩ នាពេលខាងមុខ ក្រសួងទេសចរណ៍សូមជម្រាបជូនដំណឹងដល់លោក-លោកស្រីជាមគ្គុទ្ទេសក៍ទេសចរណ៍គ្រប់កម្រិត មេត្តាជ្រាបថា៖ ១.ក្រសួងទេសចរណ៍សូមកោតសរសើរមគ្គុទ្ទេសក៍ទេសចរណ៍គ្រប់កម្រិត ដែលបានចាក់វ៉ាក់សាំងបង្ការជំងឺកូវីដ-១៩តាមគោលការណ៍ស្ម័គ្រចិត្តកន្លងមក ប៉ុន្តែក៏នៅមានមគ្គុទ្ទេសក៍មួយចំនួនតូចមិនទាន់បានចាក់វ៉ាក់សាំងបង្ការជំងឺកូវីដ-១៩នៅទ្បើយ។ ក្រសួងទេសចរណ៍សូមក្រើនរំលឹកដល់មគ្គុទ្ទេសក៍ទេសចរណ៍រួសរាន់ទៅចាក់វ៉ាក់សាំងបង្ការជំងឺកូវីដ-១៩ ដើម្បីត្រៀមខ្លួនទទួល និងផ្តល់សេវាកម្មទេសចរណ៍ជូនភ្ញៀវជាតិ និងអន្តរជាតិទស្សនាកម្ពុជា។ ២. ចាប់ពីថ្ងៃទី០១ ខែតុលា ឆ្នាំ២០២១តទៅ ការស្នើសុំអាជ្ញាបណ្ណមគ្គុទ្ទេសក៍ទេសចរណ៍គ្រប់កម្រិតទាំងថ្មី និងបន្តត្រូវភ្ជាប់កាតចាក់វ៉ាក់សាំងបង្ការជំងឺកូវីដ-១៩ជាឯកសារថតចម្លង បន្ថែមលើលក្ខខណ្ឌដែលបានកំណត់ក្នុងប្រកាស ស្តីពីការផ្តល់អាជ្ញាបណ្ណទេសចរណ៍ដល់មគ្គុទ្ទេសក៍ទេសចរណ៍លេខ០៩៣ប្រក ចុះថ្ងៃទី៣១ ខែឧសភា ឆ្នាំ២០១៦ ប្រកាសលេខ១៥៣ប្រក ចុះថ្ងៃទី១៨ ខែកញ្ញា ឆ្នាំ២០១៤ និងប្រកាសលេខ១៣៩ ប្រក ចុះថ្ងៃទី០២ ខែកញ្ញា ឆ្នាំ២០១៦។ ៣.មគ្គុទ្ទេសក៍ទេសចរណ៍គ្រប់កម្រិតតម្រូវឱ្យចាក់វ៉ាក់សាំងបង្ការជំងឺកូវីដ-១៩ ឱ្យបានគ្រប់ដូស តាមការកំណត់របស់ក្រសួងសុខាភិបាល។ ការខកខានមិនបានទទួលការចាក់វ៉ាក់សាំងបង្ការជំងឺកូវីដ-១៩ ដោយប្រការណាមួយដែលគ្មានហេតុផលសុខាភិបាលច្បាស់លាស់ ជាកម្មវត្ថុនៃការមិនអនុញ្ញាតឱ្យផ្តល់ សេវាកម្មមគ្គុទ្ទេសក៍ទេសចរណ៍ដល់ទេសចរទ្បើយ។ ៤. មគ្គុទ្ទេសក៍ទេសចរណ៍ដែលមិនបានចាក់វ៉ាក់សាំងបង្ការជំងឺកូវីដ-១៩ ដោយហេតុផលសុខាភិបាលណាមួយ ត្រូវមានការបញ្ជាក់ពីអាជ្ញាធរសុខាភិបាលក្នុងភូមិសាស្រ្តរបស់ខ្លួន។ អាស្រ័យហេតុនេះ សូម លោក លោកស្រី ជាមគ្គុទ្ទេសក៍ទេសចរណ៍គ្រប់កម្រិត សមាគមមគ្គុទ្ទេសក៍ទេសចរណ៍ទាំងអស់ ប្រតិបត្តិករទេសចរណ៍ ត្រូវអនុវត្តឱ្យមានប្រសិទ្ធភាពខ្ពស់ចាប់ពីថ្ងៃជូនដំណឹងនេះតទៅ៕ រក្សាសិទ្ធិដោយ៖បញ្ញាស័ក្តិ | 2021-09-22T16:12:45+07:00 | cen.com.kh | https://cen.com.kh/archives/392485.html |
00e9c5ba-9ebd-4158-8175-722581322ee7 | រដ្ឋបាលខេត្តសៀមរាប បន្តបិទផ្សារដំដែក នៅឃុំដំដែក ស្រុកសូទ្រនិគម រយៈពេល ២សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តសៀមរាប បានចេញសេចក្តីសម្រេចបន្តបិទផ្សារដំដែក ស្ថិតនៅភូមិដំដែកផ្សារ ឃុំដំដែក ស្រុកសូទ្រនិគម ដែលជាទីតាំងមានការឆ្លងរាលដាលនជំងឺកូវីដ១៩ ជាបណ្ដោះអាសន្ន សម្រាប់រយៈពេល ២សប្តាហ៍ ចាប់ពីថ្ងៃទី២១ ខែកញ្ញា ដល់ថ្ងៃទី០៤ ខែតុលា ឆ្នាំ២០២១ ក្នុងគោលបំណងធានាដល់ប្រសិទ្ធភាពនៃការ គ្រប់គ្រងការឆ្លងរាលដាលនៃជំងឺកូវីដ១៩។ នេះបើតាមសេចក្តីសម្រេចដែលបបណ្តាញព័ត៌មាន Fresh News ទទួលបាននៅព្រឹកថ្ងៃទី២២ ខែកញ្ញា ឆ្នាំ២០២១នេះ៕ | 2021-09-22T15:52:00+07:00 | freshnewsasia.com | https://m.freshnewsasia.com/index.php/en/localnews/213712-2021-09-22-01-52-23.html |
d5648aed-05f7-405c-b171-415645500a64 | ឧកញ៉ា ទៀ វិចិត្រ ឧបត្ថម្ភថវិកា ៣ម៉ឺនដុល្លារ ជូនរដ្ឋបាលខេត្តសៀមរាប សម្រាប់រៀបចំគ្រែ អ្នកជំងឺកូវីដ-១៩ | ក្នុងគ្រាដ៏លំបាកនេះ លោក ទៀ សីហា អភិបាលខេត្តសៀមរាប និងលោកស្រី ព្រមទាំងអាជ្ញាធរខេត្ត កាលពីថ្ងៃទី២១ ខែកញ្ញា ឆ្នាំ២០២១ បានថ្លែងអំណរគុណ និងសូមជូនពរ លោកឧកញ៉ា ទៀ វិចិត្រ សមាជិកក្រុមការងារ យុវជនគណបក្សប្រជាជនកម្ពុជា ខេត្តព្រះសីហនុ និងលោកជំទាវ ព្រមទាំងបុត្រា បុត្រី សូមប្រកបដោយពុទ្ធពរទាំង៤ប្រការ គឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ៕ | 2021-09-22T15:52:00+07:00 | dap-news.com | https://dap-news.com/national/2021/09/22/185969/ |
5df7783d-41b6-4abe-bda7-0528e2949c18 | ពេលដែលតម្រងនោមលែងដំណើរការ ចាំបាច់ត្រូវលាងឈាម | ជាធម្មតា មនុស្សទូទៅមានតម្រងនោម(Rein) ចំនួន២ ខាងឆ្វេង និងខាងស្តាំ។ តម្រងនោមទាំងពីរមានមុខងារក្នុងការច្រោះទឹក និងកាកសំណល់ពុលមួយចំនួនចេញពីក្នុងឈាម ដូចជាជាតិអ៊ុយរ៉េ(Urée) និងសម្របសម្រួលសារជាតិអ៊ីយ៉ុងមួយចំនួន(Potasium, Hydrogène,…)។ នៅពេលដែលតម្រងនោមឈប់ដំណើរការ ទឹកនិងសារជាតិពុលទាំងនោះនឹងកើនឡើង ដែលធ្វើឲ្យអ្នកជំងឺស្ថិតក្នុងស្ថានភាពគ្រោះថ្នាក់ ដូចជាហើមសួត(Oedème aiguë du poumon hémodynamique)ជាដើម។ លាងឈាម (Hémodialyse) គឺជាបច្ចេកទេសក្នុងការសំអាត កាកសំណល់ពុលចេញពីក្នុងឈាមអ្នកជំងឺ នៅពេលដែលតម្រងនោមឈប់ដំណើរការស្ទើតែទាំងស្រុង។ ការលាងឈាម ប្រព្រឹត្តទៅដោយ ការបូមឈាមរបស់អ្នកជំងឺតាមសរសៃឈាម ដែលបានជួសជុលទុក (Fistule artéro-veineuse) ឬ តាម Cathéter central រួចបញ្ចូលទៅក្នុងម៉ាស៊ីន ដើម្បីច្រោះសារជាតិពុល និងទឹកដែលលើសចេញពីក្នុងឈាម។ ការសំអាតឈាមនេះ ត្រូវធ្វើក្នុងរយៈពេលបួនម៉ោង និងចំនួន ៣ដងក្នុង ១សប្តាហ៍។ ការលាងឈាម ជាការព្យាបាលបណ្តោះអាសន្នសម្រាប់អ្នកជំងឺខ្សោយតម្រងនោមស្រួចស្រាវ (Insuffisance rénale aiguë oligo-anurique) និងជាការព្យាបាលជានិរន្តរ៍ សម្រាប់អ្នកជំងឺដែលខ្សោយតម្រងនោមរ៉ាំរ៉ៃ ក្នុងដំណាក់កាលចុងក្រោយ(Insuffisance rénale chronique terminale) ។ សំគាល់៖ ប្រតិបត្តិការលាងឈាម អាចបង្កឲ្យមានការបាត់បង់ឈាមតែបន្តិចបន្តួចប៉ុណ្ណោះ ព្រោះវាមិនមែនជាការផ្លាស់ប្តូរឈាមទេ ប៉ុន្តែវាគ្រាន់តែសំអាតជាតិពុលនៅក្នុងឈាម ហើយបញ្ជូនឈាមដែលស្អាតគ្មានជាតិពុលចូលក្នុងខ្លួនអ្នកជំងឺវិញ។ ការលាងឈាមជាជម្រើសតែមួយគត់ ដែលអាចសង្គ្រោះជីវិត និងបន្ថយស្ថានភាពធ្ងន់ធ្ងរភ្លាមៗរបស់អ្នកជំងឺក្នុងដំណាក់កាលគ្រោះថ្នាក់នៃជំងឺខ្សោយតម្រងនោម៕ | 2021-09-22T15:30:00+07:00 | kampucheathmey.com | https://www.kampucheathmey.com/health/203485 |
500f535f-5218-44f8-8eab-c0c4643d4c8c | កុំចេះតែមិនអី! បារីបំផ្លាញមាត់ធ្មេញសាហាវណាស់ | ដឹងឮច្រើនឆ្នាំថា ជក់បារីនិងប្រើថ្នាំជក់ នាំឲ្យខូចសុខភាព ថែមទាំងអាចបណ្ដាលឲ្យមានបញ្ហាមាត់ធ្មេញ និងបង្កជាជំងឺអញ្ចាញធ្មេញទៀត។ ជក់បារីអាចធ្វើឲ្យបាត់បង់ជាលិកាជុំវិញធ្មេញ និងកាត់ផ្ដាច់មុខងារកោសិការបស់អញ្ចាញធ្មេញ ធ្វើឲ្យងាយឆ្លងជំងឺផ្សេងៗ។ ខូចជាលិកាអញ្ចាញធ្មេញ អាចបង្អាក់ការដឹកនាំចរន្តឈាម មកចិញ្ចឹមអញ្ចាញធ្មេញ និងពន្យឺតការជាសះ។ បញ្ហាទាំងនោះមានអីខ្លះ? ផ្សែងបារីប្រមូលផ្ដុំដោយជាតិពុលចម្រុះ និងបង្កបញ្ហាផ្សេងៗ បូករួមទាំងមហារីក។ នៅមានផលអាក្រក់ច្រើនណាស់សម្រាប់មាត់ធ្មេញ៖ – ស្រកឆ្អឹងថ្គាម – មានកំបោរជាប់ជើងធ្មេញ – ល្បឿនការជាសះចុះខ្សោយ – ងាយកើតមហារីក (រាប់តែបរិវេណមាត់) – ងាយមានជំងឺអញ្ចាញធ្មេញ និងធ្មេញរង្គើ – រលាកជាលិកាក្នុងមាត់ និងមានជំងឺក្រពេញទឹកមាត់ – បើដាក់ធ្មេញ ហើយដាំបង្គោលក្នុងឆ្អឹងថ្គាម អត់សូវជាប់ល្អ – ងាយកើតជំងឺផ្ទាំងស (leukoplakia) លើអណ្ដាត និងក្នុងមាត់។ ពួកវាមានបញ្ហាដូចគ្នា ហើយជក់ស៊ីហ្គាច្រើន អាចប៉ះពាល់ ធ្វើឲ្យធ្មេញខ្សោយ បាក់ ប្ដូរពណ៌ និងបញ្ហាជាច្រើនទៀត។ ទោះបីជក់ខ្សៀ និងស៊ីហ្គា មិនមានផ្សែងចូលក្នុងសួត ប៉ុន្តែពួកគេនៅតែមានឱកាសកើតបញ្ហាមាត់ធ្មេញ និងមានក្លិនមាត់អាក្រក់ និងធ្មេញប្រែពណ៌។ មិនថាប្រភេទហិត ឬទំពា មានផ្ដុំសារធាតុគីមី ២៨ ប្រភេទ ដែលអាចបណ្ដាលឲ្យមហារីកមាត់ធ្មេញ បំពង់ក និងបំពង់អាហារ។ ម៉្យាងទៀត ថ្នាំទំពាមានកម្រិតជាតិនីកូទីនច្រើនជាងបារី និងឆាប់ញៀនជាង ហើយថ្នាំហិតមួយកំប៉ុង សម្បូរជាតិនីកូទីនច្រើនជាងបារី ៦០ ដើម។ ថ្នាំជក់ដែលគ្មានផ្សែង អាចបណ្ដាលឲ្យរលាក និងស្រកអញ្ចាញធ្មេញមើលឃើញដល់ឫសធ្មេញ ធ្វើឲ្យឆាប់មានរោគពុកធ្មេញ។ ពេលអញ្ចាញស្រកដល់ឫសធ្មេញ ធ្វើឲ្យធ្មេញឆាប់ស្រៀវ។ ម៉្យាងទៀត ជាតិស្ករនៅក្នុងថ្នាំជក់ដែលគ្មានផ្សែង ធ្វើឲ្យឆាប់ពុកធ្មេញ រួមទាំងផលិតផលថ្នាំជក់គ្មានផ្សែងច្រើនទៀត ដែលផ្ទុកនូវកម្ទេចខ្សាច់ និងថ្មធ្វើឲ្យធ្មេញឆាប់សឹក។ អ្នកធ្លាប់ប្រើថ្នាំជក់រយៈពេលយូរ ហើយសម្រេចចិត្តផ្ដាច់ឥឡូវនេះមិនហួសពេលទេ ថែមទាំងធ្វើឲ្យសុខភាពមាត់ធ្មេញកាន់តែប្រសើរ។ បើមិនអាចផ្ដាច់បានទាំងស្រុង គួរព្យាយាមកាត់បន្ថយការជក់តាមដែលអាចធ្វើទៅបាន ព្រោះតាមការស្រាវជ្រាវបានបង្ហាញថា អ្នកជក់បារីដែលបានកាត់បន្ថយទម្លាប់ការជក់ច្រើន ធ្វើឲ្យមានហានិភ័យបញ្ហាមាត់ធ្មេញទាប។ តែបើនៅតែពិបាកផ្ដាច់ថ្នាំជក់ ឬបារី អ្នកអាចប្រឹក្សាដើម្បីសុំជំនួយពីពេទ្យ ចេញវេជ្ជបញ្ជា ឲ្យប្រើថ្នាំ ឬឲ្យពេទ្យណែនាំកម្មវិធីព្យាបាលក្នុងការផ្ដាច់ថ្នាំជក់៕ yndrome | 2021-09-22T15:16:00+07:00 | kampucheathmey.com | https://www.kampucheathmey.com/health/203364 |
3d38b28d-3215-41c2-a4b1-98b5d61a624b | ពិធីបុណ្យភ្ជំបិណ្ឌនៅភ្នំពេញឆ្នាំនេះ ក្រោមការការពារទប់ស្កាត់ជំងឺកូវីដ១៩ ដ៏តឹងរ៉ឹង , ថ្ងៃបិណ្ឌទី១ មានពុទ្ធបរិស័ទយ៉ាងច្រើន យកចង្ហាន់ទៅប្រគេនព្រះសង្ឃ នៅតាមវត្តអារាមនានា | ភ្នំពេញ ៖ ពិធីបុណ្យភ្ជំបិណ្ឌគឺជាពិធីបុណ្យសាសនាដ៏ធំមួយរបស់ពុទ្ធសាសនិកជន ក៏ដូចជាប្រជាជនកម្ពុជា ដែលកាន់ពុទ្ធសាសនា បើទោះបីជាប់រវល់យ៉ាងណាក៏ដោយ ក៏មនុស្សម្នា ប្រុសស្រី ក្មេងចាស់ ត្រូវតែចំណាយពេលយ៉ាងហោចណាស់១ថ្ងៃ ដើម្បីទៅធ្វើបុណ្យឧទ្ទិសកុសលដល់ញាតិការទាំង៧សន្តាន ដែលបានចែកឋាន នៅតាមបណ្តាវត្តអារាមនានា ដែលពួកគាត់មាន សទ្ធាជ្រះថ្លា។ សម្រាប់ថ្ងៃទី០១ ឬបិណ្ឌទី១នេះ បើទោះបីនៅរាជធានីភ្នំពេញ ក៏ដូចជានៅតាមបណ្តាខេត្តនានានៅទូទាំងប្រទេស មានបញ្ហាប្រឈមនៃការរីករាលដាលជម្ងឺកូវីដ-១៩ យ៉ាងណាក្តី តែសម្រាប់ពុទ្ធសាសនិកជន នៅតែសម្រុកទៅវត្តជានិច្ចមិនអាកខានឡើយ។ ជាក់ស្តែងនៅថ្ងៃទី២២ កញ្គានេះ នៅតាមវត្តមួយចំនួនដូចជាវត្ត ច្បារអំពៅ ខណ្ឌច្បារអំពៅ វត្តចិនដំដែកខាងជើង ខាងត្បូង វត្តស្រះចក ខណ្ឌដូនពេញ វត្តនាគវ័ន្តខណ្ឌទួលគោក វត្តញាណរង្ស៊ីខណ្ឌប្ញស្សីកែវ ជាដើម មានពុទ្ធបរិស័ទយ៉ាងច្រើន បានសម្រុកទៅធ្វើបុណ្យទាន ទៅតាមប្រពៃណីព្រះពុទ្ធសាសនា ក្រោមការមើលថែសន្តិសុខ ជាពិសេសវិធានការការកូវីដ១៩ ដែលរដ្ឋបាលរាជធានីភ្នំពេញ បានណែនាំតាមវត្តកន្លងមក។ ប៉ុន្តែអ្វីដែលជាការកត់សម្គាល់នោះ គឺនៅតាមបណ្តាវត្តទាំងនេះ បានគោរពទៅតាមការណែនាំ របស់រដ្ឋបាលរាជធានីភ្នំពេញ ដែលដាក់ចេញដោយឯកឧត្តម ឃួង ស្រេង អភិបាលរាជធានីភ្នំពេញ និងក្រសួងសុខាភិបាលបានយ៉ាងល្អ ដើម្បីទប់ស្កាត់ការរីករាលដាលជម្ងឺកូវីដ-១៩ ដោយពុទ្ធសាសនិកជន បានពាក់ម៉ាស វាស់កំដៅ បា.ញ់អាកុល ជាមួយនឹងការរៀបចំ សណ្តាប់យ៉ាងល្អពីសំណាក់អាជ្ញាធរដែនដីផងដែរ ។ប៉ុន្តែអ្វីជាការកត់សំគាល់មួយទៀតនោះ ការរក្សានៅគម្លាតសុវត្ថិភាពទៅតាមការណែនាំ របស់ក្រសួងសុខាភិបាល ហាក់នៅមានកម្រិតនូវឡើយ ដែលទាមទារឲ្យបងប្អូនប្រជាពលរដ្ឋ ភ្ញាក់រលឹកនិងចូលរួមទាំងអស់គ្នា ដើម្បីកាត់ផ្តាច់អោយបាននូវការរីករាលដាលជម្ងឺកូវីដ-១៩។ បុណ្យភ្ជុំបិណ្ឌ ជាពិធីបុណ្យមួយ ដែលប្រជាពលរដ្ឋជាពុទ្ធបរិស័ទ តែងប្រមូលគ្នាជាក្រុមដើម្បីធ្វើបុណ្យសាងកុសលជុំគ្នា ដោយការធ្វើចង្ហាន់ប្រគេនព្រះសង្ឃ និងបរិច្ចាគបច្ច័យដើម្បីកសាងសម្មិទ្ធផលនានា ក្នុងវិស័យព្រះពុទ្ធសាសនា ដោយចាប់ពីថៃ្ង ១រោច ខែភទ្របទ រហូតដល់ថៃ្ងទី ១៥រោច ដែលមានរយៈពេល ១៥ថៃ្ង ដែលយើងហៅថាបិណ្ឌ១, បិណ្ឌ២ រហូតដល់បិណ្ឌទី១៥ ដែលជាថៃ្ងបញ្ចប់ ហៅថា “ភ្ជុំបិណ្ឌ”គឺពីថ្ងៃទី២២កញ្ញាដល់ថ្ងៃ៥តុលា២០២១នេះ។ ជារៀងរាល់ឆ្នាំ នៅពេលដល់ថ្ងៃខែដែលត្រូវប្រារព្ធពិធីបុណ្យភ្ជុំបិណ្ឌ គ្រប់បងប្អូនកូនចៅ សាច់ញាតិសន្ដានទាំងអស់ ទោះនៅទីជិត ឬទីឆ្ងាយ តែងតែធ្វើដំណើរទៅជួបជុំគ្នា ជាពិសេសឪពុកម្ដាយ ដើម្បីរៀបចំម្ហូបអាហារ បាយសម្ល ចង្ហាន់យកទៅប្រគេនព្រះសង្ឃដែលគង់នៅវត្តអារាម ដើម្បីឧទ្ទិសកុសលផលបុណ្យអោយទៅ បុព្វការីជន មានមាតាបិតា ជីដូន ជីតា ញាតិកាទាំង៧សន្តាន ដែលបានបែកកាយ រំលាយដ្ឋានទៅកាន់លោកខាងមុខ៕រក្សាសិទ្ធិដោយ៖ បញ្ញាស័ក្តិ | 2021-09-22T14:06:11+07:00 | cen.com.kh | https://cen.com.kh/archives/392388.html |
d30c833d-2adc-4743-a16a-5df474ee8735 | វីវរហើយ! អ្នកលក់សាច់ជ្រូកឲ្យពលរដ្ឋហូប នៅផ្សារក្រមួនភូមិឫស្សី កើតជំងឺកូវីដ | រាជធានីភ្នំពេញ ៖ កាលពីថ្ងៃទី២១ ខែកញ្ញា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានចុះយកសំណាកអាជីវករផ្សារក្រមួន ក្នុងភូមិឫស្សី សង្កាត់ស្ទឹងមានជ័យ២ ខណ្ឌមានជ័យ ក្រោយពីមានអ្នកជំងឺ កូវីដ១៩ បំប្លែងថ្មី Delta បានទៅទិញម្ហូបនៅទីតាំងខាងលើ កាលពីថ្ងៃទី១៥ ខែកញ្ញា ឆ្នាំ២០២១ ។ លទ្ធផលតេស្តរហ័ស រកឃើញវិជ្ជមានកូវីដ១៩ ម្នាក់ គឺជាអាជីវករលក់សាច់ជ្រូក ក្នុងផ្សារ ក្នុងចំណោម អាជីវករ ចំនួន១៤២នាក់ ។ ដូច្នេះ សូមបងប្អូនត្រូវយកចិត្តទុកដាក់ តាមដានសុខភាពរបស់ខ្លួនចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា កាលពីថ្ងៃទី២១ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មី ចំនួន៦២៨នាក់ ខណៈមានអ្នកជំងឺចំនួន៤៨៦នាក់ជាសះស្បើយ និងអ្នកស្លាប់ថ្មីចំនួន១៧នាក់។ បើគិតត្រឹមថ្ងៃទី២១ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៥ ៣៤៤នាក់។ ចំណែកអ្នកជាសះស្បើយសរុបចំនួន៩៨ ១៨៦នាក់ និងអ្នកស្លាប់សរុបចំនួន២ ១៤០នាក់៕ | 2021-09-22T08:56:41+07:00 | kbnnews.com | https://kbn.news/archives/238700 |
8d07fc1b-3c4b-44f4-934d-f64ab51acf9b | បុណ្យកាន់បិណ្ឌ! សម្ដេចតេជោ អំពាវនាវបងប្អូនប្រជាពលរដ្ឋ ចូលរួមទប់ស្កាត់ការឆ្លងរីករាលដាលជំងឺកូវីដ-១៩ ត្រូវអនុវត្តវិធានការ ៣កុំ និង៣ការពារឲ្យបានខ្ជាប់ខ្ជួន | រាជធានីភ្នំពេញ: ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន ក្នុងឧកាសពិធីបុណ្យកាន់បិណ្ឌ បានធ្វើការអំពាវនាវ សូមបងប្អូនប្រជាពលរដ្ឋ បន្តចូលរួមទប់ស្កាត់ការឆ្លងរីករាលដាលជំងឺកូវីដ-១៩ ត្រូវអនុវត្តវិធានការ ៣កុំ និង៣ការពារបានខ្ជាប់ខ្ជួន។ តាមរយ:ហ្វេសប៊ុកនាព្រឹកថ្ងៃទី២២ ខែកញ្ញានេះ សម្ដេចតេជោ ហ៊ុន សែន បានឲ្យដឹងថា ថ្ងៃទី២២ ខែកញ្ញានេះ គឺជាថ្ងៃកាន់បិណ្ឌ១ នៃពិធីបុណ្យភ្ជុំបិណ្ឌ ដែលជាពិធីបុណ្យប្រពៃណីជាតិរបស់ខ្មែរយើង ដែលមានតាំងពីបុរាណកាលមក។ សម្ដេចបន្តថា នេះជាពេលវេលាមួយ ដែលបងប្អូនប្រជាពលរដ្ឋពុទ្ធបរិស័ទ មានឱកាសក្នុងការធ្វើបុណ្យទាន សន្សំកុសល និងជួបជុំសាច់ញាតិបងប្អូន នៅតាមទីកន្លែងជិតឆ្ងាយ ជាពិសេស តាមទីវត្តអារាម នានា។ សម្ដេចបានបញ្ជាក់ថា “ សូមអាជ្ញាធរគ្រប់លំដាប់ថ្នាក់ បង្កើនកិច្ចការពារសុវត្ថិភាព សន្តិសុខ សណ្តាប់ធ្នាប់សាធារណៈ របៀបរៀបរយ និងសម្រួលចរាចរណ៍ ឱ្យបានល្អប្រសើរ ដើម្បីបង្កលក្ខណៈងាយស្រួលជូនដល់បងប្អូនប្រជាពលរដ្ឋ និងទេសចរ នៅក្នុងកំឡុងពេលបុណ្យភ្ជុំនេះ។ សូមបងប្អូនប្រជាពលរដ្ឋ បន្តចូលរួមទប់ស្កាត់ការឆ្លងរីករាលដាលជំងឺកូវីដ-១៩ ត្រូវអនុវត្តវិធានការ ៣កុំ និង៣ការពារអោយបានខ្ជាប់ខ្ជួនជានិច្ច”។ ជាមួយគ្នានោះសម្ដេចក៏បានជូនពរបងប្អូនជនរួមជាតិជួបតែសេចក្តីសុខ សេចក្តីចម្រើនគ្រប់គ្នា។ គូរំលឹកថា ពិធីបុណ្យកាន់បិណ្ឌ ឆ្នាំ២០២១ នេះ គឺប្រព្រឹត្តទៅ ចាប់ពីថ្ងៃ១រោច ដល់ថ្ងៃ ១៥ រោច ខែភទ្របទ គឺចាប់ពីថ្ងៃទី២២កញ្ញា ដល់ថ្ងៃទី៥ ខែ តុលា ឆ្នាំ២០២១៕ | 2021-09-22T08:09:21+07:00 | kbnnews.com | https://kbn.news/archives/238683 |
1f843b5c-3fdf-4beb-ab48-6494e01b24ab | អនុមោទនាពិធីបុណ្យភ្ជុំបិណ្ឌ , ស្ថិតនៅក្នុងគ្រាលំបាកពីការរាតត្បាតជំងឺកូវីដ-១៩ ការប្រារព្ធពិធីបុណ្យភ្ជុំបិណ្ឌ ប្រព្រឹត្តទៅដោយមានការប្រុងប្រយ័ត្នខ្ពស់ | ភ្នំពេញ ៖ សម្ដេចហេង សំរិន ប្រធានរដ្ឋសភាជាតិបានមានប្រសាសន៍ថា ចាប់ពីថ្ងៃ១រោច ដល់ថ្ងៃ ១៥រោច ខែភទ្របទ គឺពីថ្ងៃទី២២ ខែកញ្ញាដល់ថ្ងៃទី៦ ខែតុលាឆ្នាំ២០២១នេះ ជាពិធីបុណ្យភ្ជុំបិណ្ឌ រាប់ពីថ្ងៃបិណ្ឌទី១នេះទៅ មានរយៈពេល១៥ថ្ងៃ ជាថ្ងៃភ្ជុំ ធំឬភ្ជុំបិណ្ឌ។ ពិធីបុណ្យភ្ជុំបិណ្ឌ ជាបុណ្យប្រពៃណីប្រចាំឆ្នាំដ៏ធំរបស់ជាតិយើង បានប្រារព្ធធ្វើតំាងពីបុរាណកាលមក ដើម្បីតបស្នងសងគុណលោកអ្នកមានគុណ មានឪពុកម្តាយ ជីដូនជីតា និងដើម្បីឧទ្ទិសបុណ្យកុសល ដល់ពពួកញាតិ និងជីដូនជីតាទាំងឡាយ ដែលបានចែកស្ថានទៅហើយ តាមរយៈការឧទ្ទិកុសលផលបុណ្យដោយប្រគេននូវចង្ហាន់និងទេយ្យវត្ថុផ្សេងៗ ចំពោះព្រះសង្ឃ ដែលបានគង់ចំាព្រះវស្សាតាមទីវត្តអារាមនានា។ ដោយសារយើងស្ថិតនៅក្នុងគ្រាលំបាកពីការរាតត្បាតជំងឺកូវីដ-១៩ ការប្រារព្ធពិធីបុណ្យភ្ជុំបិណ្ឌ ប្រព្រឹត្តទៅដោយមានការប្រុងប្រយ័ត្នខ្ពស់។ សូមបងប្អូនជនរួមជាតិគោរពតាមរាល់ការណែនាំ និងវិធានការសុខាភិបាល ឬរដ្ឋបាល ឱ្យយបានខ្ពស់បំផុត ដោយប្រកាន់ឱ្យខ្ជាប់វិធានការ ”បីកុំ បីការពារ” ធ្វើយ៉ាងណាឱ្យការប្រារព្ធពិធីប្រពៃណីជាតិយើងបានដំណើរទៅដោយរលូន ជ្រះថ្លា និងចៀសឆ្ងាយពីជំងឺកូវីដ-១៩។ សូមអាជ្ញាធរគ្រប់លំដាប់ថ្នាក់ បង្កើនកិច្ចការពារសុវត្ថិភាព សន្តិសុខ សណ្តាប់ធ្នាប់សាធារណៈ របៀបរៀបរយ និងសម្រួលចរាចរណ៍ឱ្យបានល្អប្រសើរ ដើម្បីបង្កលក្ខណៈងាយស្រួលជូនដល់បងប្អូនប្រជាពលរដ្ឋនិងទេសចរនៅក្នុងកំឡុងពេលបុណ្យភ្ជុំនេះ។ សូមជូនពរបងប្អូនជនរួមជាតិទាំងក្នុង និងក្រៅប្រទេសជួបតែសេចក្តីសុខសេចក្តីចម្រើនគ្រប់ៗគ្នាកុំបីខាននិងសូមរីករាយជាមួយនឹងអានិសង្ស ដែលខ្លួនទទួលបានពីបុណ្យកាន់បិណ្ឌ និងភ្ជុំបិណ្ឌ គ្រប់ៗគ្នា៕ រក្សាសិទ្ធិដោយ៖បញ្ញាស័ក្តិ | 2021-09-22T07:10:24+07:00 | cen.com.kh | https://cen.com.kh/archives/392075.html |
fc22cb48-0400-412d-b781-8a4cee1aecd5 | របាយការណ៍អង្គការ Amnesty International៖ ក្រុមហ៊ុនផលិតឱសថ មិនបានផ្តល់វ៉ាក់សាំងប្រឆាំងជំងឺកូវីដ១៩ ដល់ប្រទេសក្រីក្រខ្លាំងនៅក្នុងពិភពលោក | អង្គការសិទ្ធិមនុស្សអន្តរជាតិ Amnesty International បានចោទប្រកាន់ក្រុមហ៊ុនផលិតឱសថធំៗនៅលើពិភពលោកថា បានបង្កើតនូវ«វិបត្តិសិទ្ធិមនុស្សមួយដែលមិនធ្លាប់មានកាលពីមុន» ដោយខកខានមិនបានផ្តល់វ៉ាក់សាំងបង្ការជំងឺកូវីដ១៩ឲ្យបានគ្រប់គ្រាន់ដល់ប្រទេសក្រីក្របំផុតនៅក្នុងពិភពលោក។ ក្នុងរបាយការណ៍មួយដែលត្រូវបានចេញផ្សាយកាលពីថ្ងៃពុធម្សិលមិញ អង្គការការពារសិទ្ធិមនុស្សនេះ បញ្ជាក់ថា ក្រុមហ៊ុនផលិតឱសថ AstraZeneca ក្រុមហ៊ុន Johnson & Johnson ក្រុមហ៊ុន Moderna ក្រុមហ៊ុន Novavax និងក្រុមហ៊ុនដៃគូ Pfizer និង BioNTech ខកខានមិនបានធ្វើទៅតាមការទទួលខុសត្រូវខាងសិទ្ធិមនុស្សរបស់ខ្លួន ដោយបានបដិសេធមិនចូលរួមក្នុងកិច្ចផ្តួចផ្តើមនៃការចែករំលែកវ៉ាក់សាំងជាសាកលក៏ដូចជាការផ្តល់បច្ចេកវិទ្យាផលិតវ៉ាក់សាំងដោយការបង់ចោលកម្មសិទ្ធិបញ្ញា។ អង្គការសិទ្ធិមនុស្ស Amnesty បានបញ្ជាក់ទៀតថា វ៉ាក់សាំងកូវីដ១៩ក្នុងចំនួនតែ ០,៣% ប៉ុណ្ណោះនៃវ៉ាក់សាំងសរុបចំនួន ៥ពាន់ ៧៦០លានដូស ដែលត្រូវបានចែកចាយនៅជុំវិញពិភពលោក បានទៅដល់ប្រទេសដែលមានបា្រក់ចំណូលទាប ខណៈដែលវ៉ាក់សាំងចំនួន ៧៩% បានទៅដល់ប្រទេសដែលមានប្រាក់ចំណូលខ្ពស់ និងលើមធ្យមនោះ។ អង្គការនេះ ក៏បានលើកឡើងផងដែរថា គ្រាន់តែក្រុមហ៊ុនឱសថ Pfizer និង BioNTech និងក្រុមហ៊ុន Moderna ពីរតែប៉ុណ្ណោះ មានគម្រោងនឹងទទួលបានប្រាក់កម្រៃពីការលក់វ៉ាក់សាំងបង្ការជំងឺកូវីដ១៩ ចំនួន១៣០ ពាន់ លានដុល្លារនៅត្រឹមដំណាច់ឆ្នាំ២០២២ខាងមុខនេះ។ អគ្គលេខាធិការរបស់អង្គការសិទ្ធិមនុស្សអន្តរជាតិ Amnesty International លោកស្រី Agnès Callamard បាននិយាយថា «ប្រាក់ចំណេញ មិនគួធ្វើជារឿងធំជាងជីវិតមនុស្សនោះទេ»។ អង្គការសិទ្ធិមនុស្សអន្តរជាតិនេះ បានអំពាវនាវឲ្យរដ្ឋាភិបាល និងក្រុមហ៊ុនផលិតឱសថនានា ផ្តល់វ៉ាក់សាំងប្រឆាំងជំងឺកូវីដ១៩ ចំនួន ២ពាន់ លានដូសជាបន្ទាន់ ដល់ប្រទេសដែលមានប្រាក់ចំណូលទាបនិងក្រោមមធ្យម ដើម្បីឆ្លើយតបទៅនឹងគោលបំណងរបស់អង្គការសុខភាពពិភពលោក ក្នុងការចាក់វ៉ាក់សាំងដល់ប្រជាជនក្នុងប្រទេសក្រីក្រទាំងនោះឲ្យបាន ៤០% នៅត្រឹមដំណាច់ឆ្នាំ២០២១នេះ។ របាយការណ៍របស់អង្គការសិទ្ធិមនុស្សអន្តរជាតិនេះ ត្រូវបានចេញផ្សាយមុនកិច្ចប្រជុំកំពូលតាមប្រព័ន្ធអនឡាញស្តីពីបញ្ហាជំងឺកូវីដ១៩ ដែលនឹងត្រូវធ្វើឡើងដោយប្រធានាធិបតីអាមេរិកលោក Joe Biden ស្របគ្នាជាមួយនឹងមហាសន្និបាតអង្គការសហប្រជាជាតិនៅក្នុងសប្តាហ៍នេះ។ លោក Biden ត្រូវគេរំពឹងថា នឹងប្រកាសពីទិសដៅចាក់វ៉ាក់សាំងជាសាកលក្នុងចំនួន ៧០% ជាមួយនឹងការទិញវ៉ាក់សាំងបន្ថែមចំនួន ៥០០លានដូសពីក្រុមហ៊ុន Pfizer ដែលនឹងធ្វើឲ្យចំនួនវ៉ាក់សាំងដែលត្រូវផ្តល់ដោយសហរដ្ឋអាមេរិក មានចំនួនសរុបទាំងអស់ ១ពាន់ ១០០លានដូស៕ | 2021-09-22T07:00:00+07:00 | khmer.voanews.com | https://khmer.voanews.com/a/drugmakers-falling-far-short-of-offering-covid-19-vaccines-to-world-s-poorer-nations----amnesty-report/6241287.html |
fd7a3368-6cec-49ab-abc0-92bd6cec0fc7 | អង្គការសុខភាពពិភពលោក៖ ឥឡូវនេះវីរុសបំប្លែងថ្មីដែលតា (Delta) លេចធ្លោជុំវិញពិភពលោក | វីរុសកូរ៉ូណាបំប្លែងថ្មីប្រភេទដែលតា (Delta) បានបង្កការព្រួយបារម្ភជាងវីរុសបំប្លែងថ្មីណាៗទាំងអស់។ នេះបើតាមការឱ្យដឹងពីអង្គការសុខភាពពិភពលោក(WHO)កាលពីថ្ងៃអង្គារ។ អ្នកស្រី Maria Van Kerkhove ប្រធានក្រុមបច្ចេកទេសរបស់អង្គការ សុខភាពពិភពលោកផ្ដោតលើជំងឺកូវីដ១៩ បាននិយាយថា៖ «វីរ៉ុសបំប្លែងថ្មីប្រភេទអាល់ហ្វា (Alpha)បេតា (Beta) និង ហ្កាម៉ា (Gamma) មានមិនដល់១%ទេនៃវីរុសប្រភេទនីមួយៗដែលកំពុងរាលដាល។ វីរុសបំប្លែងថ្មីប្រភេទដែលតា (Delta) លេចធ្លោខ្លាំងជុំវិញពិភពលោក»។ យោងតាមអ្នកស្រី Van Kerkhove វីរុសបំប្លែងថ្មីប្រភេទដែលតា (Delta) ឆ្លងខ្លាំងបំផុត ហើយវាជំនួសវីរុសបំប្លែងថ្មីដទៃៗទៀតជុំវិញពិភពលោក។ មនុស្សរាប់រយនាក់បានធ្វើបាតុកម្មកាលពីថ្ងៃអង្គារនៅក្នុងទីក្រុងធំទី២របស់ប្រទេសអូស្ត្រាលី ប្រឆាំងនឹងការរឹតត្បិតទប់ស្កាត់ការឆ្លងរាលដាលជំងឺកូវីដ១៩ ដែលរដ្ឋាភិបាលដាក់កំហិតលើវិស័យសំណង់។ មន្ត្រីរដ្ឋាភិបាលបានប្រកាសថា រាល់ការដ្ឋានសាងសង់នៅក្នុងទីក្រុង Melbourne នឹងត្រូវបិទរយ:ពេលពីរសប្ដាហ៍ចំពេលមានការព្រួយបារម្ភថា ការធ្វើដំណើររបស់កម្មកររួមចំណែកបង្កឲ្យមានការឆ្លងរាលដាលជំងឺកូវីដ១៩។ ឥឡូវនេះកម្មករសំណង់ត្រូវចាក់វ៉ាក់សាំងវីរុសកូរ៉ូណាយ៉ាងហោចណាស់មួយដូស មុននឹងត្រូវបានអនុញ្ញាតឲ្យត្រឡប់ទៅធ្វើការវិញ។ រដ្ឋVictoriaដែលរួមបញ្ចូលទាំងទីក្រុង Melbourne បានរាយការណ៍ការឆ្លងថ្មីចំនួន៦០៣ករណី កាលពីថ្ងៃអង្គារ ដែលជាការឆ្លងក្នុងថ្ងៃមួយច្រើនបំផុតនៅក្នុងឆ្នាំនេះ។ នៅក្នុងប្រទេសនូវែលសេឡង់ អ្នកស្រីនាយករដ្ឋមន្រ្តី Jacinda Ardern បានប្រកាសកាលពីថ្ងៃអង្គារថា ការផាកពិន័យចំពោះការរំលោភលើបទបញ្ជាការពារជំងឺកូវីដ១៩នឹងកើនឡើងចាប់ពីខែវិច្ឆិកា។ ចំណាត់ការនេះនឹងបង្កើនតម្លៃផាកពិន័យពី២.៨០០ដុល្លារដល់៨.៤០០ដុល្លារចំពោះជនណាដែលមានបំណងមិនគោរពតាមបទបញ្ជាការពារជំងឺកូវីដ១៩ ។ ជនទាំងឡាយណាដែលល្មើសការហាមប្រាមនេះក៏អាចជាប់ពន្ធនាគាររហូតដល់៦ខែផងដែរ។ អាជីវកម្មទាំងឡាយណាដែលល្មើសនឹងបទបញ្ជានេះអាចរងការពិន័យជាប្រាក់រហូតដល់ ១០.៥០០ ដុល្លារ។ ចំនួនអ្នកស្លាប់ថ្មីដោយសារជំងឺកូវីដ១៩ នៅសហរដ្ឋអាមេរិកគឺ២.៣០២នាក់កាលពីថ្ងៃចន្ទ ដែលជាកំណត់ត្រាខ្ពស់បំផុតចាប់តាំងពីខែមីនា។ នេះបើយោងតាមទិន្នន័យពីសាកលវិទ្យាល័យ Johns Hopkins៕ | 2021-09-22T07:00:00+07:00 | khmer.voanews.com | https://khmer.voanews.com/a/who-delta-now-dominant-covid-variant-globally/6240996.html |
d350227f-f47c-408f-b7db-db1d70b1a787 | ការប្រឆាំងតវ៉ាក្នុងទីក្រុង Melbourne លើការរឹតបន្តឹងវិធានការប្រឆាំងជំងឺកូវីដ១៩ | មនុស្សរាប់រយនាក់ បាននាំគ្នាធ្វើបាតុកម្មកាលពីថ្ងៃអង្គារម្សិលមិញក្នុងទីក្រុង Melbourne ដែលជាទីក្រុងធំទី២របស់ប្រទេសអូស្ត្រាលី ដើម្បីប្រឆាំងនឹងការរឹតបន្តឹងលើវិធានការជំងឺកូវីដ១៩ ដែលត្រូវបានដាក់ចេញដោយរដ្ឋាភិបាលនៅក្នុងវិស័យឧស្សាហកម្មសំណង់។ មន្ត្រីអូស្ត្រាលី បានប្រកាសថា ការដ្ឋានសំណង់នានានៅក្នុងទីក្រុង Melbourne នឹងត្រូវបិទរយៈពេល២សប្តាហ៍ ខណៈពេលដែលមានការព្រួយបារម្ភថា សកម្មភាពរបស់កម្មករសំណង់ នឹងរួមចំណែកក្នុងការចម្លងជំងឹកូវីដ១៩ ទៅអ្នកដទៃ។ កម្មករសំណង់ទាំងអស់នៅពេលនេះ ក៏នឹងតម្រូវឲ្យចាក់វ៉ាក់សាំងបង្ការជំងឺកូវីដ១៩ យ៉ាងហោចណាស់ក៏មួយដូសដែរ មុនត្រូវបានអនុញ្ញាតឲ្យវិលត្រឡប់ទៅកន្លែងធ្វើការវិញ។ ទីក្រុង Melbourne នៃរដ្ឋ Victoria របស់ប្រទេសអូស្ត្រាលី មានអ្នកឆ្លងជំងឹកូវីដ១៩ថ្មីចំនួន៦០៣នាក់កាលពីថ្ងៃអង្គារ ដែលជាការឆ្លងក្នុងចំនួនដ៏ច្រើនបំផុតក្នុងមួយថ្ងៃក្នុងឆ្នាំនេះ។ ដោយឡែកនៅក្នុងប្រទេសនូវែលសេឡង់ឯណ្ណោះវិញ នាយករដ្ឋមន្ត្រីរបស់ប្រទេសនេះ លោកស្រី Jacinda Ardern បានប្រកាសថា តម្លៃនៃការផាកពិន័យចំពោះអ្នកបំពានដោយចេតនាទៅលើវិធានការច្បាប់បង្ការជំងឹកូវីដ១៩ នឹងត្រូវបង្កើនចាប់ពីខែវិច្ឆិកាទៅ ពីចំនួន ២.៨០០ ដុល្លារទៅ ៨.៤០០ ដុល្លារ និងអាចជាប់ពន្ធនាគាររហូតដល់៦ខែ សម្រាប់អ្នកដែលប្រឆាំងនឹងវិធានការរឹតបន្តឹងនេះ។ រីឯនៅក្នុងសហរដ្ឋអាមេរិកវិញ អភិបាលរដ្ឋវ៉ាស៊ីនតោនលោក Jay Inslee បានស្នើសុំដល់រដ្ឋាភិបាលសហព័ន្ធឲ្យជួយដោះស្រាយបញ្ហាខ្វះខាតមន្ទីរពេទ្យដោយសារវីរុសដែលតាបំប្លែងខ្លួនថ្មី បានធ្វើមានការឆ្លងយ៉ាងខ្លាំង។ កាលពីថ្ងៃចន្ទកន្លងទៅ ចំនួនអ្នកស្លាប់សរុបដោយសារជំងឺកូវីដ១៩នៅក្នុងសហរដ្ឋអាមេរិក បានឡើងទៅដល់ចំនួន៦៧៥.៩៧៥នាក់ គឺកើនលើសចំនួនអ្នកស្លាប់ដោយសារជំងឺផ្តាសាយអេស្ប៉ាញកាលពីឆ្នាំ១៩១៨៕ | 2021-09-22T07:00:00+07:00 | khmer.voanews.com | https://khmer.voanews.com/a/melbourne-protesters-rally-against-coronavirus-restrictions/6237645.html |
99babe33-8103-4ecd-9a45-6cead5537c58 | រដ្ឋបាលខេត្តស្វាយរៀង ណែនាំដល់កងកម្លាំង ពង្រឹងស្មារតីការពារសុវត្ថិភាពជូនពលរដ្ឋ ពិសេសជំងឺកូវីដ១៩ ក្នុងពិធីបុណ្យភ្ជុំបិណ្ឌខាងមុខ | លោក ម៉ែន វិបុល អភិបាលខេត្តស្វាយរៀង បានជំរុញណែនាំដល់កងកម្លាំងមានសមត្ថកិច្ច ដែលមានតួនាទីអនុវត្តន៍ការពារសន្តិសុខសុវត្ថិភាពជូនប្រជាពលរដ្ឋ នៅក្នុងពិធីបុណ្យដាក់បិណ្ឌ និងភ្ជុំបិណ្ឌខាងមុខ ត្រូវមានការប្រុងប្រយ័ត្នឱ្យបានខ្ពស់បំផុតការពារសុវត្ថិភាពជូនពលរដ្ឋ ជាពិសេសការពាពីការឆ្លងជំងឺកូវីដ១៩ នៅតាមទីសាធារណៈ និងត្រូវការពារសុវត្តិភាពខ្លួនឯងផងដែរ បើទោះបីធ្លាប់មានបទពិសោធន៍ នាពេលកន្លងមកហើយក៏ដោយ។ តាមរយៈសេចក្តីណែនាំរបស់រដ្ឋបបាលខេត្ត ដែលបណ្តាញព័ត៌មាន Fresh News ទទួលបាននៅយប់ថ្ងៃទី២១ ខែកញ្ញា ឆ្នាំ២០២១នេះ បានរដ្ឋបាលខេត្តបានណែនាំដូចខាងក្រោម៖ *មន្ទីរធម្មការ និងសាសនាខេត្ត សហការជាមួយស្ថាប័នពាក់ព័ន្ធ អាជ្ញាធរលំដាប់ថ្នាក់ ត្រូវយកចិត្តទុកដាក់បង្កលក្ខណៈឱ្យបានល្អប្រសើរ ប្រគេនព្រះសង្ឃ ជូនពុទ្ធបរិស័ទប្រារព្ធពិធីកាន់បិណ្ឌ ភ្ជុំបិណ្ឌ រៀបចំបង្សុកូលឧទ្ទិសកុសលជូនដល់វិញ្ញាណក្ខន្ធជនរួមជាតិ និងបុព្វបុរសដែលបានពលីក្នុងបុព្វហេតុជាតិមាតុភូមិ ស្របតាមប្រពៃណីព្រះពុទ្ធសាសនា ដោយអនុវត្តនូវវិធានការពារនានារបស់ក្រសួងសុខាភិបាល គឺពាក់ម៉ាស់ ធ្វើការវាស់កម្តៅ រក្សាអនាម័យ លាងដៃនឹងសាប៊ូ ឬអាល់កុល ជែល និងរក្សាគម្លាតសង្គម-បុគ្គលជាពិសេសត្រូវនប្រកាន់ខ្ជាប់ជានិច្ចនូវវិធានការ «៣កុំ និង៣ការពារ» របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ *ត្រប់វត្តអារាម ត្រូវរៀបចំសម្ភាតបូជនីយដ្ឋានម្ហូប កន្លែងអដ្ឋិធាតុបងប្អូនជនរួមជាតិ ដែលបានបាត់បង់ជីវិត ក្នុងរបបប្រល័យពូជសាសន៍ និងតុបតែងលម្អដោយរបំភ្លឺភ្លើងពណ៌ លើកទង់ជាតិទង់សាសនា ទង់ព្រះមហាក្សត្រ បដាពាក្យស្លោក ដើម្បីអបអរសាទរតាមប្រពៃណីព្រះពុទ្ធសាសនា ។ *រៀបចំកន្លែងវាស់កម្ដៅ និងបាញ់អាល់កុលលាងដៃ ឬទឹកដែលលាងដៃ សម្រាប់រាល់ពុទ្ធបរិស័ទទាំងអស់ កុំឱ្យមានការធ្វេសប្រហែសនៅមុខច្រកចេញ-ចូលខ្លោងទ្វារនីមួយៗ។ *ចាត់ចែងឱ្យមានគម្លាតសុវត្ថិភាពបុគ្គល ដោយមានគម្លាតពីគ្នាយ៉ាងតិច ១.៥ម៉ែត្រ គ្រប់ពេលដែលពុទ្ធបរិស័ទចូលក្នុងទីវត្តអារាម ព្រះវិហារ សាលាឆាន់ និងកុដិនីមួយៗ។ *ចាត់ចែងឱ្យមានរក្សាគម្លាតពីគ្នា យ៉ាងតិច១.៥ម៉ែត្រ ក្នុងពេលប្រគេនចង្ហាន់ បច្ច័យ និងគ្រឿងឧបភោគ បរិភោគដល់ព្រះសង្ឃ។ *ព្រះសង្ឃគ្រប់ព្រះអង្គ ដូនជី តាជី និងពុទ្ធបរិស័ទទាំងអស់ ត្រូវពាក់ម៉ាស់គ្រប់ៗគ្នា។ *ជៀសវាងការកកកុញ និងមានសភាពអ៊ូអរ ពុទ្ធបរិស័ទត្រូវផ្លាស់ប្តូរវេនគ្នា ឡើងលើសាលាឆាន់ ព្រះវិហារ កុដិ និងពេលព្រះសង្ឃដារបង្សុកូល ឧទ្ទិសកុសលផលបុណ្យទុកតែលោកអាចារ្យ ដូនជី តាជី ដែលមានភារកិច្ចឧទ្ទិសកុសលតែប៉ុណ្ណោះ។ *អាជ្ញាធរក្រុង ស្រុក ឃុំ សង្កាត់ ត្រូវចាត់កម្លាំងគ្រប់គ្រង ឃ្លាំមើល និងធ្វើការណែនាំការអនុវត្តឱ្យបានខ្ជាប់ខ្ជួននូវវិធានការណ៍ការពារការឆ្លងជំងឺកូវី១៩៕ | 2021-09-22T05:22:00+07:00 | freshnewsasia.com | https://m.freshnewsasia.com/index.php/en/localnews/213695-2021-09-21-15-22-15.html |
17f133ad-a292-4637-937e-51b64482af29 | ក្រុមហ៊ុន៖ វ៉ាក់សាំង Johnson & Johnson មានប្រសិទ្ធភាពបង្ការជំងឺកូវីដ១៩ រហូតដល់៩៤% ក្រោយចាក់ដូសជំរុញនៅពីរខែបន្ទាប់ (Video inside) | ក្រុមហ៊ុន Johnson & Johnson បានប្រកាសនៅថ្ងៃអង្គារនេះថា ប្រសិទ្ធភាពវ៉ាក់សាំងរបស់ខ្លួនកើនរហូតដល់ ៩៤% នៅពេលដែលការដូសជំរុញត្រូវបានចាក់នៅពីរខែ បន្ទាប់ពីដូសដំបូង។ នេះបើយោងតាមការចេញផ្សាយដោយ សារព័ត៌មាន The Hill នៅថ្ងៃទី២១ ខែកញ្ញា ឆ្នាំ២០២១។ លោក Mathai Mammen ប្រធានផ្នែកស្រាវជ្រាវ និងអភិវឌ្ឃន៍សកលរបស់ក្រុមហ៊ុម Johnson & Johnson បាននិយាយនៅក្នុងសេចក្តីប្រកាសថា មានភស្តុតាងជាក់ស្តែងជាច្រើន ក៏ដូចជាការស្រាវជ្រាវដំណាក់កាលទី៣ បានបញ្ជាក់ថា ការចាក់វ៉ាក់សាំង Johnson & Johnson តែមួយដូសអាចផ្តល់នូវការការពារដ៏រឹងមាំ និងយូរអង្វែងមិនឲ្យអ្នកជំងឺកូវីដ១៩ ចូលមន្ទីរពេទ្យ។ លើសពីនេះទិន្នន័យសាកល្បងដំណាក់កាលទី៣ ក៏បានបញ្ជាក់បន្ថែមទៀត វ៉ាក់សាំងនេះអាចបង្ការមិនឲ្យអ្នកជំងឺឈឺស្លាប់។ ទន្ទឹមនឹងនេះ បើយោងតាមការសិក្សាដំណាក់កាលទី៣ ដដែលនេះបានឲ្យដឹងទៀតថា ការចាក់ដូសជំរុញក្នុងរយៈពេល ២ខែបន្ទាប់ វាមានប្រសិទ្ធភាព១០០ភាគរយប្រឆាំងនឹងករណីធ្ងន់ធ្ងរ និង ៩៤ ភាគរយប្រឆាំងនឹងករណីឆ្លងចេញជារោគសញ្ញា៕ | 2021-09-22T04:09:00+07:00 | freshnewsasia.com | https://m.freshnewsasia.com/index.php/en/internationalnews/213689-2021-09-21-14-09-58.html |
af27bb4c-a440-405c-9e1d-6a942d51f1dd | គ្រូពេទ្យទ័ពអាកាស ស្កាត់ទៅចាក់វ៉ាក់សាំងបង្ការជំងឺកូវីដ១៩ ជូនពលរដ្ឋនៅតំបន់ដាច់ស្រយាល ក្នុងខេត្តកំពង់ឆ្នាំង | ដើម្បីឱ្យប្រជាពលរដ្ឋទទួលបានវ៉ាក់សាំងបង្ការជំងឺកូវីដ១៩ ដែលជាបទបញ្ជាដាច់ណាត់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជានោះ ទោះបីពលរដ្ឋស្ថិតនៅតំបន់ដាច់ស្រយាលយ៉ាងណាក៏ដោយ ក៏ក្រុមគ្រូពេទ្យបានជម្នះការលំបាកទាំងឡាយស្កាត់ទៅចាក់ជូនពួកគេ។ ជាក់ស្តែងនៅថ្ងៃទី២១ ខែកញ្ញា ឆ្នាំ២០២១នេះ ក្រុមគ្រូពេទ្យស្ម័គ្រចិត្តនៃបញ្ជាការដ្ឋានកងទ័ពជើងអាកាស បានធ្វើដំណើរលើផ្លូវដ៏វែងឆ្ងាយមួយស្កាត់ទៅចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋរស់នៅក្នុងឃុំត្រងិល ឃុំពោធិ៍ និងឃុំស្វាយរំពារ ក្នុងស្រុកកំពង់លែង ខេត្តកំពង់ឆ្នាំង។ ឃុំទាំង៣ នៃស្រុកកំពង់លែងនេះ ជាតំបន់ដាច់ស្រយាលមួយ។ ដោយផ្អែកតាមប្រសាសន៍ណែនាំរបស់សម្តេចតេជោ ហ៊ុន សែន ស្ដីពីការពន្លឿនការអនុវត្ដយុទ្ធនាការជាតិចាក់វ៉ាក់សាំងកូវីដ១៩នោះ នាយឧត្តមសេនីយ៍ សឹង សំណាង អគ្គមេបញ្ជាការរងនៃកងយុទ្ធពលខេមរភូមិន្ទ និងជាមេបញ្ជាការកងទ័ពជើងអាកាស បានរៀបចំចាត់ចែងបញ្ជូនក្រុមគ្រូពេទ្យស្ម័គ្រចិត្ត និងក្រុមជំនួយការនៃកងទ័ពជើងអាកាសចំនួន ៤០នាក់ ចុះទៅកាន់ឃុំទាំងបីនៅក្នុងខេត្តកំពង់ឆ្នាំង ដើម្បីចាក់វ៉ាក់សាំងជូនប្រជាពលរដ្ឋ។ ឧត្តមសេនីយ៍ឯក គង់ មុនី មេបញ្ជាការរងទទួលបន្ទុកនាយសេនាធិការ បានបញ្ជាក់ប្រាប់ថា នេះគឺជាលើកទីពីរហើយដែលក្រុមគ្រូពេទ្យស្ម័គ្រចិត្តនៃកងទ័ពជើងអាកាស បានមកបើកយុទ្ធនាការចាក់វ៉ាក់សាំងនៅឃុំទាំងបីខាងលើ ក្នុងស្រុកកំពង់លែងនេះ។ ផ្អែកតាមរបាយការចាក់វ៉ាក់សាំងលើកទីមួយ កន្លងមកនេះ ក្រុមគ្រូពេទ្យនៃកងទ័ពជើងអាកាសបានចាក់វ៉ាក់សាំងជូនប្រជាពលរដ្ឋចំនួន ៤,៤៣៣នាក់។ ដោយឡែកសម្រាប់ថ្ងៃនេះ ក្រុមគ្រូពេទ្យស្ម័គ្រចិត្តកងទ័ពជើងអាកាសបាន ចាក់ជូនប្រជាពលរដ្ឋចំនួន ១.៨១៦នាក់។ ក្នុងពេលចុះបំពេញការងារសួរសុខទុក្ខក្រុមគ្រូពេទ្យនៅព្រឹកមិញនេះ នាយឧត្ដមសេនីយ៍ សឹង សំណាង បាននាំយកនូវការផ្តាំផ្ញើសួរសុខទុក្ខរបស់សម្តេចតេជោ និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់ក្រុមគ្រូពេទ្យស្ម័គ្រចិត្តទាំងអស់។ នាយឧត្តមសេនីយ៍ ក៏បាននាំយកនូវបទបញ្ជារបស់សម្តេចតេជោ ដែលបានណែនាំឱ្យក្រុមគ្រូពេទ្យយកចិត្តទុកដាក់ក្នុងការផ្តល់វ៉ាក់សាំងជូនប្រជាពលរដ្ឋ។ ក្នុងឱកាសនោះ នាយឧត្តមសេនីយ៍ សឹង សំណាង បានផ្តល់ថវិកាលើកទឹកចិត្តដល់ក្រុមគ្រូពេទ្យដែលកំពុងបំពេញការងារនៅទីនោះផងដែរ៕ | 2021-09-22T02:31:00+07:00 | freshnewsasia.com | https://m.freshnewsasia.com/index.php/en/localnews/213683-2021-09-21-12-31-38.html |
40d0dd85-20f0-4a80-92bb-c1d45f1f6095 | សម្ដេចតេជោ នឹងអញ្ជើញចូលរួម កិច្ចប្រជុំកំពូល កូវីដ-១៩ ជាសកល តាមប្រព័ន្ធ វីដេអូ | សម្តេចតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា នឹងអញ្ជើញចូលរួមកិច្ចប្រជុំកំពូលកូវីដ-១៩ ជាសកល ក្រោមប្រធានបទ «ការបញ្ចប់ ជំងឺរាតត្បាត និងការកសាងឱ្យបានប្រសើរឡើងវិញ» តាមប្រព័ន្ធវីដេអូ នៅថ្ងៃទី ២២ ខែកញ្ញា ឆ្នាំ២០២១។ | 2021-09-22T02:23:00+07:00 | dap-news.com | https://dap-news.com/national/2021/09/21/185906/ |
e54328f3-7bbd-49f9-9ab4-902219a2d9f0 | ប្រព័ន្ធភាពស៊ាំជួយការពាររាងកាយ ចុះបើវាប្រឆាំងនឹងខ្លួនឯងវិញ មានអ្វីកើតឡើង? | ប្រព័ន្ធភាពស៊ាំ ជាទូទៅជួយការពាររាងកាយយើង ប្រឆាំងនឹងការបង្ករោគផ្សេងៗ។ ប៉ុន្តែពេលប្រព័ន្ធភាពស៊ាំមានការភ័ន្តច្រឡំបង្កើតប្រូតេអ៊ីន ទៅជាអង់ទីគ័រដើម្បីប្រឆាំងរាងកាយខ្លួនឯង ពេលនោះត្រូវចាត់ទុកជាជំងឺ ហើយសរីរាង្គប៉ះពាល់ញឹកញាប់បំផុតពីជំងឺនេះមានសន្លាក់ និងស្បែក។ ជំងឺប្រព័ន្ធភាពស៊ាំប្រឆាំងនឹងខ្លួនឯង ពេលខ្លះប៉ះពាល់លើសរីរាង្គតែមួយមុខប៉ុណ្ណោះ ដូចជាអ្នកកើតជំងឺទឹកនោមផ្អែមប្រភេទទី១ អាចប៉ះពាល់លំពែង ប៉ុន្តែមានមួយប្រភេទទៀត ប៉ះពាល់ស្ទើរគ្រប់សរីរាង្គទាំងអស់ហៅថាជំងឺ Lupus ( Systemic Lupus Erythematosus ឬ Lupus) ខណៈប្រភេទនៃជំងឺទាំងនេះមានដូចជា៖ ដោយសារអង់ទីករទៅប្រឆាំងផ្ទាល់លើសន្លាក់ បង្កឲ្យហើមរលាក និងឈឺចាប់។ ករណីព្យាបាលពេលយឺតពេល សន្លាក់នឹងខូចខាតធ្ងន់ធ្ងរមិនអាចកែកុនបានឡើយ។ – ករណីនេះអង់ទីករមិនទៅប្រឆាំងលើតែកោសិកាសន្លាក់ប៉ុណ្ណោះទេ ថែមទាំងប្រឆាំងទៅនឹងសួត គ្រាប់ឈាម សរសៃប្រសាទ ក៏ដូចជាតម្រងនោមជាដើម។ – ដោយសារប៉ះពាល់លើជាលិកាភ្នាសពោះវៀន អាការៈមួយចំនួននឹងបង្ហាញដូចជា រាកញឹកញាប់ បន្ទោរបង់មានឈាម ឧស្សាហ៍ផោម ឈឺពោះ ក្ដៅខ្លួន និងស្រកទម្ងន់។ ជំងឺក្រុណ្ហ( Crohn’s disease ) និងដំបៅពោះវៀនឧស្សាហ៍ជួបប្រទះបំផុត។ – វាធ្វើឲ្យបាត់មុខងារនៃប្រព័ន្ធប្រសាទ ធ្វើឲ្យមានរោគសញ្ញាដូចជា ឈឺចាប់ ពិការភ្នែក ខ្សោយ មិនមានលំនឹងដងខ្លួន និងគាំងសាច់ដុំជាដើម។ – ប្រព័ន្ធភាពស៊ាំរាងកាយបំផ្លាញកោសិកាដែលផលិតអ័រម៉ូនអាំងស៊ុយលីននៅលើលំពែង ដែលនាំឲ្យអ្នកជំងឺប្រភេទនេះតែងតែត្រូវការចាក់អាំងស៊ុយលីនដើម្បីរស់នៅបានធម្មតា។ តាមការសិក្សាស្ត្រីអាចប្រឈមហានិភ័យកើតជំងឺនេះខ្ពស់ជាងបុរសដល់ទៅ ២ដង ព្រោះអត្រាកើតជំងឺលើស្ត្រីមានដល់ទៅ ៦,៤ភាគរយ ខណៈអត្រាកើតលើបុរសមានត្រឹម ២,៧ភាគរយ ហើយជារឿយៗស្រីៗវ័យចន្លោះពី ១៤–៤៤ ឆ្នាំប្រឈមខ្ពស់នឹងជំងឺនេះ។ – ហត់ និងអស់កម្លាំងជាប្រចាំ – ឈឺចុកចាប់សាច់ដុំ – ឡើងក្រហមរោល និងហើម – ក្ដៅខ្លួនស្ទិញៗ – ពិបាកប្រមូលអារម្មណ៍ធ្វើការ – ស្ពឹកៗ ព្រឺៗ ចុងដៃជើង – ជ្រុះសក់ – រមាស់ស្បែក យើងម្នាក់ៗអាចបង្ហាញរោគសញ្ញាខុសៗគ្នា ដូចជាអ្នករលាកពោះវៀនរ៉ាំរ៉ៃ អាច ហើមពោះ ឈឺពោះ និងរាក ជាដើម ចំណែកអ្នកទឹកនោមផ្អែមប្រភេទទី ១ អាច ស្រេកទឹកខ្លាំង ស្រកទម្ងន់ និងអស់កម្លាំង។ ថ្វីបើគ្មានថ្នាំព្យាបាលជំងឺនេះឲ្យជាដាច់ក៏ពិតមែន តែយើងអាចគ្រប់គ្រងស្ថានភាពជំងឺកុំឲ្យធ្ងន់ធ្ងរជាងនេះតាមរយៈ៖ – ថ្នាំបំបាត់ការឈឺចាប់ – ប្រថ្នាំមាស់ស្បែក និងថ្នាំកម្លាំងជាដើម – ថ្នាំបន្ថយសកម្មភាពប្រព័ន្ធភាពស៊ាំ និងថ្នាំព្យាបាលបន្ទាប់បន្សំដទៃទៀតដូចជា ថ្នាំបំបាត់ហើម ជាដើម។ ដើម្បីបង្ការ និងគ្រប់គ្រងជំងឺនេះ យើងត្រូវផ្លាស់ប្តូរទម្លាប់រស់នៅ ដូចជា ហាត់ប្រាណបញ្ចេញកម្លាំងកាយច្រើន និងរបបអាហារដែលមានតុល្យភាព គឺបង្ហាញថាមានឥទ្ធិពលវិជ្ជមានទៅលើជំងឺនេះ៕ | 2021-09-21T23:06:00+07:00 | kampucheathmey.com | https://www.kampucheathmey.com/health/203315 |
bf4fbb25-0625-4030-9306-ffc44539c169 | រកឃើញជាងអ៊ុតសក់ម្នាក់នៅផ្សារវាយយន្ត ក្រុងស្វាយរៀង វិជ្ជមានជំងឺកូវីដបំប្លែងថ្មី Delta, អាជ្ញាធរអំពាវនាវអ្នកពាក់ព័ន្ធប្រញាប់ទៅយកសំណាករកមេរោគកូវីដ | ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្ត បានរកឃើញជាងកាត់សក់ម្នាក់ នៅផ្សារវាយយន្តក្រុងស្វាយរៀង វិជ្ជមានជំងឺកូវីដ១៩ បំប្លែងថ្មី Delta កាលពីថ្ងៃទី១៨ ខែកញ្ញា ឆ្នាំ២០២១, អាជ្ញាធរសូមអំពាវនាវដល់ប្រជាពលរដ្ឋ អាជីវករ កម្មករ កម្មការិនីដែលធ្លាប់ទៅហាងអ៊ុតសក់ សូមប្រញាប់ទៅយកសំណាកដើម្បីរកមេរោគកូវីដ១៩។ ជាមួយគ្នានេះដែរ រដ្ឋបាលខេត្តសូមអំពាវនាវអ្នកពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័កតាមដានសុខភាព អនុវត្តតាមវិធានការណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន និងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ។ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬសង្ស័យ សូមមេត្តាប្រញាប់ទៅធ្វើតេស្តរកមេរោគកូវីដ១៩ ឬផ្ដល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ ខេត្ត 088 783 6666 ឬ 097 503 4567 ដើម្បីមានវិធានការណ៍បន្ត។ សម្រាប់អ្នកដែលគ្មានរោគសញ្ញាសូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ២១ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ៕ | 2021-09-21T22:59:00+07:00 | freshnewsasia.com | https://m.freshnewsasia.com/index.php/en/localnews/213652-2021-09-21-08-59-31.html |
8788c336-d464-426d-b4f1-91f6a1d58be1 | លេចចេញផលរំខានថ្មីចំនួន ៥ អ្នកចាក់វ៉ាក់សាំងរួច ត្រូវទៅជួបពេទ្យជាបន្ទាន់ ទុកយូរអាចគ្រោះថ្នាក់ | ស្ទើរតែគ្រប់គ្នាទៅហើយ ដែលដឹងថា ក្រោយចាក់វ៉ាក់សាំងបង្ការជំងឺកូវីដ-១៩ តែងតែមានផលរំខាន (side effect) ដូចជាក្តៅខ្លួន ងងុយគេង ឈឺក្បាលនិងអស់កម្លាំងជាដើម។ ប៉ុន្តែទោះបីជាយ៉ាងណាក៏ដោយ នាពេលថ្មីៗនេះ ក្រុមអ្នកវិទ្យាសាស្រ្តបានធ្វើការព្រមានអំពីផលរំខានមួយចំនួនដែលតម្រូវឲ្យអ្នកចាក់វ៉ាក់សាំងរួច ត្រូវទៅជួបគ្រូពេទ្យជាបន្ទាន់ ព្រោះវាអាចបង្កឲ្យមានគ្រោះថ្នាក់។ ខុសពីផលរំខានខាងលើ មនុស្សមួយចំនួនបានរាយការណ៍អំពីផលរំខានថ្មីៗ ដែលពួកគេជួបប្រទះក្រោយចាក់វ៉ាក់សាំង ហើយក្រុមគ្រូពេទ្យបានព្រមានថា ផលរំខានថ្មីៗទាំងនេះ ត្រូវតែយកចិត្តទុកដាក់ជាទីបំផុត។ ផលរំខានថ្មីៗដែលតម្រូវឲ្យយកចិត្តទុកដាក់ និងទៅជួបគ្រូពេទ្យជាបន្ទាន់មានដូចជា៖ – ដកដង្ហើមខ្លី ឬពិបាកដកដង្ហើម – ឈឺទ្រូង – ចង្អោរ ក្អួតឬមានការឈឺចាប់ជាប្រចាំនៅត្រង់ពោះ – ប្រកាច់ – ឈឺចាប់អវយវៈ ឬហើមដៃជើង៕ ចុចអាន៖ | 2021-09-21T22:33:00+07:00 | kampucheathmey.com | https://www.kampucheathmey.com/health/203271 |
969995ca-29e9-4614-ae90-e35de0edd00c | សម្តេចតេជោ ហ៊ុន សែន នឹងចូលរួមកិច្ចប្រជុំកំពូលកូវីដ-១៩ ជាសកលក្រោមប្រធានបទ «ការបញ្ចប់ជំងឺរាតត្បាត និងការកសាងឱ្យបានប្រសើរឡើងវិញ»នៅថ្ងៃស្អែក | ភ្នំពេញ ៖ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា នឹងអញ្ជើញចូលរួមកិច្ចប្រជុំកំពូលកូវីដ-១៩ ជាសកល ក្រោមប្រធានបទ «ការបញ្ចប់ជំងឺរាតត្បាត និងការកសាងឱ្យបានប្រសើរឡើងវិញ» ដែលកិច្ចប្រជុំនេះនឹងដឹកនាំដោយ ឯកឧត្តម ចូ បៃដិន ប្រធានាធិបតីសហរដ្ឋអាមេរិក តាមប្រព័ន្ធវីដេអូ នៅថ្ងៃទី ២២ ខែកញ្ញា ឆ្នាំ២០២១។ កិច្ចប្រជុំកំពូលនេះ នឹងផ្តោតទៅលើការចាក់វ៉ាក់សាំងពិភពលោក ការសង្រ្គោះជីវិត ការកសាងឱ្យបានប្រសើរឡើងវិញនូវសន្តិសុខសុខភាព និងការធ្វើសកម្មភាពដើម្បីវឌ្ឍនភាព និងធ្វើការឯកភាពទៅលើសេចក្តីព្រាងគោលដៅ (draft Targets)។ សុន្ទរកថារបស់ សម្តេចតេជោនាយករដ្ឋមន្រ្តី ហ៊ុន សែន នឹងផ្តោតជាសំខាន់ទៅលើភាពចាំបាច់បន្ទាន់ក្នុងការរួមគ្នាបញ្ឈប់ជំងឺកូវីដ-១៩ ក្នុងចេតនាស្មោះត្រង់និងមនុស្សធម៌ ដោយគ្មានរបៀបវារៈនយោបាយនៅពីក្រោយ ភាពមិនច្បាស់លាស់នៃជំងឺកូវីដ-១៩ និងផលរំខានទៅលើសកម្មភាពសេដ្ឋកិច្ច-សង្គម និងសារៈសំខាន់ក្នុងការកំណត់នូវរាល់វ៉ាក់សាំងទាំងអស់ ដែលទទួលស្គាល់ដោយអង្គការសុខភាពពិភពលោក ជាទំនិញយុទ្ធសាស្រ្តសកលដ៏សំខាន់ ដោយគ្មានការរើសអើង ។ សម្តេចតេជោ ក៏នឹងចែករំលែកដល់កិច្ចប្រជុំកំពូលផងដែរ អំពីមធ្យោបាយដ៏មានប្រសិទ្ធភាព និងយុទ្ធសាស្រ្តគ្រប់ជ្រុងជ្រោយរបស់កម្ពុជា ក្នុងការប្រយុទ្ធប្រឆាំងនឹងជំងឺកូវីដ-១៩ សម្រាប់ការអភិវឌ្ឍប្រកបដោយចីរភាព និងភាពធន់ ក្រោយវិបត្តិជំងឺកូវីដ-១៩។ ការអញ្ជើញចូលរួមក្នុងកិច្ចប្រជុំកំពូលនេះរបស់ សម្តេចតេជោនាយករដ្ឋមន្រ្តី ឆ្លុះបញ្ចាំងនូវសាមគ្គីភាព និងការប្តេជ្ញាចិត្តដ៏រឹងមាំ និងម៉ឺងម៉ាត់របស់កម្ពុជា ជាមួយសហគមន៍ និងកិច្ចខិតខំប្រឹងប្រែងជាអន្តរជាតិ ដើម្បីប្រយុទ្ធប្រឆាំងនឹងជំងឺកូវីដ-១៩ ជាមួយស្មារតីថា «គ្មានអ្នកណាម្នាក់មានសុវត្ថិភាពនោះទេ រហូតដល់គ្រប់គ្នាមានសុវត្ថិភាព» ៕ រក្សាសិទ្ធិដោយ ៖ ចេស្តារ | 2021-09-21T20:47:03+07:00 | cen.com.kh | https://cen.com.kh/archives/392041.html |
b1a8f4b8-dfad-4bd4-8d4d-13eaa5482eeb | ជប៉ុន បំពេញតួនាទីយ៉ាងសំខាន់ ជួយឲ្យការចាក់វ៉ាក់សាំងកូវីដ នៅកម្ពុជា ទទួលជោគជ័យ និងស្ដារសេដ្ឋកិច្ចឡើងវិញ | ក្នុងពិធីផ្តល់បរិក្ខារប្រព័ន្ធត្រជាក់ ក្រោមជំនួយថវិកាពីរដ្ឋាភិបាលជប៉ុន និងការគាំទ្រ ផ្នែកលទ្ធកម្មដោយ អង្គការយូនីសេហ្វ ជូនក្រសួងសុខាភិបាលកម្ពុជា នាថ្ងៃទី២០ ខែកញ្ញា ឆ្នាំ២០២១ លោកស្រី ហ្វ័រូហ្គ ហ្វយូហ្សិថ បានថ្លែងថា ពលរដ្ឋជប៉ុន គឺជាមិត្តដ៏អស្ចារ្យរបស់ពលរដ្ឋកម្ពុជា នៅក្នុងអំឡុងពេលនៃវិបត្តិនេះ ហើយនេះគឺជាការគាំទ្រដ៏សំខាន់ និងចាំបាច់មួយទៀត ដែលពលរដ្ឋជប៉ុន បានផ្ដល់ដល់រាជរដ្ឋាភិបាលកម្ពុជា ដើម្បីរួមចំណែកដល់កិច្ចខិតខំប្រឹងប្រែង ដ៏គួរឲ្យស្ងប់ស្ងែង ក្នុងការឆ្លើយតប ចំពោះការរាតត្បាតជា សកលនេះ។ លោកស្រីបញ្ជាក់ថា «ការគាំទ្រពីរដ្ឋាភិបាលជប៉ុន បំពេញតួនាទីយ៉ាងសំខាន់ ក្នុងការជួយឲ្យកម្មវិធីផ្តល់វ៉ាក់សាំងកូវីដ-១៩ របស់ប្រទេសកម្ពុជា ទទួលបានជោគជ័យ រួមចំណែកដល់ការអនុវត្តផែនការ ស្តារឡើងវិញរបស់ប្រទេសនេះ និងបន្តពង្រឹងសមត្ថភាព ផ្ដល់ថ្នាំបង្ការ»។ លោកស្រី បានអរគុណដល់រដ្ឋាភិបាលជប៉ុន ចំពោះការឧបត្ថម្ភដ៏សប្បុរស ហើយនៅតែបន្តប្ដេជ្ញាចិត្តពេញទំហឹង ដើម្បីបន្តការគាំទ្ររបស់យើង ជូនរាជរដ្ឋាភិបាលកម្ពុជា ខណៈរដ្ឋាភិបាលខិតខំកសាងនូវប្រព័ន្ធ សុខាភិបាលកាន់តែរឹងមាំ និងមានភាពធន់។ លោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុនប្រចាំកម្ពុជា បង្ហាញទំនុកចិត្តយ៉ាងមុតមាំថា ការរួមចំណែករបស់ជប៉ុន នឹងផ្តល់នូវកម្លាំងវិជ្ជមាន ដើម្បីជួយពន្លឿនវឌ្ឍនភាពគួរឲ្យកត់សម្គាល់ ឆ្ពោះទៅរកការស្តារឡើងវិញ ដែលរាជរដ្ឋាភិបាលកម្ពុជា សម្រេចបានកន្លងមក។ លោកថា “មិត្តភាពរបស់យើង ជាមួយនឹងពលរដ្ឋកម្ពុជា គឺជាមិត្តភាពដ៏សែនជ្រាលជ្រៅ ហើយយើងសង្ឃឹមថា ការគាំទ្រនេះនឹងជួយឲ្យមិត្តភាពរបស់យើង ឈានទៅមុខមួយជំហានទៀត។ ក្នុងនាមជាអ្នកទិញវ៉ាក់សាំង ធំជាងគេតែមួយគត់ នៅក្នុងពិភពលោក យូនីសេហ្វគឺជាស្ថាប័ន ដឹកនាំការងារលទ្ធកម្ម និងផ្គត់ផ្គង់សម្រាប់យន្តការកូវ៉ាក់»។ សូមបញ្ជាក់ថា បរិក្ខារផ្ដល់ជូនក្រសួងសុខាភិបាលកម្ពុជា រួមមាន ៖ ទូក្លាស្សេវ៉ាក់សាំង ចំនួន២១គ្រឿង, ម៉ាស៊ីនកំណត់កម្លាំងវ៉ុលអគ្គិសនី ចំនួន២១គ្រឿង និងឧបករណ៍សម្គាល់ទូក្លាស្សេ សម្រាប់ពិនិត្យតាមដាន សីតុណ្ហភាព ចំនួន២៧១គ្រឿង ដែលបានទទួលថវិកាគាំទ្រ ពីរដ្ឋាភិបាលជប៉ុន និងការគាំទ្រផ្នែកលទ្ធកម្ម ពីយូនីសេហ្វ។ វត្តមាន នៃបរិក្ខារប្រព័ន្ធត្រជាក់ ដែលដំណើរការល្អ នៅទូទាំងប្រទេសកម្ពុជា នឹងធានាឲ្យមានការរក្សាទុក វ៉ាក់សាំងកូវីដ-១៩ បានល្អ និងធ្វើឲ្យការផ្តល់វ៉ាក់សាំង និងថ្នាំបង្ការជាប្រចាំ នៅក្នុងប្រទេសនេះ មានដំណើរការកាន់តែប្រសើរ នៅក្នុងរយៈពេលវែង៕ | 2021-09-21T20:47:00+07:00 | dap-news.com | https://dap-news.com/national/2021/09/21/185803/ |
2b37fb1a-ca61-454f-b826-cfa0ee6c233d | រលាកសួតនិងកូវីដ មានរោគសញ្ញាដូចគ្នា ធ្វើយ៉ាងម៉េចទើបដឹងថាមួយណាជាជំងឺអ្វី? | សមាគម Urvesh នៃប្រទេសថៃបង្ហាញពីកូវីដ ១៩ និងជំងឺរលាកសួត (fibrotic-ILD ) មានរោគសញ្ញាស្រដៀងគ្នា។ ប៉ុន្តែទោះបីដូចគ្នា អ្នកជំងឺក៏ត្រូវតែស្វែងយល់ និងដឹងឲ្យបានច្បាស់ ចៀសវាងយល់ច្រឡំនាំធ្ងន់ខ្លាំង។ សាស្ត្រាចារ្យបណ្ឌិត Nithipat Chiarakul ប្រធានសមាគម Urvesh បញ្ជាក់ថា រលាកសួត គឺជាក្រុមជំងឺដែលបណ្តាលឲ្យរលាកជាលិកានៅក្នុងសួត។ វាជាជំងឺកម្រមួយដែលមិនដឹងពីមូលហេតុ។ លើសពីនេះ ព័ត៌មានសិក្សានៅមានកម្រិត ត្រូវការជំនាញឯកទេសនិងការព្យាបាលពហុជំនាញ។ ដុំសាច់ក្នុងសួតគឺធ្ងន់ធ្ងរដូចមហារីកដែរ។ ប្រសិនបើមិនបានព្យាបាលទេ មេរោគនេះអាចរស់នៅបានតែ ៣,៥ ឆ្នាំប៉ុណ្ណោះ ប៉ុន្តែប្រសិនបើធ្វើរោគវិនិច្ឆ័យបានឆាប់នៅដំណាក់កាលដំបូង។ វានឹងកាត់បន្ថយរោគសញ្ញានៃជំងឺ និងមិនអាចរស់នៅបានយូរឡើយ។ អ្នកជំងឺរលាកសួត ជារឿយៗធ្វើរោគវិនិច្ឆ័យយឺតពេល នេះគឺដោយសារតែរោគសញ្ញាមានលក្ខណៈប្រហាក់ប្រហែលនឹងជំងឺដទៃទៀត ដូចជាជំងឺស្ទះសួតរ៉ាំរ៉ៃ (COPD) ចំពោះបុរសជំងឺខ្សោយបេះដូង ស្ទះ ចំពោះស្ត្រីជំងឺរបេង មហារីកសួត និងជំងឺបេះដូង។ ដោយសាររោគសញ្ញាស្រដៀងនឹងអ្នកជំងឺកូវីដ ១៩ ទាំងដង្ហើមខ្លី ក្អកស្ងួត និងរលាកសួត។ ដូច្នេះវាជាការចាំបាច់ ដែលអ្នកជំងឺត្រូវតាមដានរោគសញ្ញារបស់ពួកគេដោយយកចិត្តទុកដាក់ ដើម្បីបានធ្វើរោគវិនិច្ឆ័យត្រឹមត្រូវ។ រោគសញ្ញាដែលអាចបង្ហាញពីជំងឺរលាកសួតរួមមាន៖ ក្អក អស់កម្លាំង រយៈពេលជាង ២ ខែ ដោយគ្មានមូលហេតុផ្សេងទៀត ។ សំឡេងដកដង្ហើមខុសពីធម្មតានៃសួតទាំងពីរ (មិនមែនអ្នកជក់បារីទេ) អុកស៊ីសែននៅចុងម្រាមដៃទាប នៅពេលហាត់ប្រាណ។ លើសពីនេះ អ្នកជំងឺកូវីដ ១៩ កន្លែងដែលសួតត្រូវបានបំផ្លាញយ៉ាងធ្ងន់ធ្ងរ អាចមានហានិភ័យនៃ ជំងឺរលាកសួតផងដែរ៕ | 2021-09-21T20:05:00+07:00 | kampucheathmey.com | https://www.kampucheathmey.com/health/203106 |
224c20aa-bdf6-4941-b424-ac89a9d415ac | អភិបាលខណ្ឌទួលគោក ឧបត្ថម្ភម៉ាស៉ីនបាញ់ថ្នាំ និងថ្នាំសម្លាប់មេរោគដល់សាលាចំនួន៦ ដើម្បីចូលរួមបង្ការទប់ស្កាត់ការរីករាលដាលឆ្លងជំងឺកូវីដ១៩ | លោក ជា ពិសី អភិបាលខណ្ឌទួលគោក បានពន្យល់ណែនាំដល់សិស្សានុសិស្ស ដែលទទួលបានការចូលសិក្សាឡើងវិញ ឱ្យមានការប្រុងប្រយ័ត្នខ្ពស់ លើការយកចិត្តទុកដាក់រក្សាអនាម័យជាប់ជានិច្ច ដើម្បីចៀសផុតពីការឆ្លងជំងឺដង្កាត់ផ្សេងៗ ពិសេសការឆ្លងរាលដាលនៃជំងឺកូវីដ១៩។ លោក ជា ពិសី បានជុំរុញដល់សិស្សានុសិស្សបែបនេះ ក្នុងពេលដែលលោកដឹកនាំក្រុមការងារចុះឧបត្ថម្ភម៉ាស៉ីនបាញ់ថ្នាំ និងថ្នាំសម្លាប់មេរោគ ដើម្បីចូលរួមបង្ការទប់ស្កាត់ការរីករាលដាលឆ្លងជំងឺកូវីដ១៩ ដល់សាលាចំនួន៦ ក្នុងមូលដ្ឋាន នាថ្ងៃទី២០ ខែកញ្ញា ឆ្នាំ២០២១។ *ពាក់ម៉ាសការពារមាត់ និងច្រមុះពីការប៉ះពាល់ទៅនឹងផ្ទៃខាងក្រៅរាល់ពេលដែលលោកអ្នកចេញពីផ្ទះ។ ការពាក់ម៉ាសក៏បានកាត់បន្ថយការយកដៃទៅប៉ះពាល់ផ្ទាល់ជាមួយមាត់ និងច្រមុះបានផងដែរ។ *ត្រូវសម្អាតដៃឲ្យបានស្អាតជាមួយសាប៊ូ ឬអាកុលយ៉ាងតិច ៤០វិនាទី បន្ទាប់ពីលោកអ្នក ក្អក ឬ កណ្ដាស់, ពេលប៉ះពាល់ផ្ទាល់ជាមួយអ្នកជំងឺអំឡុងពេលថែទាំពួកគេ, មុនពេលបរិភោគអាហារ និងជាពិសេសក្រោយពេលបន្ទោរបង់រួច។ *រក្សាគម្លាតសុវត្ថិភាពយ៉ាងហោចណាស់ ១ម៉ែត្រកន្លះ ពីអ្នកដ៏ទៃដើម្បីការពារឲ្យបាននៃការសាយភាយនៃមេរោគពីមនុស្សម្នាក់ និងមនុស្សម្នាក់ទៀតក្នុងបរិយាកាសខាងក្រៅ។ ការរក្សាគម្លាតអាចធ្វើឡើងនៅពេលដែលលោកអ្នកតម្រង់ជួរទិញទំនិញ, ការចូលរួមកិច្ចប្រជុំក្នុងបន្ទប់បិទជិត, ការសន្ទនាជាមួយមនុស្សដែលមិនមែនជាសមាជិកគ្រួសារក្នុងផ្ទះ និងករណីផ្សេងៗជាច្រើនទៀត។ *កុំចូលទៅកន្លែងបិទជិតគ្មានខ្យល់ចេញចូលរួមគ្នាដូចជាក្នុងជណ្ដើរយន្ត, ក្លឹបកម្សាន្ត និងបន្ទប់ដែលពុំមានបើកបង្អួច។ *កុំទៅកន្លែងដែលមានមនុស្សច្រើនកុះករទោះក្នុងកាលៈទេសៈណាក៏ដោយ ព្រោះថាភាគរយនៃការសាយភាយនៃវីរុសពីមនុស្សម្នាក់ទៅមនុស្សម្នាក់ទៀតមានកម្រិតខ្ពស់ និងពិបាកក្នុងការពារ។ ឩទាហរណ៍ ការចូលរួមមង្គលការ ឬកម្មវិធីដែលមានអ្នកចូលរួមច្រើននាក់, ភោជនីយដ្ឋានដែលមានមនុស្សច្រើនជាង ២០នាក់ និងផ្សារលក់ទំនិញដែលមានមនុស្សច្រើនជាដើម។ *កុំប៉ះពាល់គ្នាដោយផ្ទាល់ ដូចជាចាប់ដៃ, ឱប ឬ កៀកស្មា។ លោកអ្នកនៅតែអាចប្រើប្រាស់ភាសាកាយវិការដែលមិនប៉ះពាល់គ្នាតាមរូបភាពជាច្រើនដូចជា ជំរាបសួរ ឬលើកដៃជាសញ្ញា៕ | 2021-09-21T19:11:00+07:00 | freshnewsasia.com | https://m.freshnewsasia.com/index.php/en/localnews/213622-2021-09-21-05-11-59.html |
7f54ac08-df06-4b6f-99d2-6a06a0dd6c51 | ថៃ៖ មនុស្ស ១០,៩១៩នាក់ទៀតឆ្លងកូវីដ-១៩ និងអ្នកជំងឺ ១៤៣នាក់ស្លាប់ ក្នុងរបាយការណ៍ថ្ងៃអង្គារនេះ | ក្រសួងសុខាភិបាលថៃនៅថ្ងៃអង្គារ ទី២១ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១០,៩១៩ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១០,៤៩៧ករណី ត្រូវបានរកឃើញនៅលើប្រជាជនថៃទូទៅ និង ៤២២ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៤៣នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១១,៦៩៤នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥០០,១០៥ករណី ក្នុងនោះមានអ្នកស្លាប់ ១៥,៦១២នាក់ និងអ្នកជាសះស្បើយឡើងវិញ ១,៣៥២,៨៣៨នាក់។ គិតត្រឹមចុងសប្តាហ៍មុននេះ ថៃបានចាក់វ៉ាក់សាំងបង្ការ COVID-19 សរុប ៤៤.៥លានដូស ក្នុងនោះប្រជាជន ១៥លាននាក់ (២១.៥% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-21T18:46:00+07:00 | freshnewsasia.com | https://m.freshnewsasia.com/index.php/en/internationalnews/213613-2021-09-21-04-46-15.html |
ff87410f-183a-4887-984a-cc8d3ac7c75b | BREAKING: សហរដ្ឋអាមេរិក៖ មនុស្សជាង ៨៦,០០០នាក់ឆ្លងកូវីដ-១៩ និងអ្នកជំងឺ ៧៤៦នាក់ស្លាប់ ក្នុង១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៨៦,០៧២នាក់ទៀតបានឆ្លងជំងឺ COVID-19 ខណៈអ្នកជំងឺ ៧៤៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២១ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,១០៧,៦២៨ករណី ក្នុងនោះមានអ្នកស្លាប់សរុបចំនួន ៦៩៤,៦១៩នាក់ និងជាសះស្បើយឡើងសរុប ៣២.៦៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីថ្ងៃចន្ទដើមសប្តាហ៍នេះ ក្រុមហ៊ុនផលិតឱសថ Pfizer-BioNTech បានប្រកាសថា វ៉ាក់សំាងបង្ការជំងឺ COVID-19 របស់ពួកគេ អាចជំរុញប្រព័ន្ធភាពសុំាដ៏រឹងមាំ សម្រាប់កុមារអាយុចាប់ពី ៥-១១ឆ្នាំ។ ស្របពេលនៃការជូនដំណឹងនេះ ក្រុមហ៊ុនក៏បានប្រកាសពីគម្រោង ដាក់ពាក្យស្នើសុំការអនុញ្ញាតឲ្យប្រើប្រាស់ សម្រាប់កុមារដែលស្ថិតក្នុងវ័យនេះ នៅសហរដ្ឋអាមេរិក, អឺរ៉ុប និងបណ្តាប្រទេសផ្សេងទៀតឲ្យបានឆាប់ តាមដែលអាចធ្វើទៅបានផងដែរ។ គួរបញ្ជាក់ថា គិតត្រឹមថ្ងៃទី២០ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៦លានដូស ក្នុងនោះប្រជាជន ២១១.៧៧លាននាក់ (៦៤.៥% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨១.៣៨លាននាក់ (៥៥.៣%) បានទទួលការចាក់គ្រប់ដូស៕ | 2021-09-21T18:30:00+07:00 | freshnewsasia.com | https://m.freshnewsasia.com/index.php/en/internationalnews/213611-2021-09-21-04-30-11.html |
fcc09fe1-f04e-4a82-b887-1e4f2dd663f5 | កម្ពុជាមានអ្នកជំងឺកូវីដ១៩ ចំនួន ១៧នាក់ទៀតបានស្លាប់ និងឆ្លងថ្មីជាង ៦០០នាក់ | កម្ពុជាអ្នកជំងឺកូវីដ-១៩ ចំនួន ១៧នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២.១៤០នាក់ហើយ គិតត្រឹមថ្ងៃទី២១ កញ្ញា។ ចំពោះករណីឆ្លងថ្មីវិញ មានចំនួន ៦២៨នាក់ នៅថ្ងៃដដែលនេះ។ ក្នុងនោះ ១២១រយនាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២១ ខែកញ្ញា កម្ពុជាមានអ្នកកើតជំងឺកូវីដ-១៩ ចំនួន ១០៥.៣៤៤នាក់ ក្នុងនោះអ្នកជាសះស្បើយមាន ៩៨.១៨៦នាក់។ ក្រសួងសុខាភិបាលប្រកាសថា គិតត្រឹមថ្ងៃទី២០ ខែកញ្ញា រដ្ឋាភិបាលចាក់វ៉ាក់សាំងជូនពលរដ្ឋបាន ជាង៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង៨៨ភាគរយ ក្នុងចំណោមអ្នកដែលត្រូវចាក់សរុបជិត ២លាននាក់។សម្រាប់កុមារដែលមានអាយុពី ៦ឆ្នាំដល់ ១១ឆ្នាំវិញ ក្រសួងសុខាភិបាល ឱ្យដឹងថា រដ្ឋាភិបាលចាក់បានជាង ៧សែននាក់ក្នុងចំណោមកុមារដែលត្រូវចាក់វ៉ាក់សាំងជាង ១លាន ៨សែននាក់។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការ ១០០ភាគរយនៃចំនួនមនុស្សដែលត្រូវចាក់យ៉ាងនេះក្ដី ក៏ចំនួនស្លាប់និងអ្នកឆ្លងថ្មីដោយសារជំងឺកូវីដ១៩ នៅតែគួរតែឱ្យព្រួយបារម្ភដដែល។ រយៈពេល ៣ថ្ងៃកន្លងមកនេះមានអ្នកស្លាប់ចន្លោះពី ១៣នាក់ទៅ ១៧នាក់ក្នុងមួយថ្ងៃ និងអ្នកឆ្លងថ្មីមានជាង ៦០០នាក់៕ | 2021-09-21T18:17:00+07:00 | rfa.org | https://www.rfa.org/khmer/news/health/cambodia-reports-17-new-deaths-and-628-tested-positive-covid-19-on-september-21-09212021071719.html |
f2040069-af6a-4c5e-8b49-896dd0a5a996 | មិនទុកយូរទេ ! ប្រកាសបិទផ្សារបន្ទាយស្រី ភ្លាមៗ ក្រោយរកឃើញអាជីវករ២៤នាក់ កើតជំងឺកូវីដ | ខេត្តសៀមរាប ៖ លោកឃឹម ហ្វីណង់ អភិបាលស្រុកបន្ទាយស្រី បង្ហោះសំណេរនៅលើគណនីហ្វេសប៊ុករបស់លោកថា «ផ្សារបន្ទាយស្រី ត្រូវបានបិទជាបណ្តោះអាសន្នរយៈពេល២សប្តាហ៍គិតចាប់ពីថ្ងៃនេះតទៅ ដើម្បីទប់ស្កាត់ជំងឺកូវីដ១៩មិនឱ្យឆ្លងរាលដាលទ្រង់ទ្រាយធំចូលទៅក្នុងសហគមន៍ និងតំបន់ផ្សេងទៀតនៅក្នុងស្រុកបន្ទាយស្រី។ បន្ទាប់ពីទទួលបានពត៌មានកាលពីម្សិលមិញថា មានអាជីវករនៅក្នុងផ្សារបន្ទាយស្រីពីរនាក់ប្តីប្រពន្ធត្រូវបានរកឃើញមានវិជ្ជមានកូវីដ១៩ ក្រោយពេលទៅពិនិត្យជំងឺនៅក្នុងគ្លីនិកឯកជនមួយនៅក្នុងក្រុងសៀមរាប រួចមក ក្រុមការងារស្រាវជ្រាវរបស់ស្រុកបន្ទាយស្រីបានកំណត់មុខសញ្ញា ដែលបានប៉ះពាល់ផ្ទាល់នឹងអ្នកទាំងពីរនេះភ្លាមៗ និងបានសម្រេចធ្វើតេស្តយកសំណាកលើអាជីវករទាំងអស់ជាង២០០នាក់នៅក្នុងផ្សារបន្ទាយស្រីទាំងមូលកាលពីព្រឹកមិញនេះ ដែលជាលទ្ធផលត្រូវបានរកឃើញវិជ្ជមានសរុប២៤នាក់។ ដោយបានការឯកភាពអនុញ្ញាតពីរដ្ឋបាលខេត្តសៀមរាប រដ្ឋបាលស្រុកបន្ទាយស្រី បានរៀបចំបិទផ្សារបន្ទាយស្រីភ្លាមៗ ព្រមទាំងបន្តយកសំណាកលើអ្នកពាក់ព័ន្ធនឹងអ្នកវិជ្ជមានទាំង២៤នាក់នេះបន្ថែមទៀត ធ្វើយ៉ាងណាហ៊ុមព័ទ្ធការឆ្លងរាលដាលនៅក្នុងសហគមន៍ឱ្យខាងតែបាន ទោះបីជាត្រូវចត្តាឡីស័កមនុស្សរាប់រយគ្រួសារក៏ដោយ។ រដ្ឋបាលស្រុកបន្ទាយស្រីនឹងរៀបចំទីកន្លែងលក់បន្លែត្រីសាច់ និងរបស់របរចាំបាច់ប្រចាំថ្ងៃមួយចំនួនទៀតនៅទីតាំងថ្មីមួយ ដែលមានរក្សាគម្លាតសុវត្ថិភាពត្រឹមត្រូវ និងមិនបង្កហានិភ័យឆ្លងបន្តដល់អ្នកភូមិ។ អ្នកលក់បន្លែត្រីសាច់នៅក្នុងតំបន់ថ្មីនេះ នឹងតម្រូវឱ្យធ្វើតេស្តយកសំណាក និងមានលទ្ធផលអវិជ្ជមានជាមុនសិន ព្រមទាំងមានពាក់ស្លាកសញ្ញាសម្គាល់ត្រឹមត្រូវ និងស្ថិតក្រោមការគ្រប់គ្រងយ៉ាងតឹងរុឹងពីសំណាក់រដ្ឋបាលស្រុក។ ខ្ញុំសូមស្នើសុំការយោគយល់ចំពោះផលប៉ះពាល់ដែលកើតចេញពីវិធានការបន្ទាន់មួយនេះ និងសូមធ្វើការអំពាវនាវដល់បងប្អូនប្រជាពលរដ្ឋនៅក្នុងស្រុកទាំងអស់ ជាពិសេសអ្នករស់នៅជុំវិញផ្សារបន្ទាយស្រី ដែលគិតថាខ្លួនមានជាប់ពាក់ព័ន្ធជាមួយករណីខាងលើ មេត្តាដាក់ខ្លួនឲ្យនៅដាច់ដោយឡែករយៈពេល១៤ថ្ងៃ ហើយប្រសិនបើមានអាការៈមិនស្រួលខ្លួនឬសង្ស័យ សូមប្រញាប់ទៅធ្វើតេស្តរកមេរោគជាប្រញាប់នៅមណ្ឌលសុខភាពបន្ទាយស្រីផ្ទាល់តែម្តង។ ជាមួយនឹងការចូលរួមរបស់បងប្អូនទាំងអស់គ្នា ខ្ញុំជឿជាក់ថា យើងនឹងអាចកាត់ផ្តាច់ហានិភ័យ នៃការឆ្លងរីករាលដាលធំនៅក្នុងស្រុករបស់យើងបាននៅក្នុងពេលឆាប់ៗនេះ»៕ | 2021-09-21T16:35:02+07:00 | kbnnews.com | https://kbn.news/archives/238657 |
3938561e-b519-47bc-85c3-9b785cc15049 | មានអាការ ៨នេះ អាចថាមានជំងឺស្ទះសួតរុំារ៉ៃ | ជំងឺស្ទះសួតរុំារ៉ៃ (COPD) គឺជាជំងឺរលាក រុំារ៉ៃដែលបណ្តាលឱ្យស្ទះខ្យល់ និងធ្វើឱ្យយើងពិបាកដកដង្ហើម។ ភាគច្រើនយើងមិនដឹងថា យើងមានជំងឺស្ទះសួតរុំារ៉ៃទេ រហូតដល់ជំងឺនេះវិវដ្ដដល់ដំណាក់កាលចុងក្រោយ។ ពេលខ្លះយើងគ្រាន់តែគិតថាយើងហត់ ឬមិនសូវមានកម្លាំងដោយសារយើងចាស់ជាងមុនប៉ុណ្ណោះ។ តើជំងឺស្ទះសួតររុំារ៉ៃមានអាការអ្វីខ្លះ? រោគសញ្ញា និងអាការៈរបស់ជំងឺស្ទះសួតរ៉ាំរ៉ៃអាចមានដូចជា៖ ការប៉ះពាល់នឹងសារធាតុដែលបំផ្លាញសួត និងផ្លូវដង្ហើមយូរអាចបណ្តាលឱ្យយើងកើតជំងឺស្ទះសួតរ៉ាំរ៉ៃ។ យើងអាចការពារ ឬកាត់បន្ថយការកើតជំងឺស្ទះសួតរុំារ៉ៃដោយ៖ ជំងឺស្ទះសួតរុំារ៉ៃព្យាបាលមិនជាទេ តែបើយើងសង្កេតថាមានរោគសញ្ញា ឬអាការដូចខាងលើត្រូវទៅពិនិត្យជាបន្ទាន់ ព្រោះការព្យាបាលជំងឺនៅដំណាក់ស្រាល ឬដំបូងអាចទប់ស្កាត់ជំងឺពីការវិវឌ្ឍទៅជាធ្ងន់ធ្ងរ។ងឺពីការវិវឌ្ឍទៅជាធ្ងន់ធ្ងរ៕ ចុចអាន៖ ចុចអាន៖ | 2021-09-21T15:31:00+07:00 | kampucheathmey.com | https://www.kampucheathmey.com/health/202806 |
5c0f67c6-5064-41a8-ac85-2aeca66e9490 | ការនាំចេញផលិតផលកាត់ដេរ បង្ហាញពីកំណើន បើទោះបីជាជំងឺកូវីដ-១៩ កំពុងបន្តរាតត្បាតក៏ដោយ | ភ្នំពេញ៖ របាយការណ៍របស់ក្រសួងពាណិជ្ជកម្ម បានបង្ហាញថា ទំហំនៃការនាំចេញសម្លៀកបំពាក់ក្នុងវិស័យវាយណភ័ណ្ឌកាត់ដេរ ស្បែកជើង និងកាបូបធ្វើដំណើរពីប្រទេសកម្ពុជា បានកើនឡើង ៣.៣ភាគរយ ស្មើនឹងជាង ៥ពាន់លានដុល្លារ ក្នុងរយៈពេល៨ខែឆ្នាំ២០២១នេះ បើប្រៀបធៀបរយៈពេលដូចគ្នានឹងឆ្នាំទៅ ដែលមានចំនួន ៤.៨៦១ ពាន់លានដុល្លារ។ កំណើននៃការនាំចេញផលិតផលក្នុងវិស័យកាត់ដេរ បានបង្ហាញពីការរីកចម្រើនគួរឱ្យកត់សម្គាល់នៃវិស័យនេះ បើទោះបីជាជំងឺរាតត្បាតកូវីដ-១៩ នៅតែបន្តក៏ដោយ។ សម្ដេចតេជោហ៊ុន សែន នាយករដ្ឋមន្រ្តី បានមានប្រសាសន៍ថា វិស័យកាត់ដេរនៅកម្ពុជា កំពុងទទួលបានការបញ្ជាទិញកើនឡើង។ ដោយឧស្សាហកម្ម កាត់ដេរ បានដំណើរការធម្មតា ហើយកើនឡើងការបញ្ជាទិញ ព្រោះតែកម្ពុជាមានសុវត្ថិភាពពីវិបត្តិCovid 19។ ប្រទេសកម្ពុជា បានចាប់ផ្តើមយុទ្ធនាការចាក់វាក់សាំង ហើយគិតត្រឹមថ្ងៃទី១៧ ខែកញ្ញា ឆ្នាំនេះ ប្រជាជនកម្ពុជាប្រមាណ ១១.៦លាននាក់ ស្មើនឹង៧២.៥ភាគរយ បានទទួលការចាក់វ៉ាក់សាំង។ គួរបញ្ជាក់ថា ឧស្សាហកម្មកាត់ដេរ ជាប្រភពចំណូលដ៏សំខាន់ ដែលវិស័យនេះ មានរោងចក្រប្រមាណ១១០០រោងចក្រ និងសាខា ដោយបានផ្តល់់ការងារប្រមាណជាង ៧០ ម៉ឺននាក់ ដែលភាគច្រើនជាស្ត្រីសម្រាប់ប្រទេសកម្ពុជា។ ទីផ្សារសហភាពអឺរ៉ុប សហរដ្ឋអាមេរិក ចក្រភពអង់គ្លេស និងប្រទេសជប៉ុន គឺជាទិសដៅនាំចេញវិស័យកាត់ដេរសម្លៀកបំពាក់ និងស្បែកជើង កាបូបធ្វើដំណើរ ដ៏ចម្បងរបស់ប្រទេសកម្ពុជា៕ | 2021-09-21T11:21:14+07:00 | cen.com.kh | https://cen.com.kh/archives/391824.html |
0a3372a5-2590-4e2d-8736-3a46c4863abd | នោះ! ស្នងការខេត្តកណ្តាល ព្រមានលោកស័ក្តិ៥ ផាន់ វណ្ណី ចំពោះការប្រតិបត្តិមិនបានត្រឹមត្រូវ ស្តីពីការទប់ស្កាត់ការរីករាលដាលជំងឺកូវីដ-១៩ | រាជធានីភ្នំពេញ៖ លោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល បានចេញលិខិតព្រមាន ការអនុវត្តវិន័យមន្ត្រីនគរបាលជាតិ លោកស័ក្តិ៥ ផាន់ វណ្ណី ចំពោះការប្រតិបត្តិមិនបានត្រឹមត្រូវ ស្តីពីការទប់ស្កាត់ការរីករាលដាលជំងឺកូវីដ-១៩និងជំងឺឆ្លងកាចសាហាវ ។ យោងតាមលិខិតព្រមានបានឲ្យដឹងថា គឺសម្រេច: ប្រការ១ …ត្រូវបានអនុវត្តវិន័យក្រោមរូបភាពព្រមានលើកទី១ ចំពោះលោកវរសេនីយ៍ឯក ផាន់ វណ្ណី អត្តលេខ ១០០៣៨នាយការិយាល័យនគរ បាលបង្ការ ពន្លត់អគ្គីភ័យ និងសង្គ្រោះ នៃស្នងការដ្ឋាននគរបាល ខេត្តកណ្តាលដោយមូលហេតុ ប្រតិបត្តិមិនបានត្រឹមត្រូវតាមច្បាប់ ស្តីពីការទប់ស្កាត់ការរីករាលដាល នៃ ជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងៗទៀត វិន័យរបស់កងកម្លាំងនគរបាលជាតិលេខ០០៦ប.ប.ជ និងផែនការរបស់រដ្ឋបាលខេត្តកណ្តាល ស្តីពីការបិទខ្ទប់ភូមិសាស្ត ក្រុងតាខ្មៅ។ ប្រការ២… សាមីខ្លួនដែលមានឈ្មោះក្នុងប្រការ១ ត្រូវកែប្រែនូវកំហុសឆ្គងរបស់ខ្លួនដូចមានចែងខាងលើ និងត្រូវអនុវត្តឱ្យបានត្រឹមត្រូវ តាមវិន័យកងកម្លាំងនគរបាលជាតិ។ ក្នុងករណីនៅតែប្រព្រឹត្តកំហុសឆ្គង ផែនការងារធនធានមនុស្សត្រូវរៀបចំឯកសារជូន អគ្គស្នងការដ្ឋាននគរបាលជាតិដើម្បីពិនិត្យសំរេច។ ប្រការ៣ : លោកស្នងការរងផែនការងារសេនាធិការ ផែនការងារធនធានមនុស្ស ផែនការងារគ្រប់គ្រងអាវុធ គ្រឿងផ្ទុះ និងអគ្គីភ័យ នាយការិយាល័យបុគ្គលិក និងសាមីខ្លួនដែលមានឈ្មោះក្នុងប្រការ១ ត្រូវអនុវត្តលិខិតព្រមាននេះ ចាប់ពីថ្ងៃចុះហត្ថលេខាតទៅ៕ | 2021-09-21T10:38:31+07:00 | kbnnews.com | https://kbn.news/archives/238574 |
d16d7cd4-ce10-4ca5-9a6b-6ce855b84194 | ចៅអធិការវត្តកកោះ កើតជំងឺកូវីដ ចំណែកព្រះសង្ឃ និងតាជីយាជី ស្នាក់នៅក្នុងវត្តជាមួយគ្នា រួចខ្លួន | ខេត្តតាកែវ ៖ ក្រោយពីព្រះគ្រូចៅអធិការវត្តសូរភី ហៅវត្តកកោះ ឃុំកណ្ដឹង ស្រុកបាទី វិជ្ជមានជំងឺកូវីដ-១៩ គឺថ្ងៃទី១៨ ខែកញ្ញា ឆ្នាំ២០២១ អាជ្ញាធរស្រុកបាទី និងក្រុមគ្រូពេទ្យ បានចុះយកសំណាកតាមរយៈតេស្តរហ័សលើព្រះសង្ឃ តាយាយ និងចុងភៅក្នុងវត្ត ចំនួនសរុប៥១អង្គ/នាក់ ជាលទ្ធផលគឺអវិជ្ជមានទាំងអស់។ ក្រុមឆ្លើយតបបន្ទាន់កូវីដ-១៩ របស់ស្រុកបាទីសម្រេចធ្វើចត្តាឡីស័កព្រះសង្ឃ និងដូនជីតាជីដែលស្នាក់នៅក្នុងវត្ត ចាប់ពីថ្ងៃទី១៨ ខែកញ្ញា ឆ្នាំ២០២១ ហើយថ្ងៃបញ្ចប់ចត្តាឡីស័ក នឹងជូនដំណឹងពេលក្រោយ ។ ចំណែកពុទ្ធបរិស័ទជិតឆ្ងាយចំណុះជើងវត្ត អាចយកទ័យទាន និងចង្ហានមកប្រគេនព្រះសង្ឃ បានជាធម្មតានៅទីតាំងកំណត់ ។ សូមបញ្ជាក់ថា កាលពីម្សិលមិញ គឺនៅថ្ងៃទី២០ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦២២នាក់ ខណៈមានអ្នកជំងឺចំនួន៤៧៣នាក់ជាសះស្បើយ និងអ្នកស្លាប់ថ្មីចំនួន១៤នាក់។ បើគិតត្រឹមថ្ងៃទី២០ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៤ ៧១៦នាក់ ។ អ្នកជាសះស្បើយសរុបចំនួន៩៧ ៧០០នាក់ និងអ្នកស្លាប់សរុបកើនឡើងចំនួន២១២៣នាក់៕ | 2021-09-21T10:26:06+07:00 | kbnnews.com | https://kbn.news/archives/238568 |
f6415ecd-e936-4c4b-8848-806b51f23444 | កំពុងតែច្រៀងឱបរួមរឹតគ្នា ស្រាប់តែគ្រូពេទ្យចុះទៅធ្វើសំណាកទាំងភ្ញៀវ នឹងបុគ្គលិករកឃើញអ្នកឆ្លងកូវីដចំនួន៦នាក់ | កម្លាំងគណៈបញ្ជាការឯកភាពខណ្ឌពោធិ៍សែនជ័យបានចុះបង្ក្រាបទីតាំងខារ៉ាអូខេមួយកន្លែងដែលលួចបេីកល្មេីសនិងសេចក្ដីសម្រេចរបស់រដ្ឋបាលរាជធានីភ្នំពេញឃាត់ខ្លួនមនុស្សចំនួន៤៣នាក់ រកឃេីញអ្នកឆ្លងជំងឺកូវីដ-១៩ចំនួន៦នាក់។ ប្រតិបត្តិការនេះបានធ្វេីឡេីងកាលពីវេលាម៉ោង៨យប់ថ្ងៃ២០ ខែកញ្ញា ឆ្នាំ២០២១ នៅចំណុចហាងយីហោ ខារ៉ាអូខេគ្រួសារ ក្នុងភូមិព្រៃទា១ សង្កាត់ចោមចៅទី៣ ខណ្ឌពោធិ៍សែនជ័យ ។ តាមប្រភពព័ត៌មានបានឱ្យដឹងថា មុននឹងឈានដល់ការចុះបង្ក្រាបទីតាំងខាងលេី រដ្ឋបាលរាជធានីភ្នំពេញបានចេញសេចក្តីសម្រេសបន្តបិទអាជីវកម្មផ្សេងៗមួយចំនួន រហូតដល់ថ្ងៃទី២៣ ខែកញ្ញា ឆ្នាំ២០២១និងរងចាំសេចក្តីសម្រេចត្រូវបន្តទៀតឬយ៉ាងណា ដេីម្បីចូលរួមទប់ស្កាត់ជំងឺកូវីដ-១៩ តែផ្ទុយទៅវិញទីតាំងខាងលេីបែរជាល្មេីសនិងបំរាមផ្គេីនលួចបេីកទទួលភ្ញៀវចូលច្រៀងឱបថេីបនិងមាននារីៗអង្គុយកំដរទៀតផង។ នៅថ្ងៃចុះបង្ក្រាបមានបងប្អូនប្រជាពលរដ្ឋបានរាយការណ៍ទៅអាជ្ញាធរដោយសម្ងាត់ទេីបកម្លាំងចុះពិនិត្យជាក់ស្តែងឃេីញថាទីតាំងខាងលេីពិតជាមានលួចបេីកទទួលភ្ញៀវពិតប្រាកដមែនទេីបធ្វេីការឃាត់ខ្លួនមនុស្សប្រុសស្រីចំនួន៤៣នាក់ ក្នុងនោះមានប្រុស១១នាក់ ។ ក្រោយពីឃាត់ខ្លួនក្រុមគ្រូពេទ្យបានចុះយកសំណាកជាលទ្ធផលរកឃេីញអ្នកវិជ្ជមានកូវីដ-១៩ចំនួន៦នាក់។ បច្ចុប្បន្នទីតាំងខាងលេីត្រូវបានបិទជាបណ្តោះអាសន្នចំណែកអ្នកជំងឺកូវីដ-១៩ត្រូវបានយកទៅព្យាបាលបន្ត ៕ | 2021-09-21T08:31:41+07:00 | kbnnews.com | https://kbn.news/archives/238513 |
4150eba7-eff3-46b7-a70c-b2d0176e9c5b | ឡដុតសំរាមសំណល់រឹង នឹងជួយខេត្តកែប គ្រប់គ្រងសំណល់វេជ្ជសាស្ត្រ និងសំណល់ ពីមណ្ឌលព្យាបាលអ្នកជំងឺកូវីដ១៩ កាន់តែមានប្រសិទ្ធភាព និងសុវត្ថិភាពខ្ពស់ | កែប ៖ មន្ត្រីជាន់ខ្ពស់ក្រសួងបរិស្ថានបានថ្លែងថាឡដុតសំរាមសំណល់រឹង ដែលជាការផ្តល់ជូនរបស់ក្រសួងបរិស្ថាន ដល់រដ្ឋបាលខេត្តកែបមិនត្រឹមតែជាសមិទ្ធផលថ្មីសន្លាងមួយទៀតនៅលើទឹកដីខេត្តកែបទេ តែជាការគិតគូររបស់រាជរដ្ឋាភិបាលកម្ពុជាផ្តល់មធ្យោបាយគាំទ្របន្ថែមដល់រដ្ឋបាលថ្នាក់ក្រោមជាតិ ដើម្បីភាពជាម្ចាស់ក្នុងការគ្រប់គ្រងសំរាមសំណល់រឹងទីប្រជុំជនឱ្យកាន់តែមានប្រសិទ្ធភាពខ្ពស់បន្ថែមទៀត។ ឯកឧត្តម នេត្រ ភក្ត្រា រដ្ឋលេខាធិការក្រសួងបរិស្ថានថ្លែងនៅថ្ងៃទី២០ ខែកញ្ញា ឆ្នាំ២០២១ នេះនៅក្នុងអំឡុងពិធីប្រកាសដាក់ឱ្យប្រើប្រាស់ឡដុតសំរាម សំណល់រឹង សំណល់គ្រោះថ្នាក់ពីមណ្ឌលចត្តាឡីស័ក មណ្ឌលព្យាបាលអ្នកជំងឺកូវីដ១៩ ឬសំណល់វេជ្ជសាស្ត្រពីមន្ទីរព្យាបាលនិងមណ្ឌលសុខភាពនៅក្នុងខេត្តកែប ដោយឯកឧត្តមបានគូសបញ្ជាក់ថា សមិទ្ធផលថ្មីនេះនឹងចូលរួមសម្អាតអនាម័យបរិស្ថានខេត្តកែបឱ្យកាន់តែស្អាត និងជាពិសេសគឺផ្តល់ភាពជឿជាក់របស់ពលរដ្ឋលើរដ្ឋបាលខេត្តក្នុងការគ្រប់គ្រងបានល្អលើសំណល់ចេញពីមណ្ឌលចត្តាឡីស័កនិងមណ្ឌលព្យាបាលអ្នកជំងឺកូវីដ១៩។ ឯកឧត្តមរដ្ឋលេខាធិការ នេត្រ ភក្ត្រា បានថ្លែងកោតសរសើរ និងវាយតម្លៃខ្ពស់ចំពោះរដ្ឋបាលខេត្ត និងមន្ទីរបរិស្ថានខេត្តកែប ដែលបានសម្របសម្រួល និងរៀបចំទីតាំងសម្រាប់ដំឡើងឡដុតសំរាមសំណល់រឹងដែលមានសត្ថភាពដុតកម្ទេចសំរាមសំណល់រឹងចន្លោះពី ៥ តោនទៅ៧ តោនក្នុងមួយថ្ងៃដើម្បីបម្រើឱ្យការគ្រប់គ្រងសំរាមសំណល់រឹងទីប្រជុំជន។ ឯកឧត្តមរដ្ឋលេខាធិការក៏បានថ្លែងថា ដើម្បីពង្រឹងសមត្ថភាពមន្ត្រីមូលដ្ឋានក្នុងការគ្រប់គ្រងសំណល់រឹងសំរាមប្រកបដោយប្រសិទ្ធភាពបន្ថែ មទៀត ក្រសួងបរិស្ថានបានបន្តគាំទ្ររដ្ឋបាលមូលដ្ឋានតាមរយៈការបំពាក់សម្ភារៈ និងបណ្តុះបណ្តាលជំនាញបន្ថែមដើម្បីឈានឆ្ពោះទៅរក ការគ្រប់គ្រងសំរាមសំណល់រឹងទីប្រជុំជន ប្រកបដោយប្រសិទ្ធភាពនិងប្រសិទ្ធផល។ តាមការបញ្ជាក់ឡដុតសំរាមសំណល់រឹងនៅខេត្តកែបនេះគឺជាឡ ១ ក្នុងចំណោមឡចំនួន ៥៤ ដែលក្រសួងបរិស្ថាន បានបំពាក់ ក្រុងស្រុកនិងអង្គភាពចំនួន ៥៤ ក្នុងរាជធានី-ខេត្តចំនួន ២០។ ក្រសួងបរិស្ថានបាននិងកំពុងបន្តបំពាក់ឡដុតសំរាមសំណល់រឹង នេះនៅតាមបណ្តាទីតាំងមួយចំនួនទៀតដែលមានភូមិសាស្ត្រឆ្ងាយពីទីលានចាល់សំរាម ឬតម្រូវការចាំបាច់។ បើតាមការបញ្ជាក់របស់ឯកឧត្តមរដ្ឋលេខាធិការ នេត្រ ភក្ត្រា ឡដុតសំណល់រឹងសំរាមដែលបានដំឡើងរួចបាននិងកំពុងចូលរួមដុតកម្ទេចសំណល់វេជ្ជសាស្ត្រពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័កខណៈឡទាំងនេះ គឺជាជំនួយបន្ថែមលើឡដុតសំណល់វេជ្ជសាស្ត្រដែលមានស្រាប់នៅតាមមន្ទីរពេទ្យ និងតាមមណ្ឌលសុខភាពនានាទូទាំងប្រទេសកម្ពុជា។ ឯកឧត្តមបានថ្លែងថា ការគ្រប់គ្រង និងវេចខ្ចប់សំណល់រឹងសំរាមពីមណ្ឌលចត្តាឡីស័ក និងកន្លែងព្យាបាលអ្នកជំងឺកូវីដ១៩ និងពីអ្នកជំងឺព្យាបាលតាមផ្ទះបានល្អប្រសើរ រួមនឹងការបាញ់អាល់កុលសម្លាប់មេរោគផងនោះ នឹងចូលរួមបង្ការការឆ្លងរីករាលដាលនៃជំងឺកូវីដ១៩។ យោងតាមរបាយការណ៍ផ្តល់ពីមន្ទីរបរិស្ថានរាជធានី-ខេត្តទាំង ២៥ សំរាម សំណល់រឹងដែលបានបង្កើតឡើងនៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ ១៩នៅទូទាំងប្រទេសកម្ពុជាមានប្រមាណ ១០០ តោនក្នុងមួយថ្ងៃនាពេលបច្ចុប្បន្ន តែចំនួននេះអាចមានការធ្លាក់ចុះ ដោយសារតែអត្រាឆ្លងជំងឺកូវីដ១៩ មានការធ្លាក់ចុះ។ នៅតាមបណ្តាខេត្តមួយចំនួន ដូចជា ខេត្តសៀមរាប មណ្ឌលគិរី បាត់ដំបង ហើយនៅថ្ងៃទី២០ ខែកញ្ញានេះ គឺខេត្តកែបបានប្រកាសដាក់ឱ្យប្រើប្រាស់ផ្លូវការឡដុតសំរាមសំណល់រឹងដែលមានបច្ចេកវិទ្យាខ្ពស់ក្នុងការដុតកម្ទេចសំណល់វេជ្ជសាស្ត្រ សំណល់ផ្សេងៗទៀត ដែលត្រូវបានប្រមូលយកពីមណ្ឌលព្យាបាលអ្នកជំងឺកូវីដ១៩ និងពីមណ្ឌលចត្តាឡីស័ក។ ឯកឧត្តមរដ្ឋលេខាធិការបានថ្លែងថា ចំពោះសំណល់វេជ្ជសាស្ត្រ បើយើងគ្រប់គ្រងមិនបានល្អទេ វានឹងក្លាយជាគ្រាប់បែកមេរោគបំផ្លាញសុខភាពពលរដ្ឋ។ ឯកឧត្តម សោម ពិសិដ្ឋ អភិបាលនៃគណៈអភិបាលខេត្តកែប បានថ្លែងអំណរគុណចំពោះឯកឧត្តម សាយ សំអាល់ រដ្ឋមន្ត្រីក្រសួងបរិស្ថាននិងថ្នាក់ដឹកនាំក្រសួងបរិស្ថាន ដែលបានយកចិត្តទុកដាក់បំពាក់សម្ភារៈចាំបាច់នានាដល់រដ្ឋបាលខេត្តដើម្បីពង្រឹងភាពជាម្ចាស់លើការគ្រប់គ្រងអនាម័យបរិស្ថាន។ ឯកឧត្តមថ្លែងថា សមិទ្ធផលនេះកើតចេញពីកិច្ចខិតខំប្រឹងប្រែងរួមគ្នារវាងរដ្ឋបាលខេត្ត និងថ្នាក់ដឹកនាំក្រសួងបរិស្ថានទទួលបន្ទុកខេត្តកែបជាពិសេសឯកឧត្តមរដ្ឋលេខាធិការ នេត្រ ភក្ត្រា ដែលបានខ្នះខ្នែងឡើងក្នុងបំណងគ្រប់គ្រងឱ្យមានប្រសិទ្ធភាពសំរាម សំណល់រឹងចេញពីមណ្ឌលចត្តាឡីស័កនិងមណ្ឌលព្យាបាលអ្នកជំងឺកូវីដ១៩ និងសំណល់វេជ្ជសាស្ត្រផ្សេងទៀត។ ដោយទទួលស្វាគមន៍សមិទ្ធផលថ្មី នេះ ឯកឧត្តមអភិបាលខេត្តបានថ្លែងថា ឡដុតសំរាមសំណល់រឹងនេះពិតជាមានភាពចាំបាច់សម្រាប់ខេត្ត កែបដើម្បីប្រើប្រាស់ដុតសំណល់វេជ្ជសាស្ត្រ និងសំណល់មកពីមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ ដោយមិនឱ្យមានការបោះចោលពាសវាលពាសកាលឡើយ។ ឯកឧត្តមបានថ្លែងថារដ្ឋបាលខេត្តបានយកចិត្តទុកដាក់ខ្ពស់លើការគ្រប់គ្រងសំណល់ទាំងនេះ។ ជាមួយគ្នានេះ ឯកឧត្តមអភិបាលខេត្តកែប បានស្នើឱ្យរដ្ឋបាលក្រុងកែបដែលលទទួលភារកិច្ចក្នុងការគ្រប់គ្រងថែរក្សាឡដុតសំរាមនេះត្រូវ យកចិត្តទុកដាក់ខ្ពស់ក្នុងការថែរក្សាសមិទ្ធផលនេះឱ្យបានគង់វង្សយូរអង្វែង និងប្រើប្រាស់ជាប្រយោជន៍ក្នុងការសម្អាតអនាម័យបរិស្ថាន។ ក្នុងនាមក្រសួងបរិស្ថាន ឯកឧត្តម នេត្រ ភក្ត្រា បានសូមថ្លែងអំណរគុណរដ្ឋបាលខេត្តកែប មន្ទីរ បរិស្ថាន និងមន្ទីរជំនាញក្រោមចំណុះខេត្តកែប ព្រមទាំងអាជ្ញាធរពាក់ព័ន្ធ ដែលបានចូលរួមអនុវត្តនូវគោលនយោបាយគ្រប់គ្រងសំរាម សំណល់រឹងទីប្រជុំជនដាក់ចុះដោយរាជរដ្ឋាភិបាលកម្ពុជា។ ជាមួយគ្នានេះ ការគ្រប់គ្រងបានល្អនុវអនាម័យបរិស្ថាន គឺជាការចូលរួមអនុវត្តគោលនយោបាយជាតិភូមិឃុំសង្កាត់មានសុវត្ថិភាពដែលលើកឡើងអំពីភូមិឃុំសង្កាត់ត្រូវតែមានអនាម័យល្អ សោភ័ណភាព និងបរិស្ថានល្អ ដែលសំដៅលើការមានវិធានការក្នុងការគ្រប់គ្រង ថែរក្សា និងការពារធនធានធម្មជាតិ និងបរិស្ថាន អនាម័យក្នុងភូមិឃុំសង្កាត់ប្រកបដោយប្រសិទ្ធភាព ជាពិសេសយន្តការដោះ ស្រាយសំរាម ធ្វើឱ្យភូមិឃុំសង្កាត់មានសោភ័ណភាព និងផាសុកភាព។ ជាមួយគ្នានេះ រៀបចំឱ្យមានការបញ្ជ្រាបការអប់រំដល់ប្រជាពលរដ្ឋអំពីច្បាប់ គោលការណ៍និងវិធានការនានាស្តីពីការថែរក្សាបរិស្ថាន រួមទាំងវិធីសាស្ត្រ នៃការរក្សាសុខភាព អនាម័យ សុវត្ថិភាពចំណីអាហារជាដើម។ ឯកឧត្តមរដ្ឋលេខាធិការបានថ្លែងថា ក្រសួងបរិស្ថាន សូមអំពាវនាវដល់ប្រជាពលរដ្ឋចូលរួមវេចខ្ចប់សំរាមឱ្យបានត្រឹមត្រូវ និងញែកសំរាមតាមប្រភេទ ជាពិសេសត្រូវវេចខ្ចប់សំណល់សំរាមពីមណ្ឌលព្យាបាលអ្នកជំងឺឱ្យបានត្រឹមត្រូវ ជៀសវាងការបោះសំរាមចោលផ្តេសផ្តាសដែលធ្វើឱ្យប៉ះពាល់ដល់សោភ័ណភាព និងផាសុកភាព។ ភូមិ-ឃុំ សហគមន៍ស្អាត គឺចាំបាច់ត្រូវការចូលរួមពីប្រជាពលរដ្ឋទាំងអស់គ្នា។ ដើម្បីគ្រប់គ្រងកាកសំណល់ឱ្យបានត្រឹមត្រូវ និងបង្ការការឆ្លង សូមអ្នកជំងឺដែលព្យាបាលនៅតាមផ្ទះ ត្រូវដាក់សំរាមនៅក្នុងស្បោងពណ៌លឿង ឬសរសេរស្លាកសញ្ញាបញ្ជាក់នៅលើស្បោង និងដាក់ដាច់ដោយឡែកពីសំរាមរបស់អ្នកដទៃ ដើម្បីងាយស្រួលក្នុងការប្រមូល។ ជាមួយគ្នានេះ ត្រូវបាញ់ថ្នាំ ឬអាល់កុល សម្លាប់មេរោគកូវីដ-១៩ នៅលើសំរាមទាំងក្នុងនិងក្រៅស្បោង ហើយទុកសំរាមដោយឡែកមុនពេលបញ្ចេញមកខាងក្រៅ។ ជាមួយការប្រកាសដាក់ឱ្យប្រើប្រាស់ជាផ្លូវការនូវឡដុតសំរាមសំណល់រឹង ឯកឧត្តម នេត្រ ភក្ត្រា រដ្ឋលេខាធិការក្រសួងបរិស្ថាន ជឿជាក់ថា ឡដុតសំរាមនេះ នឹងចូលរួមគ្រប់គ្រងប្រកបដោយប្រសិទ្ធភាពនូវសំរាមសំណល់រឹង សំណល់វេជ្ជសាស្ត្រដែលមាននៅក្នុងខេត្តកែប៕ រក្សាសិទ្ធិដោយ៖បញ្ញាស័ក្តិ | 2021-09-21T08:27:23+07:00 | cen.com.kh | https://cen.com.kh/archives/391624.html |
c146c2ca-6bd3-4753-9304-7da5bd99051e | ក្រុមហ៊ុន Pfizer ថា វ៉ាក់សាំងបង្ការកូវីដ១៩របស់ខ្លួន មានសុវត្ថិភាពនិងប្រសិទ្ធភាពសម្រាប់កុមារអាយុចន្លោះពី៥ ទៅ១១ឆ្នាំ | ក្រុមហ៊ុនផលិតឱសថអាមេរិក Pfizer និយាយថា វ៉ាក់សាំងប្រឆាំងជំងឺកូវីដ១៩របស់ខ្លួន មានសុវត្ថិភាពនិងប្រសិទ្ធភាពសម្រាប់កុមារដែលមានអាយុចន្លោះពី៥ឆ្នាំ ទៅ១១ឆ្នាំ។ ក្រុមហ៊ុន Pfizer បានបញ្ជាក់ថា ការចាក់វ៉ាក់សាំងសាកល្បងបានបង្ហាញថា វាមានសុវត្ថិភាព និងអាចការពារបានប្រសើរ ក៏ដូចជាការបង្កើតនូវការឆ្លើយតបនៃអង់ទីគ័រក្នុងខ្លួនបានយ៉ាងខ្លាំងផងដែរទៅលើការចាក់វ៉ាក់សាំងនេះ ក្នុងដូសទាបលើកុមារ។ ក្រុមហ៊ុន Pfizer លើកឡើងថា ខ្លួននឹងសុំការអនុញ្ញាតប្រើប្រាស់វ៉ាក់សាំងនេះដល់ក្រុមកុមារ ក្នុងពេលឆាប់ៗខាងមុខនេះ។ ដោយឡែកអភិបាលរដ្ឋក្នុងរដ្ឋមួយរបស់អាមេរិក ដែលមានអ្នកស្លាប់ក្នុងកម្រិតខ្ពស់ ដោយសារជំងឺកូវីដ១៩បាននិយាយថា ការដាក់កំហិតរបស់ប្រធានាធិបតីអាមេរិកលោក Joe Biden ដល់បុគ្គលិកសហព័ន្ធឲ្យចាក់វ៉ាក់សាំងជំងឺកូវីដ១៩នោះ ជាការវាយប្រហារមួយ មិនមែនជាវិធានការការពារ និងទប់ស្កាត់ជំងឹកូវីដ១៩ទេ។ អភិបាលរដ្ឋ Mississippi លោក Tate Reeves បានប្រាប់ទូរទស្សន៍ CNN ក្នុងកម្មវិធី State of the Union កាលពីថ្ងៃអាទិត្យថា ការដាក់កំហិតឲ្យចាក់វ៉ាក់សាំងរបស់លោកប្រធានាធិបតី ជាការវាយប្រហារមួយទៅលើពលរដ្ឋអាមេរិក និងពលរដ្ឋក្នុងរដ្ឋ Mississippi ដែលបានធ្វើការងារយ៉ាងខ្លាំងដែលលោកចង់ឲ្យមានការជ្រើសរើសរវាងការចាក់វ៉ាក់សាំង និងលទ្ធភាពធ្វើការចិញ្ចឹមគ្រួសាររបស់គេ។ កាសែត New York Times រាយការណ៍ថា រដ្ឋ Mississippi មានអត្រាអ្នកស្លាប់ដោយសារជំងឺកូវីដ១៩ចំនួន៣០៦នាក់ក្នុងចំណោមពលរដ្ឋ១សែននាក់។ លោកប្រធានាធិបតី Biden បានការពារនូវការអំពាវនាវនាពេលថ្មីៗនេះដល់ក្រុមហ៊ុនដែលមានបុគ្គលិកចាប់ពី១០០នាក់ឡើងទៅ ត្រូវដាក់កំហិតដល់បុគ្គលិករបស់ខ្លួនឲ្យចាក់វ៉ាក់សាំងជំងឺកូវីដ១៩ ឬត្រូវធ្វើតេស្តប្រចាំសប្តាហ៍។ លោកក៏បានដាក់កំហិតដល់មន្ត្រីបុគ្គលិកសហព័ន្ធប្រមាណ២លាន ៥សែននាក់ ត្រូវចាក់វ៉ាក់សាំងប្រឆាំងជំងឺកូវីដ១៩ ដោយមិនមានជម្រើសថា ត្រូវធ្វើតេស្តជារៀងរាល់សប្តាហ៍នោះទេ៕ | 2021-09-21T07:00:00+07:00 | khmer.voanews.com | https://khmer.voanews.com/a/pfizer-says-its-covid-vaccine-safe-and-effective-for-5--to-11-year-olds/6236097.html |
72050df5-8d1d-4fdc-93b5-a3ef8d4691e7 | សហរដ្ឋអាមេរិកបន្ធូរការរឹតត្បិតអំពីកូវីដ១៩សម្រាប់ការធ្វើដំណើរបរទេស | សហរដ្ឋអាមេរិកបាននិយាយកាលពីថ្ងៃច័ន្ទថាចាប់ផ្តើមនៅដើមខែវិច្ឆិកាស.រ.អា.នឹងបន្ធូរការរឹតត្បិតអំពីវិធានការកូវីដ១៩សម្រាប់អ្នកដំណើរបរទេសមកប្រទេសនេះ។ការធ្វើដំណើរពីបរទេសមកស.រ.អា.ត្រូវបានរារាំងភាគច្រើនក្នុងកំឡុងមានជំងឺរាតត្បាតរយៈពេល១៨ខែ ទោះបីជាប្រទេសនៅអឺរ៉ុបក្នុងពេលប៉ុន្មានខែថ្មីៗនេះបានបន្ធូរការរឹតបន្តឹងលើអ្នកដំណើរអាមេរិកមុនវិស្សមកាលរដូវក្តៅក៏ដោយ។ លោក Jeff Zients អ្នកសម្របសម្រួលកិច្ចការជំងឺកូវីដ១៩ប្រចាំសេតវិមានបាននិយាយថាអ្នកដំណើរបរទេសនឹងត្រូវបានអនុញ្ញាតឱ្យចូលមកស.រ.អា.ជាថ្មីបើពួកគេអាចបង្ហាញភស្តុតាងនៃការចាក់វ៉ាក់សាំងពេញលេញមុនពេលពួកគេឡើងយន្តហោះនិងបង្ហាញភស្តុតាងនៃការធ្វើតេស្តអវិជ្ជមានជំងឺកូវីដ១៩បីថ្ងៃមុនឡើងយន្តហោះ។ លោក Boris Johnson នាយករដ្ឋមន្រ្តីអង់គ្លេសបានសាទរចំណាត់ការរបស់សហរដ្ឋអាមេរិកដោយនិយាយថាអ្នកដំណើរបរទេសនឹងអាចមកសហរដ្ឋអាមេរិកបានមុនថ្ងៃបុណ្យរំឭកគុណThanksgivingប្រចាំឆ្នាំរបស់សហរដ្ឋអាមេរិកនៅឆ្នាំនេះនៅថ្ងៃទី ២៥ ខែវិច្ឆិកា។ លោក Johnsonបាននិយាយថា៖ «នោះគឺជារឿងដ៏អស្ចារ្យ។ ខ្ញុំសូមអរគុណលោកប្រធានាធិបតី Joe Biden ចំពោះការរីកចម្រើនដែលយើងអាចធ្វើបាន»។ រដ្ឋមន្ត្រីការបរទេសបារាំងលោក Jean-Yves Le Drian បានប្រាប់អ្នកយកព័ត៌មាននៅឯអង្គការសហប្រជាជាតិនៅទីក្រុង New York ថា«វាដល់ពេល»សហរដ្ឋអាមេរិកធ្វើសកម្មភាពហើយ ដោយលោកបន្ថែមថា«យឺតប្រសើរជាងខកខាន»។ សមាគមទេសចរណ៍អាមេរិកក៏បានទទួលស្វាគមន៍ចំណាត់ការនេះដែរ ដោយនិយាយថាវានឹង«ជួយស្តារសេដ្ឋកិច្ចអាមេរិកឡើងវិញ»។ លោក Roger Dow ជាប្រធាននិងជានាយកប្រតិបត្តិសមាគមទេសចរណ៍អាមេរិកបាននិយាយនៅក្នុងសេចក្តីថ្លែងការណ៍ថា៖ «នេះគឺជាចំណុចរបត់ដ៏សំខាន់ក្នុងការគ្រប់គ្រងវីរុសនេះហើយនឹងពន្លឿនការស្តារឡើងវិញនូវការងារទាក់ទងនឹងការធ្វើដំណើររាប់លានដែលបានខកខានដោយសារការរឹតត្បិតការធ្វើដំណើរអន្តរជាតិ»។ អ្នកដំណើរដែលបានចាក់វ៉ាក់សាំងពេញលេញមុនមកសហរដ្ឋអាមេរិកនឹងមិនត្រូវបានតម្រូវឱ្យធ្វើចត្តាឡីស័កដូចនៅប្រទេសមួយចំនួននោះទេ។ ប៉ុន្តែនៅក្នុងកិច្ចប្រឹងប្រែងរបស់ខ្លួនដើម្បីជំរុញឱ្យជនជាតិអាមេរិករាប់លាននាក់បន្ថែមទៀតចាក់ថ្នាំបង្ការរោគ រដ្ឋបាលលោក Biden បាននិយាយថាជនជាតិអាមេរិកដែលមិនបានចាក់វ៉ាក់សាំងហើយត្រឡប់មកពីបរទេសនឹងត្រូវធ្វើតេស្តក្នុងរយៈពេលមួយថ្ងៃមុនឡើងយន្តហោះហើយធ្វើតេស្តម្តងទៀតបន្ទាប់ពីត្រឡប់មកវិញ៕ | 2021-09-21T07:00:00+07:00 | khmer.voanews.com | https://khmer.voanews.com/a/us-eases-foreign-coronavirus-travel-restrictions-/6237204.html |
686cd6a8-7897-476c-9a67-c34649559820 | អ្នកផលិតឱសថថា វ៉ាក់សាំង Pfizer មានសុវត្ថិភាពសម្រាប់កុមារអាយុចន្លោះពី ៥ ដល់ ១១ឆ្នាំ | ក្រុមហ៊ុនឱសថ Pfizer និង BioNTech បានឲ្យដឹងកាលពីថ្ងៃចន្ទថា វ៉ាក់សាំងកូវីដ១៩ កម្រិតខ្សោយចំនួនពីរដូស គឺមានសុវត្ថិភាព និងប្រសិទ្ធភាពសម្រាប់កុមារអាយុចន្លោះពី ៥ ដល់១១ឆ្នាំ។ ក្រុមហ៊ុនអាមេរិក និងក្រុមហ៊ុន BioNTech របស់អាល្លឺម៉ង់ ដែលជាដៃគូ បានឲ្យដឹងថា ការសាកល្បងបង្ហាញថា វ៉ាក់សាំងនេះមិនខ្លាំង តែសកម្មក្នុងការបង្កើតការឆ្លើយតបនៃអង្គបដិប្រាណ ដោយប្រើកម្រិតដូសទាប ដែលចាំបាច់ចំពោះកុមារតូចៗ។ ក្រុមហ៊ុន Pfizer បាននិយាយថា ក្នុងពេលឆាប់ៗនេះ ខ្លួនមានគម្រោងសុំការអនុញ្ញាតឲ្យប្រើវ៉ាក់សាំងនេះសម្រាប់អ្នកជំងឺវ័យក្មេងនៅសហរដ្ឋអាមេរិក ចក្រភពអង់គ្លេស និងសហភាពអឺរ៉ុប ដែលអាចពង្រីកវិសាលភាពនៃកិច្ចខិតខំប្រឹងប្រែងចាក់វ៉ាក់សាំង។ កុមារអាមេរិកប្រហែល ២៨លាននាក់ មានអាយុពី ៥ ដល់ ១១ឆ្នាំ ហើយមនុស្សពេញវ័យរាប់លាននាក់ នៅតែបដិសេធមិនចាក់វ៉ាក់សាំង។ មជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិកបានឲ្យដឹងថា មនុស្សជាង ១៨១ លាននាក់ បានចាក់វ៉ាក់សាំងពេញលេញនៅក្នុងប្រទេស ប៉ុន្តែមនុស្ស ៧០ លាននាក់ទៀតដែលមានអាយុចាប់ពី ១២ ឆ្នាំឡើង មិនបានចាក់វ៉ាក់សាំងទេ។ ក្រុមហ៊ុន Pfizer បាននិយាយថា ខ្លួនបានសិក្សាអំពីដូសកម្រិតខ្សោយ គឺមួយភាគបីនៃដូសរបស់មនុស្សពេញវ័យ នៅក្នុងការធ្វើតេស្តដែលមានសិស្សមត្តេយ្យ និងសិស្សសាលាបឋមសិក្សាជាង ២២០០ នាក់ចូលរួម។ កុមារពីរភាគបីត្រូវ បានចាក់វ៉ាក់សាំងហើយចំនួនដែលនៅសល់ត្រូវបានចាក់ថ្នាំទឹកប្រៃ។ ក្រុមហ៊ុនបាននិយាយថា កុមារដែលចាក់វ៉ាក់សំាងបានបង្កើតកម្រិតអង្គបដិប្រាណដែលរឹងមាំដូចអង្គបដិប្រាណក្នុងខ្លួនក្មេងជំទង់ និងមនុស្សពេញវ័យ ដែលបានចាក់វ៉ាក់សំាងរួចដែរ។ ឥឡូវនេះ នៅពេលដែលសិស្សបានចូលសាលារៀនវិញ ហើយវីរុសបំប្លែងថ្មីប្រភេទដែលតា (Delta) រីករាលដាលពាសពេញសហរដ្ឋអាមេរិកនោះ ឪពុកម្តាយជាច្រើនចង់ឲ្យមន្រ្តីសុខាភិបាលរដ្ឋាភិបាលអនុម័តវ៉ាក់សាំងសម្រាប់កូនតូចៗរបស់ពួកគេ។ បើប្រៀបធៀបជាមួយមនុស្សពេញវ័យ កុមារមានហានិភ័យទាបចំពោះការឈឺធ្ងន់ធ្ងរ ឬស្លាប់ដោយសារជំងឺកូវីដ១៩ ប៉ុន្តែកុមារជាង៥លាននាក់នៅអាមេរិកបានឆ្លងជំងឺនេះ ហើយយ៉ាងហោចណាស់កុមារ ៤៦០ នាក់បានស្លាប់។ នេះបើតាមបណ្ឌិត្យសភាអាមេរិកផ្នែកពេទ្យកុមារ (American Academy of Pediatrics)។ ក្រុមហ៊ុនផលិតវ៉ាក់សាំងអាមេរិក Moderna ក៏កំពុងសិក្សាអំពីថ្នាំរបស់ខ្លួនសម្រាប់កុមារតូចៗផងដែរ។ ទាំងក្រុមហ៊ុន Pfizer និង Moderna កំពុងសិក្សាពីការប្រើវ៉ាក់សាំងចំពោះទារកចាប់ពីអាយុ ៦ ខែ ដោយរំពឹងថា នឹងចេញលទ្ធផលនៅចុងឆ្នាំនេះ។ គិតត្រឹមថ្ងៃចន្ទ ការស្លាប់ដោយសារជំងឺកូវីដ១៩ នៅក្នុងសហរដ្ឋអាមេរិក បានកើនឡើងដល់ ៦៧៥.៩៧៥ នាក់ហើយ៕ | 2021-09-21T07:00:00+07:00 | khmer.voanews.com | https://khmer.voanews.com/a/drugmakers-pfizer-covid-19-vaccine-safe-for-children-ages-5-11/6237275.html |
0484d228-de1e-48ea-b5e8-5539078e44a7 | រថយន្តពេទ្យដឹកអ្នកជំងឺ បុ.កជាមួយរថយន្តហាយឡែនឌ័រ បណ្ដាលឲ្យបុរសម្នាក់ស្លា.ប់ភ្លាមៗ | ភ្នំពេញ ÷ រថយន្តពេទ្យដឹកអ្នកជំងឺមួយគ្រឿង បានបើកក្នុងល្បឿនលឿន ដល់ស្តុបផ្លូវបំបែកជា៤មិនប្រយ័ត្ន ជ្រុលទៅបុករថយន្តហាយឡែនឌ័រ កំពុងបើកឆ្លងស្តុបពីក្រោយចំហៀង ខាងស្តាំពេញទំហឹងខ្ទាតផ្ទប់ទៅនឹងបង្គោលភ្លើង បណ្តាលឲ្យតៃកុងរថយន្តហាយឡែនឌ័រស្លា.ប់ នៅកន្លែងកើតហេតុយ៉ាងអាណោចអាធ័ម។ ហេតុការណ៍គ្រោះថ្នាក់ចរាចរណ៍នេះ បានកើតឡើងកាលពីវេលាម៉ោង ០០និង២០ នាទីយប់ រំលងអធ្រាត្រ ឈានចូលថ្ងៃទី២១ ខែកញ្ញា ឆ្នាំ២០២១ ស្ថិតនៅតាមបណ្ដោយផ្លូវ២០០៤ ចំណុចស្តុបវត្តអង់តាមិញ ក្នុងសង្កាត់ចោមចៅ ១ ខណ្ឌពោធិ៍សែនជ័យ រាជធានីភ្នំពេញ។ សពមានឈ្មោះរឿន សារ៉ាយភេទប្រុស អាយុ៤២ឆ្នាំ មុខរបរជាមន្រ្តីយោធា មានស្រុកកំណើត នៅក្នុងភូមិព្រែកតាមាក់ ស្រុកខ្សាច់កណ្ដាល ខេត្តកណ្ដាល។ ប្រភពព័ត៌មានពីពលរដ្ឋ នៅកន្លែងកើតហេតុ បានឲ្យដឹងថា មុនកើតហេតុ គេបានឃើញរថយន្តហាយឡែនឌ័រមួយគ្រឿង ពណ៌ប្រផេះពាក់ផ្លាកលេខភ្នំពេញ-2X-4505 ធ្វើដំណើរចេញពីផ្លូវបេតុង ក្នុងទិសដៅពីជើងទៅត្បូងក្នុងល្បឿនលឿន លុះមកដល់ត្រង់ចំណុចកើតហេតុ ផ្លូវបែកជាបួនស្តុបវត្តអង្គតាមិញ ស្រាប់តែមានរថយន្តខាងក្រសួងសុខាភិបាល មួយគ្រឿង ពណ៌សគ្មានផ្លាកលេខ បានធ្វើដំណើរតាបណ្តោយផ្លូវ២០០៤ ក្នុងទិសដៅពីលិចមកកើតក្នុងល្បឿនលឿន បានជ្រុលទៅបុ.ករថយន្តហាយឡែនឌ័រ ពេញទំហឹងបណ្ដាលឲ្យរថយន្តហាយឡែនឌ័រ ប៉ើងជុំទៅបុកផ្ទប់នឹងបង្គោលភ្លើង ស្លា.ប់យ៉ាងអាណោចអាធ័ម ចំណែកឯគ្រូពេទ្យ២នាក់ បានរងរបួសធ្ងន់ បញ្ជូនយកទៅសង្រ្គោះបន្ទាន់ភ្លាមៗ។ ក្រោយកើតហេតុសមត្ថកិច្ចមូលដ្ឋាន សហការជួយយកតែជំនាញចរាចរណ៍ខណ្ឌពោធិ៍សែនជ័យ ចុះមកដល់រួចក៏ទំនាក់ទំនង ទៅជំនាញចរាចរណ៍ក្រុង ឱ្យចុះមកធ្វើការវាស់វែង យករថយន្ដទាំងពីរគ្រឿង ទៅរក្សាទុកនៅខាងការិយាល័យចរាចរណ៍ជំនាញ ផ្លូវគោក នៃស្នងការដ្ឋាននគរបាលរាជធានីភ្នំពេញ រង់ចាំដោះស្រាយពេលក្រោយ ៕ រក្សាសិទ្ធិដោយ ៖ សា មេត | 2021-09-21T06:48:48+07:00 | cen.com.kh | https://cen.com.kh/archives/391529.html |
e17f4383-95d5-4c0b-89d2-c873e2b1b16d | រដ្ឋឥណ្ឌាមួយ ដែលមានប្រជាជនចំនួន២៤១លាននាក់បានប្រកាស «លែងមានអ្នកជំងឺកូវីដ១៩» បន្ថែមទៀតហើយ បន្ទាប់ពីរដ្ឋាភិបាលដាក់ឲ្យប្រើប្រាស់ថ្នាំ Ivermectin | រដ្ឋាភិបាលឥណ្ឌាបានប្រកាសកាលពីសប្តាហ៍មុនថា រដ្ឋ Uttar Pradesh ដែលមានប្រជាជនរស់នៅស្មើនឹង ២ភាគ៣ នៃចំនួនប្រជាជនសរុបប្រមាណ ១.៣៦ពាន់លាននាក់ លែងមានអ្នកកើតជំងឺកូវីដ១៩បន្ថែមទៀតហើយ។ នេះបើយោងតាមការចេញផ្សាយដោយ សារព័ត៌មានឥណ្ឌា Infowars និង Global Research ចេញផ្សាយនៅថ្ងៃទី២០ ខែកញ្ញា ឆ្នាំ២០២១។ អាជ្ញាធរបានគូសបញ្ជាក់ថា ស្រុកចំនួន៣៣ នៃរដ្ឋ Uttar Pradesh ដែលមានប្រជាជនរស់ចំនួន ២៤១លាននាក់ មិនមានករណីឆ្លងជំងឺកូវីដបន្ថែមទៀតទេ។ ចំណែកការសែត Hindustan Times បានរាយការណ៍ថា នៅទូទាំងរដ្ឋខាងលើមានករណីសរុបចំនួនតែ១៩៩ករណីប៉ុណ្ណោះ ខណៈដែលអត្រាវិជ្ជមានធ្លាក់ចុះរហូត ដល់ក្រោម ០.០១ភាគរយ។ ទន្ទឹមនឹងនេះអត្រានៃករណីជាសះស្បើយបានប្រសើរឡើងដល់៩៨.៧ភាគរយឯណោះ។ ត្រង់ចំណុចនេះ ធ្វើឲ្យមានការចោទជាសំនួរថា ហេតុដូចម្តេចបានរដ្ឋ Uttar Pradesh ដែលមានអត្រាអ្នកចាក់វ៉ាក់សាំងត្រឹមតែ ៥.៨%ប៉ុណ្ណោះ បែរជាអ្នកជំងឺទាំងអស់ បានជាសះស្បើយឡើងវិញ ខណៈដែលសហរដ្ឋអាមេរិកមានអត្រាអ្នកចាក់វ៉ាក់សាំងរហូតដល់ ៥៤%។ ចំលើយនៃសំនួរខាងលើនេះគឺទំនងជាដោយសារតែរដ្ឋាភិបាលបានដាក់ឲ្យប្រើប្រាស់ និងចែកចាយថ្នាំ Ivermectin សម្រាប់ព្យាបាលជំងឺកូវីដ១៩ តាំងពីដំបូងទី និងទាន់ពេលវេលា។ មនុស្សម្នាអាចនឹងគិតថា អង្គការសុខភាពពិភពលោក, Big Pharma, ប្រព័ន្ធផ្សព្វផ្សាយធំៗ ព្រមទាំងវេជ្ជបណ្ឌិត លោក Anthony Fauci ផងដែរនោះនឹងមានការរំភើបជាមួយនឹងប្រសិទ្ធភាពនៃថ្នាំ Ivermectin ដែលអាចជួយសង្គ្រោះជីវិតបាននេះ។ ប៉ុន្តែសូមកុំរំពឹងថា ពួកគេអបអរសាទរចំពោះរឿងនេះ ព្រោះវានឹងប៉ះពាល់ដល់ប្រាក់ចំណេញ និងអំណាចរបស់ពួកគេ ពីការពិសោធន៍វ៉ាក់សាំង ក៏ដូចជាការដែលគ្មានប្រសិទ្ធភាពរបស់វ៉ាក់សាំងរបស់ពួកគេជាដើម។ ទាំងនេះហើយជាមូលហេតុដែលពួកគេចាប់អារម្មណ៍ខ្លាំងលើថ្នាំ Ivermectin បន្ទាប់ពីលោក Joe Rogan បានប្រើវាដោយជោគជ័យ ដើម្បីព្យាបាលអ្នកជំងឺកូវីដ១៩ កាលពីដើមខែនេះ៕ | 2021-09-21T06:10:00+07:00 | freshnewsasia.com | https://m.freshnewsasia.com/index.php/en/internationalnews/213578-2021-09-20-16-10-17.html |
c09e797b-f4be-4a91-8019-7d431ee4b39f | ពលការិនីឆ្លងជំងឺកូវីដ-១៩ នៅម៉ាឡេស៊ី សុំស្ថានទូតខ្មែរឱ្យជួយអន្តរាគមន៍ថ្លៃព្យាបាលនៅមន្ទីរពេទ្យ | គ្រួសារពលការិនីដែលឆ្លងជំងឺកូវីដ-១៩ នៅប្រទេសម៉ាឡេស៊ី ស្នើស្ថានទូតខ្មែរជួយអន្តរាគមន៍ ឬសម្របសម្រួលតម្លៃព្យាបាលជំងឺកូវីដ-១៩ របស់មន្ទីរពេទ្យ ដោយសារពួកគាត់ ពុំមានលទ្ធភាព និងកំពុងជួបការលំបាកក្នុងជីវភាព។ ចំណែកមន្ត្រីកិច្ចការកុងបញ្ជាក់ថា ស្ថានទូតពុំមានលទ្ធភាពឆ្លើយតបតាមសំណើរបស់ពលករទេ។ មន្ត្រីសង្គមស៊ីវិលទទូចឱ្យរដ្ឋាភិបាលកម្ពុជាតាមរយៈស្ថានទូតគួរយកបញ្ហារបស់ពលករខ្មែរជជែកជាមួយរដ្ឋាភិបាលម៉ាឡេស៊ី និងរកដំណោះស្រាយនិងឆ្លើយតបបន្ទាន់ជុំវិញរឿងនេះ។ គ្រួសារពលរដ្ឋខ្មែរធ្វើនៅប្រទេសម៉ាឡេស៊ីមួយ បានឆ្លងជំងឺកូវីដ-១៩ ដែលកំពុងសង្គ្រោះបន្ទាន់នៅមន្ទីរពេទ្យរដ្ឋមួយនៅរដ្ឋយូហូ (Johor) ប៉ុន្តែគ្មានប្រាក់បង់ថ្លៃព្យាបាល។ កម្មករសំណង់មានស្រុកកំណើតត្បូងឃ្មុំ លោក យ៉ាន ណារី រៀបរាប់ប្រាប់អាស៊ីសេរីនៅថ្ងៃទី២០ កញ្ញាថា ដំបូងឡើយប្រពន្ធលោក ឈ្មោះ គ្រីម៉ាស អាយុ ២៥ឆ្នាំ ដែលមានផ្ទៃពោះប្រាំ ៨ខែបានបញ្ជូនទៅពិនិត្យ និងព្យាបាលនៅមន្ទីរពេទ្យនៅថ្ងៃទី១៦ ខែកញ្ញា ដោយសារមានអាការៈក្ដៅខ្លួន។ លោកបន្តថា គ្រូពេទ្យធ្វើតេស្តរកឃើញថាប្រពន្ធរបស់លោកឆ្លងជំងឺកូវីដ-១៩ ហើយភ្លាមៗ នោះខាងមន្ទីរពេទ្យបានអនុញ្ញាតឱ្យប្រពន្ធលោកសម្រាកព្យាបាល តែមន្ទីរពេទ្យតម្រូវឱ្យលោកកក់ប្រាក់ចំនួន៧.០០០រីងហ្គីត (Ringgit) ឬស្មើប្រមាណ ១.៧៥០ដុល្លារអាមេរិក។ លោក យ៉ាន ណារី ត្អូញត្អែរថា លោកគ្មានប្រាក់សម្រាប់បង់ឱ្យមន្ទីរពេទ្យនោះទេ ព្រោះស្ថានភាពរីករាលដាលជំងឺកូវីដ-១៩ គ្រួសារលោកបាត់បង់ការងារ និងគ្មានប្រាក់ចំណូលដោយកំពុងរស់នៅទាំងត្រដាបត្រដួស។ បុរសវ័យ៣៧ឆ្នាំរូបនេះ ថាលោកមិនដឹងទៅពាក់ស្ថាប័នខាងណាដើម្បីដោះស្រាយបញ្ហានេះទេ ខណៈប្រពន្ធរបស់លោកកំពុងដាក់អុកស៊ីហ្សែន នៅក្នុងបន្ទប់សង្គ្រោះបន្ទាន់ (ICU) ដោយគ្រូពេទ្យបញ្ជាក់ថាអ្នកជំងឺមានសង្ឃឹមត្រឹម ៥០ភាគ ហើយប្រសិនបើអាការៈមិនថមថយ គ្រូពេទ្យនឹងវះកាត់សង្គ្រោះកូនបន្ទាន់៖ « »។ ឆ្លើយតបជុំវិញរឿងនេះ មន្ត្រីកិច្ចការកុងស៊ុលនៃស្ថានទូតខ្មែរប្រចាំប្រទេសម៉ាឡេស៊ី ដែលសុំមិនបញ្ចេញឈ្មោះប្រាប់អាស៊ីសេរីថា ខាងស្ថានទូតពុំមានលទ្ធភាពជួយអន្តរាគមន៍ទៅរដ្ឋាភិបាលម៉ាឡេ ឬបង់ថ្លៃសេវាព្យាបាលជំងឺកូវីដ-១៩ តបតាមសំណើរបស់ពលករនោះទេ។ លោកទទួលស្គាល់ថា ករណីនេះ តែងតែកើតលើពលករខ្មែរដែលធ្វើការនៅប្រទេសម៉ាឡេស៊ី។ មន្ត្រីរូបនេះមិនបានផ្តល់ដំណោះស្រាយបែបណាទេ ដោយលោករុញឱ្យសួរមន្ត្រីស្ថានទូតទទួលបន្ទុកពលករវិញ៖ « »។ វិទ្យុអាស៊ីសេរី មិនអាចទាក់ទងអ្នកនាំពាក្យក្រសួងការបរទេស និងសហប្រតិបត្តិការអន្តរជាតិ លោក កុយ គួង និងមន្ត្រីទទួលបន្ទុកកិច្ចការពលករស្ថានទូត ដើម្បីសុំការឆ្លើយតបបន្ថែមជុំវិញរឿងនេះ បានទេ នៅថ្ងៃទី២០ កញ្ញា ។ ជុំវិញរឿងនេះមន្ត្រីអង្គការសង់ត្រាល់ (Central) ទទួលបន្ទុកសិទ្ធិការងារ លោក ឌី ថេហូយ៉ា មានប្រសាសន៍ថា ការទប់ស្កាត់ជំងឺកូវីដ-១៩ គឺបញ្ហាសកល ទោះបីពលករខ្មែរធ្វើការស្របច្បាប់ ឬខុសច្បាប់ក៏ដោយពួកគេត្រូវទទួលបានសេវាព្យាបាលជំងឺកូវីដ-១៩ ពីប្រទេសទាំងនោះដោយឥតគិតថ្លៃ និងគ្មានការរើសអើងជាតិសាសន៍។ លោកយល់ថា ប្រសិនមន្ត្រីសុខាភិបាលម៉ាឡេស៊ីតម្រូវឱ្យពលករបង់ថ្លៃសេវាព្យាបាល គឺជាអំពីអមនុស្សធម៌ និងរំលោភសិទ្ធិមនុស្សធ្ងន់ធ្ងរ ដែលផ្ទុយពីគោលការណ៍អង្គការសុខភាពពិភពលោក។ លោកសង្កេតឃើញថាពលករខ្មែរធ្វើការនៅក្រៅប្រទេសនេះ ពុំសូវទទួលបានកិច្ចអន្តរាគមន៍ពីស្ថានទូតខ្មែរនោះទេ ហើយលោកលើកទឹកចិត្តដល់ពួកគេត្រូវហ៊ានបង្ហាញទុក្ខកង្វល់របស់ខ្លួននៅលើបណ្ដាញសង្គមដើម្បីជំរុញរដ្ឋាភិបាលឱ្យឆ្លើយតបបន្ទាន់អំពីបញ្ហាទាំងអស់នេះ៖ « »។ ចាប់តាំងពីការរីករាលដាលជំងឺកូវីដ-១៩ កម្មករខ្មែរដែលធ្វើការនៅក្រៅប្រទេសប្រឈមបញ្ហាអស់សុពលភាពឯកសារស្របច្បាប់ ការគំរាមកំហែងផ្លូវច្បាប់ កេងប្រវ័ញ្ចកម្លាំងពលកម្ម បាត់បង់ការងារ និងមិនបានយកចិត្តទុកដាក់ត្រឹមត្រូវផ្នែកសុខាភិបាលនោះទេ អំឡុងពេលអាជ្ញាធរប្រទេសម៉ាឡេស៊ីដែលពួកគេធ្វើការអនុវត្តវិធានការទប់ស្កាត់ជំងឺកូវីដ-១៩។ អាជ្ញាធរម៉ាឡេស៊ីបន្តបិទខ្ទប់ប្រទេសនេះរយៈពេលជិត ៥ខែមកហើយ ដើម្បីទប់ស្កាត់ការរាតត្បាតជំងឺកូវីដ-១៩។ មន្ត្រីស្ថានទូតខ្មែរប្រចាំប្រទេសម៉ាឡេស៊ីបញ្ជាក់ថា គិតត្រឹមខែសីហាមានពលរដ្ឋខ្មែរចំនួន៦នាក់ស្លាប់ដោយសារជំងឺកូវីដ-១៩ ដែលសាច់ញាតិមកបំពេញឯកសារនៅស្ថានទូត។ របាយការណ៍របស់អង្គការសង់ត្រាល់បង្ហាញថា គិតត្រឹមឆ្នាំ២០២០ ពលករខ្មែរស្របច្បាប់ និងពលករខុសច្បាប់ មានចំនួនប្រមាណជាង ១០ម៉ឺននាក់ (១០០.០០០) កំពុងធ្វើការនៅក្នុងប្រទេសម៉ាឡេស៊ី៕ | 2021-09-21T04:49:00+07:00 | rfa.org | https://www.rfa.org/khmer/news/health/infected-covid-19-workers-in-malaysia-ask-cambodia-embassy-to-help-for-medical-expense-09202021173706.html |
268debfd-2a3d-47d4-9845-3a0b93690893 | រដ្ឋមន្ត្រីសុខាភិបាល ចុះពិនិត្យស្ថានភាពការរាតត្បាតជំងឺកូវីដ១៩ និងកន្លែងចត្តាឡីស័កនៅវត្តធិបតីពោធិរាម ក្នុងស្រុកពួក ខេត្ដសៀមរាប បន្ទាប់ពីមានករណីឆ្លងដល់ព្រះសង្ឃ៧អង្គ | លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នៅថ្ងៃទី២០ ខែកញ្ញា ឆ្នាំ២០២១នេះ បានចុះពិនិត្យស្ថានភាពការរាតត្បាតជំងឺកូវីដ-១៩ នៅស្រុកពួក ស្រុកអង្គរជុំ ស្រុកវ៉ារិន ខេត្ដសៀមរាប និងបានបន្ដចុះទៅពិនិត្យកន្លែងចត្ដាឡីស័កនៅវត្តធិបតីពោធិរាម ក្នុងស្រុកពួក ដោយមូលហេតុមានព្រះសង្ឃ០១អង្គ បាននិមន្ដសូត្រមន្តនៅបុណ្យសពក្នុងភូមិ បានឆ្លងជំងឺកូវីដ១៩ ហើយចម្លងបន្ដ ដល់ព្រះសង្ឃចំនួន៧អង្គទៀត។ បច្ចុប្បន្ននេះព្រះសង្ឃដែលវិជ្ជមានកូវីដ១៩ បានបញ្ជូនទៅព្យាបាលមណ្ឌលព្យាបាលកម្រិតស្រាលនៅវិទ្យាល័យពួក ខេត្ដសៀមរាប។ ចំណែកព្រះសង្ឃដទៃទៀត ព្រមទាំងតាអាចារ្យ យាយជី និងកូនសិស្សលោក ទាំងអស់ត្រូវបានធ្វើចត្តាឡីស័កនៅក្នុងវត្ត។ បន្ទាប់មក រដ្ឋមន្ត្រី ម៉ម ប៊ុនហេង និងក្រុមការងារក្រសួងសុខាភិបាល និងរដ្ឋបាលមូលដ្ឋាន ព្រមទាំងមន្ទីរសុខាភិបាលនៃរដ្ឋបាលខេត្តសៀមរាប បានបន្តទៅភូមិសំបួរ ឃុំនគរភាស ស្រុកអង្គរជុំ ដែល មានករណីវិជ្ជមានកូវីដ-១៩។ អាជ្ញាធរមូលដ្ឋាន បានកំណត់យកភូមិនេះ ជាតំបន់ក្រហម និងបិទខ្ទប់។ ជាមួយគ្នានេះ រដ្ឋមន្ត្រី ម៉ម ប៊ុនហេង ក៏បានចូលពិនិត្យសកម្មភាពលក់ដូររបស់ប្រជាពលរដ្ឋ នៅផ្សារអង្គរជុំ ដើម្បីធ្វើការអប់រំផ្សព្វផ្សាយ និងបានចុះពិនិត្យសកម្មភាពយុទ្ធនាការចាក់វ៉ាក់សាំងការពារជំងឺកូវីដ-១៩ ដល់កុមារពីអាយុ ៦ឆ្នាំ ដល់ក្រោម ១២ឆ្នាំ និងអាយុពី១២ឆ្នាំ ដល់ក្រោម ១៨ឆ្នាំ នៅមន្ទីរពេទ្យបង្អែកស្រុកអង្គរជុំ។ រដ្ឋមន្ត្រីសុខាភិបាល ក៏បានបន្ដដំណើរចុះទៅភូមិវ៉ារិន ឃុំវ៉ារិន ស្រុកវ៉ារិន ដែលមានអ្នកវិជ្ជមានជំងឺកូវីដ-១៩ ប៉ុន្តែគ្មានករណីធ្ងន់ធ្ងរ និងគ្មានស្លាប់ទេ។ អាជ្ញាធរមូលដ្ឋាន ក៏បានសម្រេចបិទខ្ទប់ភូមិវ៉ារិននេះរួចទៅហើយ។ បន្ទាប់មកក្រុមការងារ ក៏បានចុះពិនិត្យមណ្ឌលព្យាបាលជំងឺកូវីដ-១៩ កម្រិតស្រាល នៅវិទ្យាល័យស្រែណូយ ដែលមានអ្នកជំងឺកំពុងសម្រាកព្យាបាល ប៉ុន្តែមិនមានករណីធ្ងន់ និងគ្មានអ្នកស្លាប់ទេ។ នៅគ្រប់ទីតាំង ដែលរដ្ឋមន្ត្រី ម៉ម ប៊ុនហេង និងក្រុមការងារចុះពិនិត្យ បានចែកសម្ភារអប់រំសុខភាព ខិតប័ណ្ណ និងពន្យល់ពីវិធីការពារ រួមទាំងវិធាន ៣ការពារ ៣កុំ ព្រមទាំងផ្តល់ការណែនាំថា បើមានរោគ សញ្ញាសង្ស័យត្រូវប្រញាប់រាយការណ៍ទៅក្រុមគ្រូពេទ្យ ឬអាជ្ញាធរមូលដ្ឋាន ឬតាមទូរស័ព្ទទាន់ហេតុការណ៍ ១១៥ និងចុចលេខ៤។ ទន្ទឹមនឹងនោះ រដ្ឋមន្ដ្រីក្រសួងសុខាភិបាល បានពាំនាំនូវការកោតសរសើរដ៏ខ្ពង់ខ្ពស់ពី សម្តេចតេជោនាយករដ្ឋមន្រ្តី ជូនដល់មន្រ្តីសុខាភិបាល អាជ្ញាធរមូលដ្ឋានគ្រប់លំដាប់ថ្នាក់ កងកម្លាំងប្រដាប់អាវុធគ្រប់ប្រភេទ នៅ ខេត្តសៀមរាប ដែលបានខិតខំប្រឹងប្រែងអស់ពីសមត្ថភាព ក្នុងការផ្តល់សេវាជូនប្រជាពលរដ្ឋប្រកបដោយ ស្មារតីទទួលខុសត្រូវខ្ពស់៕ | 2021-09-21T04:40:00+07:00 | freshnewsasia.com | https://m.freshnewsasia.com/index.php/en/localnews/213572-2021-09-20-14-40-10.html |
0451b712-f20d-4b87-be4d-af129daa5840 | ក្រុមហ៊ុន Pfizer, BioNTech បញ្ចេញទិន្នន័យ៖ វ៉ាក់សាំងបង្ការជំងឺកូវីដ១៩ របស់ខ្លួន មានសុវត្ថិភាពសម្រាប់កុមារអាយុពី៥ ទៅ១១ឆ្នាំ | ក្រុមហ៊ុនផលិតឳសថ Pfizer-BioNTech បាននិយាយថា វ៉ាក់សំាងបង្ការជំងឺកូវីដ១៩ របស់ពួកគេ អាចបង្កើតឲ្យមានការឆ្លើយតបជាប្រព័ន្ធភាពស៊ាំរឹងមាំសម្រាប់កុមារអាយុចាប់ពី៥ ទៅ១១ ឆ្នាំ។ នេះបើយោងតាមការចេះផ្សាយដោយ ទីភ្នាក់ងារសារព័ត៌មាន Reuters នៅថ្ងៃចន្ទ ទី២០ ខែកញ្ញា ឆ្នាំ២០២១។ ស្របពេលនៃការជូនដំណឹងនេះ ក្រុមហ៊ុនក៏បានប្រកាសពីគម្រោងដាក់ពាក្យស្នើសុំការអនុញ្ញាតឲ្យប្រើប្រាស់ សម្រាប់កុមារដែលស្ថិតក្នុងវ័យនេះ នៅសហរដ្ឋអាមេរិក, អឺរ៉ុប និងបណ្តាប្រទេសផ្សេងទៀតឲ្យបានឆាប់តាមដែលអាចធ្វើទៅបាន។ ក្រុមហ៊ុនបាននិយាយថា ក្នុងដំណាក់តេស្តកាលសាកល្បងទី២ និងទី៣ បានបង្ហាញថា វ៉ាក់សាំងនេះអាចបង្កើតប្រព័ន្ធភាពស៊ាំ សម្រាប់ក្មេងអាយុពី៥ ទៅ ១១ ឆ្នាំ ដូចគ្នាទៅនឹងអ្វីដែលពួកគេបានសង្កេតឃើញចំពោះក្រុមមនុស្សដែលមានអាយុចន្លោះពី ១៦-២៥ឆ្នាំ ខណៈទម្រង់សុវត្ថិភាពជាទូទៅអាចប្រៀបធៀបទៅនឹងក្រុមមនុស្សចាស់បាន។ នាយកប្រតិបត្តិក្រុមហ៊ុន Pfizer លោក Albert Bourla បាននិយាយនៅក្នុងសេចក្តីប្រកាសព័ត៌មានមួយថា ។ លោកបានបន្ថែមថា ៕ | 2021-09-21T02:35:00+07:00 | freshnewsasia.com | https://m.freshnewsasia.com/index.php/en/internationalnews/213565-2021-09-20-12-35-05.html |
684739d5-759a-4d8f-8b60-b472f2a44a20 | អភិបាលរាជធានីភ្នំពេញ ណែនាំដល់កងកម្លាំង ពង្រឹងស្មារតីការពារសុវត្ថិភាពជូនពលរដ្ឋ ពិសេសជំងឺកូវីដ១៩ ក្នុងពិធីបុណ្យភ្ជុំបិណ្ឌខាងមុខ | លោក ឃួង ស្រេង អភិបាលរាជធានីភ្នំពេញ បានជំរុញណែនាំដល់កងកម្លាំងមានសមត្ថកិច្ច ដែលមានតួនាទីអនុវត្តន៍ការពារសន្តិសុខសុវត្ថិភាពជូនពលរដ្ឋ នៅក្នុងពិធីបុណ្យដាក់បិណ្ឌ និងភ្ជុំបិណ្ឌខាងមុខ ត្រូវមានការប្រុងប្រយ័ត្នឱ្យបានខ្ពស់បំផុតការពារសុវត្ថិភាពជូនពលរដ្ឋ ជាពិសេសការពាពីការឆ្លងជំងឺកូវីដ-១៩ នៅតាមទីសាធារណៈ និងត្រូវការពារសុវត្តិភាពខ្លួនឯងផងដែរ បើទោះបីធ្លាប់មានបទពិសោធន៍ នាពេលកន្លងមកហើយក៏ដោយ។ លោក ឃួង ស្រេង បានណែនាំដូចនេះនាថ្ងៃទី២០ ខែកញ្ញា ឆ្នាំ២០២១នេះ នៅក្នុងកិច្ចប្រជុំតាមរយៈវីដេអូពីចំងាយ របស់គណៈបញ្ជាការឯកភាពរាជធានីភ្នំពេញ នៅសាលារាជធានីភ្នំពេញ ដើម្បីពិភាក្សាលើការរក្សាសន្តិសុខ សណ្តាប់ធ្នាប់ ការអនុវត្តឱ្យបានម៉ឺងម៉ាត់បំផុត ជុំវិញវិធានការការពារការឆ្លងជំងឺកូវីដ-១៩ នៅក្នុងពិធី បុណ្យដាក់បិណ្ឌ និងភ្ជុំបិណ្ឌឱ្យទទួលបាននូវសន្តិសុខ សុវត្ថិភាពល្អ និងមិនមានហានិភ័យពីការឆ្លងជំងឺកូវីដ-១៩។ ក្នុងកិច្ចប្រជុំនោះដែរលោកឃួង ស្រេង ក៏បានណែនាំឱ្យប្រធានមន្ទីរធម្មការ និងសាសនារាជធានីភ្នំពេញ ត្រូវកោះប្រជុំជាមួយគណៈកម្មការអាចារ្យវត្តទាំង១៥១ នៅក្នុងរាជធានីភ្នំពេញ ដើម្បីត្រៀមលក្ខណៈសម្បត្តិឱ្យបានគ្រប់គ្រាន់ ក្នុងការរៀបចំវត្តអារាមឱ្យមានអនាម័យ បរិស្ថានល្អ សោភ័ណ្ឌភាពស្អាត ធ្វើយ៉ាងណាមិនឱ្យមាន ហានិភ័យនៃការឆ្លងជំងឺកូវីដ-១៩ នៅក្នុងពិធីបុណ្យដាក់បិណ្ឌ និងភ្ជុំបិណ្ឌ ដែលនឹងឈានចូលមកដល់២ថ្ងៃទៀតនេះ។ ក្នុងវត្តនីមួយៗនៅតាមក្លោងទ្វារវត្តត្រូវមាន ឧបករណ៍បាញ់អាកុល និងម៉ាស៊ីនវាស់កំដៅ។ លោក ឃួង ស្រេង បានបញ្ជាក់ដែរថា ក្រោយការចាក់វ៉ាក់សាំងជូនពលរដ្ឋនៅរាជធានីភ្នំពេញ និងបច្ចុប្បន្ន កំពុងចាក់វ៉ាក់សាំងជូនកុមាអាយុពី០៦ឆ្នាំ ដល់ក្រោម១២ឆ្នាំ ការឆ្លងជំងឺកូវីដ-១៩ បានថយចុះយ៉ាងខ្លាំងនៅភ្នំពេញ ធ្វើឱ្យយើងអាចដើរទៅមុខជាជំហានៗ ក្នុងនោះបានបើកឱ្យមានការធ្វើចរាចរណ៍ឡើងវិញរបស់ប្រជាពលរដ្ឋ បើកឱ្យដំណើរការរោងចក្រឡើងវិញ ហើយនៅពេលថ្មីៗនេះបានបើកសាលារៀន ថ្នាក់អនុវិទ្យាល័យ និងវិទ្យាល័យឡើងវិញថែមទៀត។ ក្នុងកិច្ចប្រជុំនោះដែរ លោកអភិបាលរាជធានីភ្នំពេញ ក៏បានជំរុញឱ្យស្នងការរាជធានីភ្នំពេញ ណែនាំឱ្យកងកម្លាំង ត្រូវប្រកាន់ខ្ជាប់នូវវិធានសុខាភិបាល ដើម្បីជៀស បានពី ការឆ្លងជំងឺកូវីដ-១៩នេះដល់កងកម្លាំង។ បន្ថែមពីលើនេះទៀត កងកម្លាំងមានសមត្ថកិច្ច អាជ្ញាធរខណ្ឌទាំង១៤ ត្រូវល្បាតមើលថែសម្បត្តិសាធារណៈរបស់រដ្ឋ ត្រូវការពារឱ្យបានគង់វង់កុំឱ្យមានអំពើចោរកម្មផងដែរ៕ | 2021-09-21T01:10:00+07:00 | freshnewsasia.com | https://m.freshnewsasia.com/index.php/en/localnews/213557-2021-09-20-11-10-31.html |
995eeb16-3176-4c50-927d-fa4481b60cff | សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ផ្ដល់អំណាយជូនពលរដ្ឋងាយរងគ្រោះ និងរងគ្រោះដោយសារជំងឺកូវីដ ចំនួន១០៦គ្រួសារ នៅស្រុកទឹកឈូ ខេត្តកំពត | លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត នៅថ្ងៃទី២០ ខែកញ្ញា ឆ្នាំ២០២១នេះ បានដឹកនាំក្រុមការងារ ចុះសួរសុខទុក្ខ និងនាំយកអំណោយដ៏ថ្លៃថ្លារបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចែកជូនប្រជាពលរដ្ឋងាយរងគ្រោះ និងរងផលប៉ះពាល់ដោយសារជំងឺកូវីដ១៩ ចំនួន១០៦គ្រួសារ នៅស្រុកទឹកឈូ។ ពិធីនេះបានធ្វើឡើង នៅទីស្នាក់ការអនុសាខាកាកបាទក្រហមកម្ពុជាស្រុកទឹកឈូ។ ក្នុងឱកាសនោះលោក ជាវ តាយ បានផ្តាំផ្ញើសាកសួរសុខទុក្ខពីសំណាក់សម្ដេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលជានិច្ចកាលសម្តេចទាំងទ្វេ តែងតែគិតគូរពីសុខទុក្ខ របស់ប្រជាពលរដ្ឋ ដែលជួបការលំបាកទីទ័លក្រ មានជំងឺជនងាយរងគ្រោះ ជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើង វណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ ពោលទីណាមានពលរដ្ឋជួបទុក្ខលំបាកខ្វះខាត គឺទីនោះមានកាកបាទក្រហមកម្ពុជា និងអាជ្ញាធរ ជួយដោះស្រាយជាប់ជាប្រចាំគ្រប់ទីកន្លែង។ ជាក់ស្ដែងក្នុងបរិបទក្នុងការឆ្លងរីករាលដាលជំងឺកូវីដ១៩ ដែលធ្វើឱ្យប៉ះពាល់ដល់ជីវភាពគ្រួសារប្រជាពលរដ្ឋក្នុងមូលដ្ឋានមួយចំនួន។ លោក ជាវ តាយ បានបន្តថា កាកបាទក្រហមកម្ពុជា ក្រោមការដឹកនាំរបស់សម្តេចកិត្តិព្រឹត្តបណ្ឌិត ប៊ុន រ៉ានី ហ៊ុនសែន តែងបានជំរុញសកម្មភាពចុះជួយដោះស្រាយទាំងស្បៀងអាហារ ថវិកា សម្ភារប្រើប្រាស់បានទាន់ពេលវេលាគ្រប់ ទីកន្លែង ដោយមិនទុកឱ្យប្រជាពលរដ្ឋណាម្នាក់ស្លាប់ដោយការអត់បាយឡើយ។ លោក ជាវ តាយ បានបន្ថែមថា បើទោះបីអំណោយដែលបានចែកជូនប្រជាពលរដ្ឋនាពេលនេះ មានចំនួនតិចតួចក្ដី ប៉ុន្តែក៏អាចជួយសម្រាលការលំបាកខ្វះខាតរបស់បងប្អូនបានមួយគ្រាផងដែរ។ ទន្ទឹមនេះ លោក ជាវ តាយ ក៏បានក្រើនរំលឹក និងលើកទឹកចិត្តដល់ប្រជាពលរដ្ឋឱ្យយកចិត្តទុកដាក់ថែរក្សាអនាម័យសុខភាពឱ្យបានល្អ រស់នៅស្អាត ហូបស្អាត ផឹកស្អាត ពិសេសបន្តរួមគ្នាអនុវត្តនូវវិធានការសុខាភិបាលគឺ «៣កុំ និង៣ការពារ» ឱ្យបានជាប្រចាំ ដើម្បីបង្ការទប់ស្កាត់ការឆ្លងជំងឺកូវីដ១៩។ សូមបញ្ជាក់ដែរថា អំណោយដែលបានផ្តល់ជូនប្រជាពលរដ្ឋទាំង១០៦គ្រួសារខាងលើ រួមមាន៖ អង្ករ ២៥គីឡូក្រាម, ត្រីខកំប៉ុង ០១យួ, ទឹកត្រី០១យួរ, មី០១កេស និងថវិកា ២ម៉ឺនរៀល។ ក្រៅពីនេះ ជូនថវិកាប្រមាណ ៤៦ម៉ឺនរៀល ដល់យុវជន អ្នកស្ម័គ្រចិត្តកាកបាទក្រហម ក្រុមគ្រូពេទ្យ និងកងកម្លាំងនគរបាល អាវុធហត្ថ ប្រជាការពារ ផងដែរ៕ | 2021-09-21T01:02:00+07:00 | freshnewsasia.com | https://m.freshnewsasia.com/index.php/en/localnews/213556-2021-09-20-11-02-07.html |
92c4c4f1-d272-4d70-886d-1f6c4ace57e0 | សម្ដេចតេជោឲ្យឪពុក-ម្ដាយ មានកូនពី៦-១២ឆ្នាំ យកទៅចាក់វ៉ាក់សាំង កូវីដគ្រប់ៗគ្នា ក្រោយណាណា ចាក់រួច | តាមរយៈគេហទំព័រហ្វេសប៊ុក នាថ្ងៃទី២០ ខែកញ្ញា ឆ្នាំ២០២១ សម្ដេចតេជោ ហ៊ុន សែន បានឲ្យដឹងថា ថ្ងៃនេះ ចៅណាណា បានចាក់វ៉ាក់សាំង ការពារជំងឺកូវីដ-១៩ រួចហើយ។ សម្ដេចតេជោ មានប្រសាសន៍ថា «ទន្ទឹមនឹងនេះដែរ សូមឪពុកម្តាយដែលមានកូនអាយុចាប់ពី៦ឆ្នាំ ដល់១២ឆ្នាំ សូមនាំកូនទៅចាក់វ៉ាក់សាំងការពារកូវីដ-១៩ ឲ្យបានគ្រប់ៗគ្នា កុំបីខាន។ តាសូមជូនពរចៅណាណា និងចៅៗទូទាំងប្រទេស ដែលបានចាក់វ៉ាក់សាំងរួចហើយ មានសុខភាពល្អ ជៀសផុតពីជំងឺកូវីដ-១៩ គ្រប់ៗគ្នា»។ សូមបញ្ជាក់ថា កម្ពុជាបានបើកយុទ្ធនាការ ចាក់វ៉ាក់សាំងនេះ កាលពីថ្ងៃ១៧ កញ្ញា ។ ក្នុងរយៈពេល៣ថ្ងៃមកនេះ ចាក់បានប្រមាណ ជិត២៦ភាគរយហើយ៕ | 2021-09-21T00:43:00+07:00 | dap-news.com | https://dap-news.com/national/2021/09/20/185610/ |
de7a6c3c-2f06-486b-b12b-050b4cef7d95 | រដ្ឋាភិបាលជប៉ុន ផ្ដល់ជំនួយបរិក្ខារប្រព័ន្ធត្រជាក់សម្រាប់ថែរក្សាវ៉ាក់សាំងចំនួន២១គ្រឿង ជូនក្រសួងសុខាភិបាល ប្រើប្រាស់ក្នុងយុទ្ធនាការចាក់វ៉ាក់សាំងការពារជំងឺកូវីដ១៩ | រដ្ឋាភិបាល និងប្រជាជនជប៉ុន នៅថ្ងៃទី២០ ខែកញ្ញា ឆ្នាំ២០២១នេះ បានផ្ដល់ជំនួយជាបរិក្ខារត្រជាក់ សម្រាប់ថែរក្សាវ៉ាក់សាំង ចំនួន២១គ្រឿង តាមរយៈអង្គការយូនីសេហ្វប្រចាំប្រទេសកម្ពុជា ជូនក្រសួងសុខាភិបាល ដើម្បីសម្រាប់ប្រើប្រាស់ក្នុងការការពារ ទប់ស្កាត់ និងឆ្លើយតបនឹងជំងឺកូវីដ១៩។ ពិធីប្រគល់ និងទទួលនេះ បានធ្វើឡើងក្រោមអធិបតីភាពលោកសាស្ដ្រាចារ្យ អេង ហួត រដ្ឋលេខាធិការក្រសួងសុខាភិបាល រួមជាមួយលោក មីកាមី ម៉ាសាហ៊ីរ៉ូ ឯកអគ្គរដ្ឋទូតនៃប្រទេសជប៉ុន ប្រចាំកម្ពុជា និងលោកស្រី ហ្វ័ររូ ហ្វ័រយូហ្សាត តំណាងអង្គការយូនីសេហ្វប្រចាំប្រទេសកម្ពុជា ដែលប្រព្រឹត្ដទៅនៅឃ្លាំងឱសថកណ្ដាលនៃក្រសួងសុខាភិបាល។ ឯកអគ្គរាជទូតជប៉ុន លោក មីកាមី ម៉ាសាហ៊ីរ៉ូ បានសម្តែងនូវការកោតសរសើរ ចំពោះរាជរដ្ឋាភិបាលកម្ពុជា និងក្រសួងសុខាភិបាល ដែលបានខិតខំប្រឹងប្រែងមិនខ្លាចនឿយហត់ ក្នុងការទប់ស្កាត់ការរាតត្បាតជំងឺកូវីដ១៩ ក៏ដូចជាការការពារសុខភាព របស់ប្រជាជនកម្ពុជាទាំងមូល។ លោកឯកអគ្គរាជទូតជប៉ុន ក៏បានសម្តែងអំណរគុណយ៉ាងជ្រាលជ្រៅ ដល់រាជរដ្ឋាភិបាលកម្ពុជា ដែលបានចាក់វ៉ាក់សាំងការពារជំងឺកូវីដ១៩ ដល់ជនជាតិជប៉ុនទាំងអស់ ដែលរស់នៅលើទឹកដីកម្ពុជា។ ជាមួយគ្នានោះ លោកសាស្ដា្រចារ្យ អេង ហួត ក៏បានគូសបញ្ជាក់ផងដែរថា ទឹកចិត្តសប្បុរសធម៌ដ៏ថ្លៃថ្លារបស់រដ្ឋាភិបាល និងប្រជាជននៃប្រទេសជប៉ុន ត្រូវបានចងចាំទុកដោយរាជរដ្ឋាភិបាលកម្ពុជា និងមន្ត្រីសុខាភិបាល ព្រមទាំងអ្នករងគ្រោះដោយជំងឺកូវីដ១៩។ លោករដ្ឋលេខាធិការ ក៏បានថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សដ៏ថ្លៃថ្លារបស់រដ្ឋាភិបាល និងប្រជាជននៃប្រទេសជប៉ុន គឺជាកាយវិការនៃវប្បធម៌ចែករំលែកជាមួយរាជរដ្ឋាភិបាលកម្ពុជា ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ជាពិសេសក្នុងកាលៈទេសៈបច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរីកររាលដាលនៃជំងឺកូវីដ១៩ នៃព្រឹត្តិការណ៍សហគមន៍ ២០កុម្ភៈ៕ | 2021-09-20T23:32:00+07:00 | freshnewsasia.com | https://m.freshnewsasia.com/index.php/en/localnews/213544-2021-09-20-09-32-47.html |
fdabd735-7b21-4036-9bbf-2a757e20c682 | អភិបាលខេត្តកំពង់ធំ អំពាវនាវសិស្សានុសិស្ស លោកគ្រូ អ្នកគ្រូ បន្តអនុវត្តវិធានការ «៣កុំ និង៣ការពារ» ឱ្យបានខ្ជាប់ខ្ជួន ដើម្បីកាត់ផ្ដាច់ការចម្លងជំងឺកូវីដ១៩ | លោក សុខ លូ អភិបាលខេត្តកំពង់ធំ បានអំពាវនាវដល់សិស្សានុសិស្ស លោកគ្រូ អ្នកគ្រូ សូមបន្តចូលរួមអនុវត្តវិធានការ ព្រមទាំងវិធានការរបស់ក្រសួងសុខាភិបាល ឱ្យបានខ្ជាប់ខ្ជួនដើម្បីកាត់ផ្ដាច់ការចម្លងជំងឺកូវីដ១៩។ លោកអំពាវនាវបែបនេះរបស់លោក សុខ លូ បានធ្វើឡើងនៅក្នុងឱកាសលោក និងក្រុមការងារចុះពិនិត្យការសិក្សារៀនសូត្រនៅតាមសាលារៀន នៅស្រុកតាំងគោក ស្រុកសន្ទុក ថ្ងៃទី២០ ខែកញ្ញា ឆ្នាំ២០២១នេះ។ លោកបន្តថា ដោយអនុវត្តន៍តាមការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក្នុងការពិនិត្យពីលទ្ធភាព និងចាប់ផ្តើមបើកអោយដំណើរការ ការបង្រៀន និងរៀនឡើងវិញ នៅតាគ្រឹះស្ថានសិក្សារដ្ឋមួយចំនួន ដែលមានហានិភ័យទាបក្នុងការទប់ស្កាត់ការឆ្លងរាលដាលនៃជំងឺកូវីដ១៩ នៅតាមសាលារៀន បន្ទាប់ពីផ្អាកការសិក្សាមួយរយៈដោយស្ថានភាពចម្លងរាតត្បាតពីសំណាក់ជំងឺកូវីដ១៩។ លោក សុខ លូ បានផ្តាំផ្ញើដល់ក្មួយៗសិស្សានុសិស្សទាំងអស់ ត្រូវខិតខំរៀនសូត្រនិងស្តាប់តាមដំបូន្មានលោកគ្រូអ្នកគ្រូ ជាពិសេសត្រូវថែរក្សាអនាម័យជាប្រចាំដោយធ្វើការពាក់ម៉ាស់ លាងដៃជាមួយអាកុល ឬជែល ការរក្សាគម្លាតសុវត្ថិភាពពីគ្នា និងហាមជួបជុំគ្នាជាក្រុម ដែលនាំឱ្យមានការឆ្លងមេរោគកូវីដ១៩ និងទៅចាក់ថ្ឱ្យបានគ្រប់គ្នា។ លោកគ្រូ អ្នកគ្រូ និងសិស្សានុសិស្ស មានការសប្បាយរីករាយដែលក្រសួងអប់រំ អាជ្ញាធរខេត្ត ក្រោមការណែនាំរបស់សម្តេចតេជោ ហ៊ុន សែន បានឱ្យបើកដំណើការសាលារៀនឡើងវិញ និងបានអរគុណចំពោះការផ្តល់វ៉ាក់សាំង ចាក់ជូនពួកគាត់ដោយឥតគិតថ្ងៃផងដែរ។ សិស្សានុសិស្ស បានឡើងពីការសិក្សាកន្លងមក ពួកគាត់បានសិក្សារតាមប្រព័ន្ធអនឡាយ គឺមានការពិបាកណាស់ ព្រោះវាមានការចំណាយច្រើនទៅលើ Internet ជូនកាល Internet ដើរយឺត ធ្វើឱ្យពួកគាត់ពិបាក ក្នុងការស្តាប់ពន្យល់ពីលោកគ្រូ អ្នកគ្រូខ្លាំងណាស់ តែបើពួកគាត់បានមកចូលសិក្សាផ្ទាល់ជាមួយលោកគ្រូ អ្នកគ្រូ គឺមានភាពងាយស្រួលជាងមុនព្រោះបានស្តាប់ផ្ទាល់នឹងស្តាប់ការពន្យល់បានល្អ។ លោក តាន់ ប៊ុនហុង ប្រធានមន្ទីរអប់រំ យុវជន និងកីឡាខេត្ត បានលើកឡើងថា ដំណើរការចូលរៀនឡើងវិញមានចំនួន ២៨៧សាលា ដែលសាលារៀនទាំងអស់ ជាតំបន់មានហានិភ័យទាបក្នុងនោះវិទ្យាល័យមានចំនួនំ ១៦សាលា អនុវិទ្យាល័យ មាន៤៤សាលា និងបឋមសិក្សា មានចំនួន ២២៩សាលា ហើយសាលារៀនទាំងអស់ គឺបានរៀបចំរួចជាស្រេចនូវសម្ភារអនាម័យដើម្បីឱ្យដំណើរការបាន៕ | 2021-09-20T23:26:00+07:00 | freshnewsasia.com | https://m.freshnewsasia.com/index.php/en/localnews/213541-2021-09-20-09-26-00.html |
0538fadf-054a-461c-a4a5-16813479a672 | អ្នកជំនាញសេដ្ឋកិច្ច៖ ល្បឿននៃការចាក់វ៉ាក់បង្ការជំងឺកូវីដ១៩ ដល់ប្រជាជនកម្ពុជា នឹងក្លាយជាកម្លាំងចលករ ជំរុញកំណើន FDI នៅឆ្នាំក្រោយ (Video inside) | គិតមកដល់ពេលនេះកម្ពុជា បានចាក់វ៉ាក់សាំងបង្ការជំងឺកូវីដ១៩ ដល់ប្រជាជនជាង១២លាននាក់ហើយ, ល្បឿនៃការចាក់វ៉ាក់សាំងនេះ ត្រូវបាន អ្នកជំនាញអ្នកសេដ្ឋកិច្ចយល់ថា នឹងក្លាយជាធ្នាក់ដែលកម្ពុជាទាក់ ទាញវិនិយោគបរទេសឱ្យមកវិនិយោគនៅកម្ពុជាឡើងវិញ នៅឆ្នាំក្រោយ។ លោកបណ្ឌិត ឆេង គឹមឡុង អនុប្រធានវិទ្យាស្ថានចក្ខុវិស័យអាស៊ី និងជាអ្នកជំនាញសេដ្ឋកិច្ច បានលើកឡើងថា ខណៈដែលកម្ពុជាទទួលបានជោគជ័យ ក្នុងការពារសុខភាពសាធារណៈជូនប្រជាជន តាមរយៈការផ្តល់វ៉ាក់សាំងបង្ការជំងឺកូវីដ១៩ គឺជាការផ្តល់ទំនុកចិត្តដល់សាធារណជនទូទៅ ភ្ញៀវទេសចរ ជាពិសេសអ្នកវិនិយោគទាំង ក្នុងស្រុក ក្នុងតំបន់ និងអន្តរជាតិ នៅក្នុងការគិតគូរពីការចាប់ផ្តើមដំណើរការ សកម្មភាពវិនិយោគ និងគម្រោងវិនយោគថ្មីៗនៅកម្ពុជា ស្របពេលដែលរាជរដ្ឋាភិបាលគ្រោងបើកដំណើរការ ផ្នែកសេដ្ឋកិច្ចឡើងវិញ ដូចជាផ្នែកទេសចរណ៍ និងគ្រឹះស្ថានសិក្សាថ្នាក់ឧត្តមឡើងវិញ។ លោកបន្តថា លទ្ធភាពនៃការគ្រប់គ្រង និងការ ចាក់ វ៉ាក់សាំងដល់ប្រជាជន ពីបណ្តាប្រទេសមួយចំនួន ដែលជាប្រភព លំហូរវិនយោគ នៅកម្ពុជា នៅឆ្នាំ ២០២២ នឹងធ្វើឱ្យកម្ពុជាទាក់ទាញបានអ្នកវិនិយោគបានច្រើនជាងឆ្នាំ២០២១នេះ។ លោកបន្ថែមថា ដើម្បីជំរុញលំហូរវិនិយោគឱ្យបានកាន់តែច្រើន រាជរដ្ឋាភិបាលគួរសម្រួល បរិយាកាសសេដ្ឋកិច្ច កាត់បន្ថយពេលវេលាចុះបញ្ជីពាណិជ្ជកម្ម ការបង្កើតឱ្យមានកិច្ចសម្រួលជាមួយស្ថាប័នរដ្ឋ និងស្ថាប័នឯកជន ក្នុងការបង្កើតឱ្យមានជាប្រព័ន្ធគាំទ្រដល់វិស័យឯកជនក្នុងស្រុក ហើយនឹងការតភ្ជាប់វិស័យឯកជនស្រុក ទៅនឹងវិស័យឯកជននៃបណ្តាប្រទេសផ្សេងៗ ដើម្បីបង្កើតជាឱកាសផ្សារភ្ជាប់បច្ចេកវិទ្យាផងដែរ។ លោក ឧកញ៉ា លឹម ហេង អនុប្រធានសភាពាណិជ្ជកម្មកម្ពុជា មាន ប្រាប់អង្គភាព Fresh News ថា ប្រសិនបើកម្ពុជា មិនដើរលើជម្រើស មួយដ៏ត្រឹមត្រូវ ក្នុងការស្វែង រកវ៉ាក់សាំងមកចាក់ជូនប្រជាជនទេ មិនត្រឹមតែ មិនអាចទាក់ទាញវិនិយោគិនបាននោះទេ ថែម បាត់បង់អ្នកវិនិយោគ ទៀតផង។ លោកថា ខណៈដែល លំហូរវិនិយោគសម្រាប់ឆ្នាំ ២០២១នេះ កើនឡើងតិចតួច ក្រោយការវ៉ាក់សាំងបង្ការជំងឺកូវីដ១៩ ដែលនឹងបញ្ចប់នៅឆ្នាំ ២០២១នេះ នឹងជំរុញឱ្យឆ្នាំ២០២២ កើនឡើងនូវលំហូរវិនិយោគទុនពីបរទេសនៅទូទាំងប្រទេស ខណៈ អ្នកវិនិយោគពីប្រទេសបណ្តាមួយចំនួន បានបង្ហាញសញ្ញាណ ចង់មកបណ្តាក់ទុននៅកម្ពុជា នៅឆ្នាំក្រោយផងដែរ។ «ខ្ញុំទទួលដំណឹងពីអ្នកវិនិយោគក្នុងស្រុក ដែលជាវិស័យឯកជនឃើញថា ដៃគូរបស់គាត់ចូលមកបណ្តើរៗហើយ ពិតមែនការធ្វើចត្តាឡីស័ក១៤ថ្ងៃក៏ដោយ ក៏គាត់ចូលមកដែរ ដូច្នេះនេះជាការទាក់ទាញថ្មីមួយទៀត សម្រាប់ការចាក់វ៉ាក់សាំង ទន្ទឹមនឹងយើងកំពុងតែអនុវត្តច្បាប់វិនិយោគថ្មី ដែលមានភាពអនុគ្រោះច្រើន ដល់អ្នកវិនិយោគជួយលើកស្ទួយសហគ្រាសធនុតូច និងមធ្យម។ ទន្ទឹមពេលដែលកិច្ចព្រមព្រៀងសេរីពាណិជ្ជកម្មកម្ពុជាចិន នឹងត្រូវអនុវត្តក្នុងពេលឆាប់ៗខាងមុខនេះ ក្រោយព្រះមហាក្សត្រ ឡាយព្រះហស្តលេខា ដែលជាធ្នាក់ថ្មីមួយទៀត ដែលជាការទាក់ទាញអ្នកវិនិយោគបរទេសមកកម្ពុជានៅឆ្នាំ ក្រោយ។ កម្ពុជាមានប្រព័ន្ធអនុគ្រោះ GSP ពីសហរដ្ឋអាមេរិក EBA ពីសហគមន៍អឺរ៉ុប ដែលធ្វើឱ្យអ្នកបញ្ជាទិញ មកបញ្ជាទិញទំនិញកាន់តែច្រើនពីកម្ពុជា ដែលជាចរន្តមួយ នាំអ្នកវិនិយោគមកកាន់កម្ពុជា បង្កើតរោងចក្រ ដើម្បីផលិតនាំចេញទៅបណ្តាទីផ្សារអន្តរជាតិ»។ លោក លឹម ហេង បញ្ជាក់បន្ថែម។ លោកគូសបញ្ជាក់ថា ចិនត្រូវបានរំពឹងទុកថា ជាប្រទេសដែលឈរនៅលំដាប់ទីមួយ ដែលនឹងមកវិនិយោគនៅកម្ពុជាច្រើនជាងគេ បន្ទាប់មកប្រទេសកូរ៉េ ជប៉ុន បណ្តាប្រទេសនៅក្នុងតំបន់អាស៊ាន សហគមន៍អឺរ៉ុប និងអាមេរិក។ លោកបន្តថា បន្ទាប់ពីសភាពាណិជ្ជកម្មកម្ពុជា បានធ្វើសិក្ខាសាលាជាមួយឯកអគ្គរដ្ឋទូតអាមេរិក ប្រចាំកម្ពុជា កាលពីពេលថ្មីនេះ មានក្រុមហ៊ុនអាមេរិកជាច្រើន រង់ចាំការមកវិនិយោគនៅកម្ពុជា។ វិស័យដែលលោករំពឹងថា នឹងមានអ្នកវិយោគច្រើនជាង គេ គឺវិស័យវាយណភ័ណ្ឌ កាត់ដេរសម្លៀកបំពាក់ ស្បែកជើង ការបូប និងការកែច្នៃផលិតផលកសិកម្ម។ របាយការណ៍ស្ថិរភាពហិរញ្ញវត្ថុប្រចាំ ឆ្នាំ២០២០ របស់ធនាគារជាតិនៃកម្ពុជា បានឱ្យដឹងថា ប្រទេសចិននៅតែជាប្រភពលំហូរវិនិយោគផ្ទា ល់ពីបរទេស (FDI) សម្រាប់កម្ពុជា។ នៅឆ្នាំ២០២០ FDI ពីប្រទេសចិនមានដល់ទៅ ៥១% នៃ FDI សរុប បន្ទាប់មកគឺសិង្ហបុរី ចំនួន៨.២% កូរ៉េ ៧.៩% ជប៉ុន ៥.៨% អង់គ្លេស ៤.៤% ម៉ាឡេស៊ី ៤.២% និងថៃ ៣.៣% ។ លំហូរ វិនិយោគផ្ទា ល់ ពីប្រទេសចិនភាគច្រើន ផ្តោតលើវិស័យកាត់ដេរសម្លៀកបំពាក់ ស្បែកជើង វារីអគ្គិសនី អចលនទ្រព្យ ហិរញ្ញវត្ថុ និងសណ្ឋាគារ៕ | 2021-09-20T23:08:00+07:00 | freshnewsasia.com | https://m.freshnewsasia.com/index.php/en/business/213538-2021-09-20-09-08-45.html |
9147dd33-d214-423d-a18c-ef6609042715 | រដ្ឋបាលខេត្តមណ្ឌលគិរី បន្តឧបត្ថម្ភអំណោយដល់ពលរដ្ឋនៅតំបន់បិទខ្ទប់ ដោយសារការឆ្លងរាត្បាតជំងឺកូវីដ និងអ្នកក្រីក្រ៩៤គ្រួសារ នៅក្រុងសែនមនោរម្យ | លោក ម៉ែន ង៉ុយ ប្រធានក្រុមប្រឹក្សាខេត្តមណ្ឌលគិរី និងលោក ស្វាយ សំអ៊ាង អភិបាលខេត្ត រួមទាំងមន្ត្រីរាជការជាច្រើនរូបនៅព្រឹកថ្ងៃទី២០ ខែកញ្ញា ឆ្នាំ២០២១នេះ បានបន្តនាំយកអំណោយឧបត្ថម្ភ សម្រាប់ដោះស្រាយជីវភាពដល់ប្រជាពលរដ្ឋនៅតំបន់បិទខ្ទប់ ដោយសារការឆ្លងរាត្បាតដោយសារជំងឺកូវីដ១៩ និងអ្នកក្រីក្រចំនួន៩៤គ្រួសារ នៅភូមិពូតាំង សង្កាត់រមនា ក្រុងសែនមនោរម្យ។ លោក ស្វាយ សំអ៊ាង បានផ្ញាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្តេចកិត្តិព្រឹទ្ធបណ្ឌិត ដែលសម្តេចតែងតែគិតគូរពីសុខុមាលភាពរបស់ប្រជាពលរដ្ឋទូទៅ ជាពិសេសប្រជាពលរដ្ឋ ដែលកំពុងជាប់នៅចំណុចបិទខ្ទប់បណ្តោះអាសន្ន ដែលមានប្រជាពលរដ្ឋវិជ្ជមានកូវីដ១៩ ពាក់ព័ន្ធនឹងព្រឹត្តិការណ៍សហគមន៍២០កុម្ភៈ។ លោកអភិបាលខេត្ត ណែនាំដល់ប្រជាពលរដ្ឋដែលកំពុងជាប់នៅតំបន់បិទខ្ទប់ទាំងអស់ ត្រូវមានការអត់ធ្មត់ និងត្រូវថែទាំសុខភាពឱ្យបានល្អ ពិសេសត្រូវចូលរួមអនុវត្តឱ្យបានខ្ជប់ខ្ជួននូវវិធានការ របស់រាជរដ្ឋាភិបាលកម្ពុជា ក៏ដូចជា ក្រសួងសុខាភិបាល ដើម្បីកាត់ផ្តាច់ឱ្យបានពីការចម្លងនៃជំងឺកូវីដ១៩។ លោក ស្វាយ សំអ៊ាង បានអំពាវនាវដល់ប្រជាពលរដ្ឋទាំងអស់ ដែលមានប្រវត្តិប៉ះពាល់ដោយផ្ទាល់ ឬប្រយោលជាមួយអ្នកមានវិជ្ជមានជំងឺកូវីដ១៩ ឬមានរោគសញ្ញាសង្ស័យផ្សេងៗ ដែលសង្ស័យសូមរួសរាន់ទៅពិនិត្យ សុខភាពនៅមន្ទីរពេទ្យ ឬមណ្ឌលសុខភាព ដែលនៅជិតកន្លែងបងប្អូនរស់នៅ ឬរាយការណ៍ជូនទៅអាជ្ញាធរជាបន្ទាន់។ បន្ថែមលើសនេះ លោកអភិបាលបានណែនាំដល់អាជ្ញាធរស្រុកឃុំ និងសមត្ថកិច្ចជំនាញត្រូវពិនិត្យ និងតាមដានប្រជាពលរដ្ឋនៅមូលដ្ឋាន ដែលមានការខ្វះខាត ឬមានបញ្ហាណាមួយត្រូវរាយការណ៍ជាបន្ទាន់ ដើម្បីធ្វើការដោះស្រាយជូនពួកគាត់ឱ្យបានទាន់ពេលវេលា។ សូមបញ្ជាក់ថា គិតត្រឹមថ្ងៃទី១៩ ខែកញ្ញា ឆ្នាំ២០២១ រដ្ឋបាលខេត្តមណ្ឌលគិរី បានរកឃើញករណីឆ្លងជំងឺកូវីដ១៩ សរុបចំនួន ១,៣៦៣ករណី ជាសះស្បើយ ៨៤៦ករណី ស្លាប់០៦នាក់ និងអ្នកកំពុងសម្រាកព្យាបាលជំងឺកូវីដ១៩ចំនួន ៥១១ករណី៕ | 2021-09-20T23:07:00+07:00 | freshnewsasia.com | https://m.freshnewsasia.com/index.php/en/localnews/213537-2021-09-20-09-07-54.html |
9dd8697e-9505-49eb-a7e3-3edec8596809 | អភិបាលខេត្តឧត្ដរមានជ័យ ចុះពិនិត្យដំណើរការបង្រៀន និងរៀនជាបណ្ដុំនៅតាមគ្រឹះស្ថានសិក្សាសាធារណៈ ដែលមានហានីភ័យទាបចំពោះការឆ្លងរាលដាលនៃជំងឺកូវីដ១៩ | លោក ប៉ែន កុសល្យ អភិបាលខេត្តឧត្ដរមានជ័យ នៅព្រឹកថ្ងៃទី២០ ខែកញ្ញា ឆ្នាំ២០២១នេះ បានដឹកនាំក្រុមការងារចុះពិនិត្យមើលដំណើរការរៀន និងបង្រៀននៅតាមគ្រឹះស្ថានសិក្សារដ្ឋដែលមានហានីភ័យទាប ដោយអនុវត្តតាមស្តង់ដារប្រតិបត្តិ (SOP) ក្នុងការទប់ស្កាត់ការឆ្លងរាលដាលនៃជំងឺកូវីដ១៩។ លោក ប៉ែន កុសល្យ បានថ្លែងថា ដោយអនុវត្តន៍តាមការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា រដ្ឋបាលខេត្តឧត្ដរមានជ័យ បានចាប់ផ្តើមបើកឱ្យដំណើរការ ការបង្រៀន និងរៀនជាបណ្ដុំឡើងវិញ នៅតាគ្រឹះស្ថានសិក្សាសាធារណៈរដ្ឋមួយចំនួន ដែលមានហានិភ័យទាប ដោយអនុវត្តតាមស្តង់ដារប្រតិបត្តិ (SOP) ក្នុងការទប់ស្កាត់ការឆ្លងរាលដាលនៃជំងឺកូវីដ១៩ នៅតាមសាលារៀន បន្ទាប់ពីផ្អាកការសិក្សាមួយរយៈ ដោយស្ថានភាពចម្លងរាតត្បាតពីសំណាក់ជំងឺកូវីដ១៩។ នៅក្នុងឱកាសនោះលោកអភិបាលខេត្តឧត្តរមានជ័យ ក៏បានថ្លែងផ្តាំផ្ញើដល់ក្មួយៗសិស្សានុសិស្សទាំងអស់ ត្រូវខិតខំរៀនសូត្រ និងស្តាប់តាមដំបូន្មានលោកគ្រូអ្នកគ្រូ ជាពិសេសត្រូវថែរក្សាអនាម័យជាប្រចាំដោយធ្វើការពាក់ម៉ាស់ លាងសម្អាតដៃជាមួយអាល់កុល ឬ ជែលការរក្សាគម្លាតសុវត្ថិភាពពីគ្នា និងហាមជួបជុំគ្នាជាក្រុម ដែលនាំឱ្យមានការឆ្លងមេរោគកូវីដ១៩ ដោយប្រការណាមួយ។ ដោយឡែកលោក ប៉ិច រតនា ប្រធានមន្ទីរអប់រំ យុវជន និងកីឡា ខេត្តឧត្តរមានជ័យ បានឱ្យដឹងថា ការបើកឱ្យដំណើរការសាលានេះដែរ ត្រូវបានអនុវត្តន៍តាមគោលការណ៍ប្រតិបត្តិស្តង់ដារ (SOP) រួមមាន៖ ការរក្សាគម្លាត លាងសម្អាតបន្ទប់រៀន បន្ទប់ទឹក ការរៀបចំកន្លែងលាងដៃ មានសាប៊ូ អាល់កុល ឬជែល ការត្រៀមម៉ាស៊ីនវាស់កំដៅ ម៉ាស់ ការរៀបចំបន្ទប់សម្រាប់សង្គ្រោះបឋម និងអ្នកប្រចាំការ ហើយទន្ទឹមគ្នានេះសាលារៀន ត្រូវរៀបចំគណៈកម្មការសុខភាព រៀបចំក្រុមប្រឹក្សាកុមារនិងយុវជន ដើម្បីជួយសម្រួលក្នុងការវាស់កំដៅ និងបាញ់អាល់កុល ដើម្បីទប់ស្កាត់ការឆ្លងរីករាលដាលជំងឺកូវីដ១៩ និងរក្សាសុវត្ថិភាពសិក្សារបស់សិស្សានុសិស្ស លោកគ្រូ អ្នកគ្រូ។ ប្រធានមន្ទីរអប់រំក៏បានថ្លែងបញ្ជាក់ផងដែរថា ការបើកដំណើរការបង្រៀន និងរៀនតាមបណ្តុំដោយអនុវត្តតាមស្តង់ដារប្រតិបត្តិ (SOP) សម្រាប់ជំហ៊ានទី១នេះ មានសាលារៀនសរុបចំនួន ១០៩សាលា ក្នុងចំណោមសាលារៀនរដ្ឋសរុបចំនួន ២៥៧សាលា៕ | 2021-09-20T22:56:00+07:00 | freshnewsasia.com | https://m.freshnewsasia.com/index.php/en/localnews/213535-2021-09-20-08-56-17.html |
c204f17f-edfd-4416-886a-6d0e0944e4af | ពេទ្យ ព្រមានថា ផឹកតែគជ់ អាចកើតជំងឺរ៉ាំរ៉ៃ និងគ្រោះថ្នាក់ធ្ងន់ៗច្រើន | នៅស្រុកខ្មែរយើង មានកុមារ និងយុវវ័យជាច្រើន ចូលចិត្តផឹកតែគជ់ ប៉ុន្ដែពុំដឹងពីផលប៉ះពាល់នៃការផឹកភេសជ្ជៈនេះទេ។ ចំណែកនៅសិង្ហបុរីវិញ តែគជ់ ក៏និយមខ្លាំងណាស់ដែរ រហូតខាងមន្ទីរពេទ្យ Mount Alvernia Hospital អះអាងថា ភេសជ្ជៈនេះ អាចបណ្ដាលឲ្យកើតជំងឺរ៉ាំរ៉ៃ ប៉ះពាល់បេះដូង ដាច់សរសៃឈាមខួរក្បាល និងបង្កជាហានិយភ័យជំងឺធ្ងន់ៗមួយចំនួនទៀត។ បានព្រមានពលរដ្ឋសិង្ហបុរី ពី ។ សម្រាប់ការប្រៀបធៀបតែគជ់ ៧ប្រភេទ មន្ទីរពេទ្យរកឃើញថា (Brown Sugar Milk Tea With Pearls) ជាភេសជ្ជៈបង្កហានិភ័យដល់សុខភាពជាងគេ។ វាមានផ្ទុកស្ករ ចំនួន ១៨,៥ស្លាបព្រាកាហ្វេ។ មន្ទីរពេទ្យ ព្រមានថា ស្ករ ទឹកដោះគោ និងក្រែមគ្មានសមាសធាតុទឹកដោះគោ (Non-dairy Creamer) ពិតជាអាចបង្កើនហានិភ័យនៃការកើតជំងឺរ៉ាំរ៉ៃ។ ក្នុងនោះ ក្រែមគ្មានសមាសធាតុទឹកដោះគោ មានផ្ទុកខ្លាញ់ Trans Fat ក្នុងទម្រង់ជាប្រេងដូង Hydrogenated Palm Oil។ ឯពពុះទឹកដោះគោ ក៏មានកាឡូរីខ្ពស់ដែរ គឺរហូតដល់ ២០៣កាឡូរី និងពពុះ Cheese មាន ១៨០កាឡូរី។ ដើម្បីបង្ការការកើតជំងឺរ៉ាំរ៉ៃ មន្ទីរពេទ្យណែនាំឲ្យកាត់បន្ថយការផឹកភេសជ្ជៈផ្អែម ដោយអតិថិជនត្រូវជ្រើសរើសហាង ដែលអាចកែប្រែកម្រិតជាតិស្ករក្នុងភេសជ្ជៈ និងកាត់បន្ថយរសជាតិផ្អែមបន្ដិចម្ដងៗ៕ ចុចអាន៖ ចុចអាន៖ | 2021-09-20T22:49:00+07:00 | kampucheathmey.com | https://www.kampucheathmey.com/health/202503 |
075eb402-ec77-4f2d-a343-1d4c752f93c0 | ខេត្តរតនគិរី មានកុមារអាយុចាប់ពី៦ឆ្នាំ ដល់អាយុក្រោម១២ឆ្នាំជាង៣ម៉ឺននាក់ ដែលកំពុងទទួលវ៉ាក់សាំងបង្ការជំងឺកូវីដ១៩ | លោកវេជ្ជបណ្ឌិត អ៊ុង រតនា ប្រធានមន្ទីរសុខាភិបាល ខេត្តរតនគិរី បានបញ្ជាក់ថា នៅព្រឹកថ្ងៃទី២០ ខែកញ្ញា ឆ្នាំ២០២១នេះថា សម្រាប់ខេត្តរតនគិរីមាន៩ ក្រុង-ស្រុក និងមានកុមារអាយុចាប់ពី ៦ឆ្នាំ ដល់អាយុក្រោម១២ឆ្នាំ សរុបចំនួន ៣៣,០១៣នាក់ ដែលកំពុងចាប់ផ្តើមទទួលវ៉ាក់សាំងបង្ការជំងឺកូវីដ១៩។ លោកវេជ្ជបណ្ឌិត អ៊ុង រតនា បានបន្តថា ចំពោះការផ្ដល់វ៉ាក់សាំង ដល់កុមារអាយុ៦ឆ្នាំ ដល់ក្រោមអាយុ១២ឆ្នាំ សម្រាប់ខេត្តរតនគិរី គឺចាប់ផ្ដើមផ្ដល់ជូនចាប់ពីថ្ងៃទី១៨ ខែកញ្ញា ឆ្នាំ២០២១ មកម្លេះហើយ ទាំង៩ក្រុង-ស្រុក បើកយុទ្ធនាការព្រមគ្នាតែម្ដង។ ក្នុងរយៈពេលតែពីរថ្ងៃចាប់ពីថ្ងៃទី១៨ ដល់ថ្ងៃទី១៩ ខែកញ្ញា ឆ្នាំ២០២១ ទូទាំងខេត្តរតនគិរី បានផ្ដល់វ៉ាក់សាំងដល់កុមារបានចំនួន ១០,៦៥០នាក់។ លោក អ៊ុង រតនា បានឱ្យដឹងថា សម្រាប់ប្រជាពលរដ្ឋទូទាំងខេត្តរតនគិរី គិតត្រឹមថ្ងៃទី១៩ ខែកញ្ញា ឆ្នាំ២០២១ ទទួលបានវ៉ាក់សាំងបង្ការជំងឺកូវីដ១៩ ដោយគិតចាប់ពីវ័យ៦ឆ្នាំ ឡើងទៅបានចំនួន ១៩២,៥៩២នាក់។ មន្ទីរពេទ្យបង្អែកខេត្តរតនគិរី។ មន្ទីរពេទ្យបង្អែកស្រុកបរកែវ។ ដោយឡែក សម្រាប់បញ្ហាជំងឺកូវីដ១៩ នៅក្នុងខេត្តរតនគិរី នាពេលបច្ចុប្បន្ន គឺដោយការអនុវត្តតាមផែនការថ្នាក់ដឹកនាំគ្រប់លំដាប់ថ្នាក់ដើម្បីទប់ស្កាត់កុំឱ្យរីករាលដាលបន្តទៀតជាលទ្ធផល គឺគ្រប់គ្រងស្ថានការណ៍បានស្ទើរទាំងស្រុង ប៉ុន្តែទោះជាយ៉ាងណាក៏ដោយអាជ្ញាធរមូលដ្ឋាននិងថ្នាក់ដឹកនាំបាននឹងកំពុងពិនិត្យតាមដានស្ថានភាពនៃការវិវត្តរបស់ជំងឺកូវីដ១៩ ទូទាំងខេត្ត។ នៅក្នុងឱកាសនោះដែរ លោកវេជ្ជបណ្ឌិត ក៏បានអំពាវនាវទៅដល់ប្រជាពលរដ្ឋទាំងអស់ បើទោះបីទទួលបានវ៉ាក់សាំងគ្រប់គ្នាក៏ដោយត្រូវបន្តអនុវត្តវិធានសុខាភិបាល ខ្ជាប់ខ្ជួនទាំងអស់គ្នា ដើម្បីបញ្ចៀសជំងឺដ៏កាចសាហាវនេះឆ្លងចូលក្នុងសហគមន៍ ឬឆ្លងចូលក្រុមគ្រួសាររបស់បងប្អូន៕ | 2021-09-20T22:43:00+07:00 | freshnewsasia.com | https://m.freshnewsasia.com/index.php/en/localnews/213533-2021-09-20-08-43-24.html |
45ccc3ec-d702-42d8-8cf3-11f0f760efa9 | អ្នកជំងឺកូវីដ ១៤នាក់ទៀតបានស្លាប់ និងឆ្លងថ្មីជាង៦រយនាក់ | អ្នកជំងឺកូវីដ-១៩ ចំនួន១៤នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជាង ២ពាន់១រយនាក់ហើយ (២.១២៣)។ ចំពោះករណីឆ្លងថ្មីវិញ មានជាង ៦រយនាក់(៦២២)នៅថ្ងៃដដែលនេះ ក្នុងនោះជិត២រយនាក់(១៧៨)ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២០ ខែកញ្ញាកម្ពុជាមានអ្នកកើតជំងឺកូវីដ-១៩ ជាង១សែន៤ពាន់នាក់(១០៤.៧១៦) ក្នុងនោះអ្នកជាសះស្បើយមានជាង៩ម៉ឺននាក់ (៩៧.៧០០)។ ក្រសួងសុខាភិបាលប្រកាសថា គិតត្រឹមថ្ងៃទី១៩ ខែកញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់។ សម្រាប់កុមារដែលមានអាយុពី ៦ឆ្នាំដល់ ១១ឆ្នាំវិញ ក្រសួងសុខាភិបាលឱ្យដឹងថា រដ្ឋាភិបាលចាក់វ៉ាក់សាំងជូនកុមារបានជាង៤សែននាក់ក្នុងចំណោមកុមារដែលត្រូវចាក់ជាង១លាន៨សែននាក់៕ | 2021-09-20T22:27:39+07:00 | rfa.org | https://www.rfa.org/khmer/news/health/14-died-and-622-new-cases-of-covid-19-09202021112659.html |
81abdf8f-0269-45b5-ad8e-82c548534eeb | ប្រើអាល់កុលដឺក្រេខ្ពស់ មិនអាចសម្លាប់មេរោគបាន ហើយគ្រោះថ្នាក់ស្បែកទៀត! | បន្ទាប់ពីរកឃើញអ្នកផ្ទុក COVID-19 លើទឹកដីខ្មែរ ប្រជាជនមួយចំនួនធំជ្រួលច្របល់រកទិញម៉ាស់ និងទឹកលាងដៃ ឬជេល ហើយរបស់អស់ទាំងនេះគឺភាគច្រើនដាច់ស្ដុក ឯតម្លៃឡើងទ្វេដង។ ដូចនេះហើយបាន ជាមានអ្នកជំនាញជាច្រើនណែនាំឲ្យប្រើអាល់កុលជំនួសវិញ។ ប៉ុន្តែការប្រើអាល់កុលនេះទៀតសោតមិនបានអនុវត្តតាមវេជ្ជបញ្ជាគ្រូពេទ្យឡើយ ដោយជ្រើសរើសប្រភេទអាល់កុលមានដឺក្រេខ្ពស់បំផុតរហូតដល់ ៩៧ ដឺក្រេ ឬយកអាល់កុលសុទ្ធទៅលាងដៃតែម្ដង។ ឱសថការីឧត្តម បានឲ្យដឹងថា នោះជារឿងមិនគួរធ្វើ ការប្រើអាល់កុលទាំងដឺក្រេខ្ពស់ ព្រោះគិតថាអាល់កុលកាន់តែខ្ពស់ កាន់តែអាចសម្លាប់មេរោគកាន់តែងាប់អស់ ជាទង្វើមិនត្រឹមត្រូវឡើយ ។ កញ្ញាបានបន្តទៀតថា ការប្រើអាល់កុលសុទ្ធ ឬដឺក្រេខ្ពស់មិនបានជួយសន្សំសំចៃយើងឡើយ តែជាការខាតបង់ទៅវិញ ព្រោះវាងាយហើរ ហើយមិនអាចនៅយូរសម្លាប់មេរោគកើតទេ។ ដូចនេះហើយយើងគួរយកអាល់កុលដែលមានកម្រិត ៦០ ទៅ ៨០ ដឺក្រេ ទើបអាចសម្លាប់មេរោគបាន។ ឱសថការីរូបនេះបានបន្តទៀតថា ប្រសិនបើយើងប្រើអាល់កុលដឺក្រេខ្ពស់ពេក នាំឲ្យប៉ះពាល់ចំពោះសុខភាពស្បែកទៅវិញទេ ដូចជារលាកស្បែក ស្ងួតស្បែក ក្រហមស្បែក។ ដូចនេះបើទិញអាល់កុល ៩៧ ដឺក្រេត្រូវយកមក ជាមួយទឹក ហើយមួយវិញទៀតពេលយកអាល់កុលមកប្រើ ត្រូវបិទគម្របឲ្យបានភ្លាមៗ ព្រោះពេលចំហវានឹងថយចុះដឺក្រេ៕ ចុចអាន៖ ចុចអាន៖ នុស្ស ចុចអាន៖ | 2021-09-20T22:11:00+07:00 | kampucheathmey.com | https://www.kampucheathmey.com/health/202316 |
f5a7a2c4-0dd5-4ee9-81c8-aa242e4d2c16 | អំណោយសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត តាមរយៈអ្នកឧកញ៉ា ឡេង ណាវ៉ាត្រា បានផ្ដល់ជូនរដ្ឋបាលខេត្តត្បូងឃ្មុំ សម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩ | អំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈអ្នកឧកញ៉ា ឡេង ណាវ៉ាត្រា នៅព្រឹកថ្ងៃទី២០ ខែកញ្ញា ឆ្នាំ២០២១នេះ ត្រូវប្រគល់ជូន លោក ជាម ច័ន្ទសោភ័ណ អភិបាលខេត្តត្បូងឃ្មុំ សម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩។ សូមបញ្ជាក់ថា អំណោយទាំងអស់រួមមាន អង្ករ២០តោន ម៉ាស់១០០,០០០ម៉ាស អាល់កុល១,០០០លីត្រ ផ្លែតាង៉ែន (មៀនប៉ៃលិន) ០៥តោន និងថវិកា ១០០លានរៀល ដើម្បីជាការលើកទឹកចិត្ត និងចូលរួមជួយជំរុញឱ្យរដ្ឋបាលខេត្ត បន្តអនុវត្តន៍វិធានការនានាលើការងារទប់ស្កាត់ការឆ្លងរីករាលដាលជំងឺកូវីដ១៩ ក្នុងសហគមន៍។ នៅក្នុងឱកាសនោះដែរ លោក ជាម ច័ន្ទសោភ័ណ ក្នុងនាមមន្ត្រីរាជការ កងកម្លាំង និងប្រជាពលរដ្ឋទូទាំងខេត្តត្បូងឃ្មុំ បានថ្លែងអំណរគុណយ៉ាងជ្រាលជ្រៅបំផុត ដល់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ដែលបានផ្ដល់អំណោយដ៏ថ្លៃថ្លា តាមរយៈអ្នកឧកញ៉ា ឡេង ណាវ៉ាត្រា ផ្ដល់ជូនរដ្ឋបាលខេត្តនាពេលនេះ សម្រាប់ប្រើប្រាស់ក្នុងយុទ្ធនាការបង្ការទប់ស្កាត់ជំងឺកូវីដ១៩៕ | 2021-09-20T21:06:00+07:00 | freshnewsasia.com | https://m.freshnewsasia.com/index.php/en/localnews/213520-2021-09-20-07-06-59.html |
eb0661f1-39e4-4c86-94a0-e637f1e9b2f1 | កុមារ អាយុ៦ឆ្នាំ ដល់ក្រោម១២ឆ្នាំ ចាក់វ៉ាក់សាំងកូវីដ-១៩ ជិត២៦% | កាលពីថ្ងៃទី១៧ ខែកញ្ញា ឆ្នាំ២០២១ សម្តេចតីតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសបើកយុទ្ធនាការ ចាក់វ៉ាក់សាំងបង្ការជំងឺកូវីដ-១៩ ជូនដល់កុមារ អាយុចាប់ពី៦ឆ្នាំ ដល់១២ឆ្នាំ ដើម្បីបង្កើតភាពសាំក្នុងសង្គមឲ្យកាន់តែធំ ដែលអាចឈានទៅបើកលំហរ សកម្មភាពក្នុង សង្គមឲ្យកាន់ តែទូលាយ បន្ថែមពីលើនេះគោលដៅសំខាន់ក្នុងការ ចាក់វ៉ាក់សាំងនេះ ដើម្បីឲ្យកុមារតូចៗអាចចូលរៀននៅសាលាឡើងវិញ។ ក្រោយបញ្ចប់បិទយុទ្ធនាការចាក់វ៉ាក់សាំងបង្ការជំងឺកូវីដ-១៩ ជុំទី១ នៅខេត្តព្រះវិហារ នាថ្ងៃទី២០ ខែកញ្ញា ឆ្នាំ២០២១ លោកស្រី ឱ វណ្ណឌីន បានប្រាប់ក្រុមអ្នកសារព័ត៌មានថា វឌ្ឍនៈភាព នៃការចាក់វ៉ាក់សាំងកូវីដ-១៩ នៅទូទាំងប្រទេសកម្ពុជា នាពេលបច្ចុប្បន្ននេះ គឺទទួលបានផលិតផលល្អមែនទែន ។ លោកស្រីបញ្ជាក់ថា «គិតពីយប់មិញ យើងបូកសរុបទៅ យើងចាក់បាន ៩៨,២៧ភាគរយ។ ដោយឡែក សម្រាប់ ក្រុមមានអាយុចាប់ពី ១២ ទៅក្រោម ១៨ឆ្នាំ យើងចាក់បាន ៨៨ភាគរយ។ ក្នុងរយៈពេល ៣ថ្ងៃ ក្រោយពីប្រកាស ដាក់យុទ្ធនាការចាក់វ៉ាក់សាំងកូវីដ-១៩ ដល់ក្រុមកុមារ ៦ឆ្នាំ ទៅក្រោម ១២ឆ្នាំ គឺយើងចាក់បាន ២៥,៩៤ភាគរយហើយ គឺលឿនណាស់។ បើទូទាំងប្រទេសសរុប ក្នុងចំណោម ប្រជាពលរដ្ឋប្រហែលជា ១៦លាននាក់នេះ គឺទទួលបាន ៧៥,៣១ភាគរយហើយ»។ លោកស្រីសង្កេតឃើញថា មាតា-បិតា គាត់ស្ម័គ្រចិត្តនាំកូន របស់ពួកគាត់ ចាក់វ៉ាក់សាំងកូវីដ-១៩ ទើបធ្វើឱ្យល្បឿន នែការចាក់វ៉ាក់សាំងនេះ មានភាពលឿន។ លោកស្រី ក៏បានអំពាវនាវ ដល់អាជ្ញាធររាជធានី-ខេត្ត ត្រូវបង្កើនយុទ្ធនាការអប់រំ ប្រជាពលរដ្ឋ ឱ្យអនុវត្តវិធានការសុខាភិបាល ជាប់ជានិច្ច ព្រោះថា វត្តមានកូវីដ-១៩ នាពេលបច្ចុប្បន្នមាន គ្រប់ពេលវេលា ។ លោកស្រី រដ្ឋលេខាធិកា ក៏បានសង្កេតឃើញថា មានប្រជាពលរដ្ឋមួយចំនួន នៅបន្ដជួបជុំគ្នាដដែល ដូច្នេះ ប្រជាពលរដ្ឋ ត្រូវកែវប្រែខ្លួន ព្រោះ វិរុសបំប្លែងថ្មី កំពុងចរាចរខ្លាំងណាស់នៅកម្ពុជា ។ លោកស្រី បានបន្ដថា ទោះបីប្រជាពលរដ្ឋ ចាក់វ៉ាក់សាំងកូវីដ-១៩ រួចហើយក៏ដោយ ក៏ឆ្លងជំងឺកូវីដ-១៩ ដែរ ដូច្នេះ ប្រជាពលរដ្ឋគ្រប់បន្ដអនុវត្តវិធានការ ៣ការពារ និង៣កុំ ៕ | 2021-09-20T20:02:00+07:00 | dap-news.com | https://dap-news.com/national/2021/09/20/185596/ |
42a52e3c-7465-4499-8390-cf6b4188c200 | អំណោយសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត តាមរយៈអ្នកឧកញ៉ា ឡេង ណាវ៉ាត្រា ផ្ដល់ជូនរដ្ឋបាលខេត្តកំពង់ចាម ប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩ | អ្នកឧកញ៉ា ឡេង ណាវ៉ាត្រា នៅព្រឹកថ្ងៃទី២០ ខែកញ្ញាឆ្នាំ ២០២១នេះ បាននាំអំណោយសម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្ដេចកិត្តិព្រឹទ្ធបណ្ឌិត ផ្តល់ជូនរដ្ឋបាលខេត្តកំពង់ចាម ទុកប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩។ អំណោយដែលបានប្រគល់ជូនរដ្ឋបាលខេត្តនាពេលនោះ មានដូចជា៖ អាល់កុល ១០០ កាន, ម៉ាស ២៥០.០០០ម៉ាស និងថវិកា ១០០.០០០.០០០រៀល។ ស្ថិតក្នុងឱកាសនោះលោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅបំផុត ដល់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ដែលបានផ្ដល់អំណោយដ៏ថ្លៃថ្លាតាមរយៈអ្នកឧកញ៉ា ឡេង ណាវ៉ាត្រា ផ្ដល់ជូនរដ្ឋបាលខេត្តនាពេលនេះ សម្រាប់ប្រើប្រាស់ក្នុងយុទ្ធនាការបង្ការទប់ស្កាត់ជំងឺកូវីដ១៩៕ | 2021-09-20T20:01:00+07:00 | freshnewsasia.com | https://m.freshnewsasia.com/index.php/en/localnews/213512-2021-09-20-06-01-40.html |
1a8d7277-c3ee-4a29-910a-dc799feadb17 | កុមារអាយុពី៦ឆ្នាំ ដល់ក្រោម១២ឆ្នាំ នៅខេត្តស្វាយរៀង មានចំនួនជាង៦ម៉ឺននាក់ ដែលត្រូវចាក់វ៉ាក់សាំងការពារជំងឺកូវីដ១៩ | លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានថ្លែងប្រាប់ភ្នាក់ងារព័ត៌មាន Fresh News ប្រចាំខេត្តស្វាយរៀង នៅព្រឹកថ្ងៃទី២០ ខែកញ្ញាឆ្នាំ ២០២១ថា កុមារដែលមានអាយុចាប់ពី៦ឆ្នាំ ដល់ក្រោម១២ឆ្នាំ នៅទូទាំងខេត្តស្វាយរៀង មានចំនួនជាង៦ម៉ឺននាក់ ដែលត្រូវចាក់វ៉ាក់សាំងការពារជំងឺកូវីដ១៩។ លោកបណ្ឌិតបានបន្តថា រយៈពេលនៃការចាក់វ៉ាក់សាំងការពារជងឺកូវីដ១៩ ដល់កុមារនេះដែរ គឺមានរយៈពេល១៤ថ្ងៃ សម្រាប់ដូសទី១ និងក្រោយ១៤បន្ទាប់ ចាក់ដូសទី២ បន្តទៀតហើយទីតាំងចាក់រដ្ឋបាលខេត្តបានរៀបចំ និងចាប់ផ្តើមចាក់ជូនចាប់ពីថ្ងៃទី១៨ ខែកញ្ញា ឆ្នាំ២០២១តទៅ មានតាមពេលវេលា និងទីតាំងដូចខាងក្រោម (ពេលព្រឹកពីម៉ោង ៧៖៣០ដល់ម៉ោង១១៖៣០នាទី ពេលរសៀលពីម៉ោង ១រសៀល ដល់ម៉ោង៤រសៀល) រៀងរាល់ថ្ងៃរហូតដល់ថ្ងៃបញ្ចប់យុទ្ធនាការចាក់ជាស្ថាពររួមមាន៖ ក្រុងស្វាយរៀង មន្ទីរពេទ្យបង្អែកខេត្តស្វាយរៀង ក្រុងបាវិត មន្ទីរពេទ្យបង្អែកជីភូ ស្រុកកំពង់រោទិ៍ មណ្ឌលសុខភាពញរ ស្រុកស្វាយទាប មន្ទីរពេទ្យបង្អែកស្វាយទាប ស្រុករំដួល មណ្ឌលសុខភាពថ្នាធ្នង់ ស្រុកចន្ទ្រា មណ្ឌលសុខភាព មេសថ្ងក ស្រុកស្វាយជ្រំ មណ្ឌលសុខភាពតាសួស, មណ្ឌលសុខភាពអង្គតាសូ, មណ្ឌលសុខភាពមិត្តភាពកម្ពុជា-កូរ៉េឈើទាល ស្រុករមាសហែក ទីតាំងអតីតសាលាស្រុករមាសហែក, មណ្ឌលសុខភាពអំពិល និងមណ្ឌលសុខភាពអង្គប្រស្រែ។ សូមបានបញ្ជាក់ថា យុទ្ធនាការចាក់វ៉ាក់សាំងការពារជំងឺកូវីដ១៩ គឺជាការគិតគូដោយយកចិត្តទុកដាក់បំផុតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ជូនដល់កុមារ ដើម្បីឱ្យមានសុខភាពមាំមួន ក្នុងការបង្កើនភាពស៊ាំ និងអង់ទីគ័រការពារប្រឆាំងនឹងជំងឺឆ្លងរាតត្បាតជំងឺកូវីដ១៩ ជាពិសេសវ៉ាក់សាំងនេះអាចជួយកាត់បន្ថយការឆ្លងរាលដាលបានមួយផ្នែកធំស្របពេលដែលរាជរដ្ឋាភិបាលគ្រោងបើកសាលាឲ្យចូលរៀនឡើងវិញ នៅពេលខាងមុខនេះផងដែរ៕ | 2021-09-20T19:57:00+07:00 | freshnewsasia.com | https://m.freshnewsasia.com/index.php/en/localnews/213510-2021-09-20-05-57-01.html |
00f42b13-7724-49fa-be81-6495ace6f560 | ថៃ៖ មនុស្សជាង ១២,៧០០នាក់ទៀតឆ្លងកូវីដ-១៩ និងអ្នកជំងឺ ១០៦នាក់ស្លាប់ ក្នុងរបាយការណ៍ថ្ងៃចន្ទនេះ (Video inside) | ក្រសួងសុខាភិបាលថៃនៅថ្ងៃចន្ទ ទី២០ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១២,៧០៩ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,៨៥១ករណី ត្រូវបានរកឃើញនៅលើប្រជាជនថៃទូទៅ និង ៨៥៨ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១០៦នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១១,១២៥នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤៨៩,១៨៦ករណី ក្នុងនោះមានអ្នកស្លាប់ ១៥,៤៦៩នាក់ និងអ្នកជាសះស្បើយឡើងវិញ ១,៣៤១,៣៦៣នាក់។ គិតត្រឹមថ្ងៃទី១៧ ខែកញ្ញា ឆ្នាំ២០២១ ថៃសម្រេចបានការចាក់វ៉ាក់សាំងបង្ការ COVID-19 ចំនួន ៤៣.៣លានដូស ក្នុងនោះប្រជាជន ១៤.៣លាននាក់ (២០.៥% ណៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-20T19:52:00+07:00 | freshnewsasia.com | https://m.freshnewsasia.com/index.php/en/internationalnews/213509-2021-09-20-05-52-58.html |
a112c57f-7f0e-4547-bebd-75610fba4875 | រដ្ឋបាលខេត្តសៀមរាប កំណត់ជា «តំបន់ក្រហម» ក្នុងភូមិសាស្ត្រភូមិដូនទាវ ឃុំរលួស និងភូមិតាប្រាក់ ឃុំមានជ័យ ស្រុកប្រាសាទបាគង ១សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តសៀមរាប បានសម្រេចកំណត់ជា «តំបន់ក្រហម» ក្នុងភូមិសាស្ត្រភូមិដូនទាវ ឃុំរលួស និងភូមិតាប្រាក់ ឃុំមានជ័យ ស្រុកប្រាសាទបាគង ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ជាបណ្ដោះអាសន្ន រយៈពេល ១សប្តាហ៍ គិតចាប់ពីវេលាម៉ោង១៣៖០០នាទីរសៀលនាថ្ងៃទី២០ ខែកញ្ញា រហូតដល់ថ្ងៃទី២៦ ខែកញ្ញា ឆ្នាំ២០២១។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបានថ្ងៃទី២០ ខែកញ្ញានេះ៕ | 2021-09-20T19:48:00+07:00 | freshnewsasia.com | https://m.freshnewsasia.com/index.php/en/localnews/213508-2021-09-20-05-48-13.html |
c00129c9-6a72-45bd-8aec-392e2a837a34 | អំណោយសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត តាមរយៈឧកញ៉ា ឡេង ណាវ៉ាត្រា ប្រគល់ជូនរដ្ឋបាលខេត្តកំពង់ចាម ប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩ | ឧកញ៉ា ឡេង ណាវ៉ាត្រា នៅព្រឹកថ្ងៃទី ២០ ខែកញ្ញាឆ្នាំ ២០២១នេះបាននាំអំណោយសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ផ្តល់ជូនរដ្ឋបាលខេត្តកំពង់ចាម ទុកប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩ ។ អំណោយដែលបានប្រគល់ជូនរដ្ឋបាលខេត្តនាពេលនោះ មានដូចជា អាល់កុល ១០០ កាន, ម៉ាស ២៥០.០០០ម៉ាស,និងថវិកា ១០០.០០០.០០០រៀល។ ស្ថិតក្នុងឱកាសនោះដែរ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ១៩ សូមថ្លែងអំណរគុណយ៉ាងជ្រាលជ្រៅបំផុត ដល់សម្ដេចអគ្គមហាសេនាបតី តេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដែលបានផ្ដល់អំណោយដ៏ថ្លៃថ្លា តាមរយៈ ឧកញ៉ា ឡេង ណាវ៉ាត្រា ផ្ដល់ជូនរដ្ឋបាលខេត្តកំពង់ចាម នាពេលនេះ សម្រាប់ប្រើប្រាស់ក្នុងយុទ្ធនាការបង្ការ ទប់ស្កាត់ជំងឺកូវីដ១៩ ។ | 2021-09-20T19:04:00+07:00 | dap-news.com | https://dap-news.com/national/2021/09/20/185560/ |
56ce3ba3-7c7a-4fd2-afba-6f711b3bc0d5 | កូវីដ១៩៖ ឆ្លងថ្មី ៦២២នាក់ ជាសះស្បើយ៤៧៣នាក់ និងស្លាប់១៤នាក់ | ក្នុងចំណោមអ្នកឆ្លងថ្មីទាំង ៦២២នាក់ មានករណីឆ្លងសហគមន៍ ៤៤៤នាក់ និងអ្នកដំណើរពីបរទេស ១៧៨នាក់។ សូមរំលឹកថា គិតត្រឹមព្រឹក ថ្ងៃទី២០ ខែកញ្ញា ឆ្នាំ២០២១នេះ កម្ពុជាមានអ្នកឆ្លងសរុបចំនួន ១០៤.៧១៦នាក់ ក្នុងនោះមានអ្នកជាសះស្បើយ ៩៧.៧០០នាក់ និងអ្នកស្លាប់ ២.១២៣នាក់ ៕ | 2021-09-20T18:36:00+07:00 | dap-news.com | https://dap-news.com/national/2021/09/20/185519/ |
b858b682-e1e7-4749-97b2-f90825411f13 | ចិនបញ្ចេញទិន្នន័យផ្លូវការ៖ «ប្រជាជន ១.១ពាន់លាននាក់ បានទទួលការចាក់ វ៉ាក់សាំងគ្រប់ដូស ដើម្បីបង្ការជំងឺកូវីដ-១៩» (Video inside) | ទិន្នន័យផ្លូវការពីអាជ្ញាធរសុខាភិបាលចិនបានបង្ហាញថា គិតត្រឹមចុងសប្តាហ៍មុន ចំនួនប្រជាជនចិនដែលបានទទួលការចាក់វ៉ាក់សាំងបង្ការជំងឺ COVID-19 ពេញលេញ (ចំនួន ២ដូស) បានកើនឡើងដល់ ១.១ពាន់លាននាក់ហើយ ដែលស្មើនឹង ៧៨ភាគរយនៃប្រជាជនសរុបជាង ១,៤០០លាននាក់។ នេះបើតាមការចេញផ្សាយដោយ សារព័ត៌មានចិន CGTN នៅព្រឹកថ្ងៃចន្ទ ទី២០ ខែកញ្ញា ឆ្នាំ២០២១។ បើតាមគណៈកម្មការសុខភាពជាតិចិន វ៉ាក់សាំងសរុបជាង ២.១៧ពាន់លានដូស ត្រូវបានផ្ដល់ការចាក់ជូនប្រជាជននៅទូទាំងប្រទេសចិន។ ជុំវិញទិន្នន័យនេះ កាសែត New York Times របស់សហរដ្ឋអាមេរិក បានរាយការណ៍កាលពីថ្ងៃព្រហស្បតិ៍សប្ដាហ៍មុនថា ប្រទេសចិនបានបង្កើត ។ គួរបញ្ជាក់ថា ភាពជោគជ័យនៃយុទ្ធនាការចាក់វ៉ាក់សាំងនេះ បានជួយប្រទេសចិននាំមុខគេ ក្នុងចំណោមបណ្តាមហាអំណាចសេដ្ឋកិច្ចពិភពលោក។ សម្រាប់សហរដ្ឋអាមេរិក និងជប៉ុន គឺប្រជាជនទើបជាងពាក់កណ្តាលប៉ុណ្ណោះ ដែលបានទទួលការចាក់វ៉ាក់សាំងពេញលេញ ខណៈអត្រាចាក់វ៉ាក់សាំង នៅចក្រភពអង់គ្លេស អាល្លឺម៉ង់ និងបារាំងគឺកើនឡើងលើស ៦០ភាគរយហើយ៕ | 2021-09-20T18:09:00+07:00 | freshnewsasia.com | https://m.freshnewsasia.com/index.php/en/internationalnews/213493-2021-09-20-04-09-47.html |
ec1c45b2-4601-4443-9ecb-2dd6a322c120 | ក្រសួងសុខាភិបាល អនុញ្ញាតឲ្យសណ្ឋាគារ ឡូទុសប្លង្គ អូតែល អែន រីសត ជាសណ្ឋាគារដំបូងគេ នៅខេត្តសៀមរាប កន្លែងព្យាបាលអ្នកជំងឺកូវីដ១៩ កម្រិតស្រាល | (សៀមរាប)៖ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានប្រកាសទទួលស្គាល់ និងអនុញ្ញាតឲ្យសណ្ឋាគារ ឡូទុសប្លង្គ អូតែល & រីសត (Lotus Blanc Hotel & Resort) ដែលជាសណ្ឋាគារដំបូងគេ ក្នុងខេត្តសៀមរាប ជាកន្លែងព្យាបាលអ្នកជំងឺកូវីដ១៩កម្រិតស្រាល។ នេះបើតាមលិខិតអនុញ្ញាតដែលបណ្តាញព័ត៌មាន Fresh News ទទួលបាននៅថ្ងៃទី២០ ខែកញ្ញា ឆ្នាំ២០២១នេះ។ លោក ម៉ម ប៊ុនហេង បានបញ្ជាក់ក្នុងលិខិតរបស់ខ្លួនថា ។ តំណាងសណ្ឋាគារនេះបានបញ្ជាក់ឲ្យដឹងថា បន្ទាប់ពីទទួលបានការអនុញ្ញាតពីក្រសួងសុខាភិបាលរួចហើយ សណ្ឋាគារឡូទុសប្លង្គ អូតែល & រីសត (Lotus Blanc Hotel & Resort) នឹងចាប់ផ្តើមបើកទទួលផ្តល់សេវាថែទាំ និងព្យាបាលអ្នកជំងឺកូវីដ១៩ កម្រិតស្រាលចាប់ពីថ្ងៃទី២៥ ខែកញ្ញា ឆ្នាំ២០២១តទៅ។ បងប្អូនប្រជាពលរដ្ឋក្នុងខេត្តសៀមរាប និងបណ្តាលខេត្តនានា ដែលត្រូវការសេវានេះ អាចទាក់ទងមកលេខ ០១៥ ៤៧៣ ២២២ ឬ ០១៥ ២៦៧ ២២២៕ | 2021-09-20T17:26:00+07:00 | freshnewsasia.com | https://m.freshnewsasia.com/index.php/en/localnews/213492-2021-09-20-03-26-41.html |
bcec7c7c-6797-4ea5-9662-e03a7e78b8ff | BREAKING: សហរដ្ឋអាមេរិក៖ មនុស្សជាង ៣២,០០០នាក់ឆ្លងកូវីដ-១៩ និងអ្នកជំងឺ ៣១១នាក់ស្លាប់ ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣២,៧៣១នាក់ទៀតបានឆ្លងជំងឺ COVID-19 ខណៈអ្នកជំងឺ ៣១១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី២០ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,៩០០,៩០៦ករណី ក្នុងនោះមានអ្នកស្លាប់សរុបចំនួន ៦៩១,៨៨០នាក់ និងជាសះស្បើយឡើងសរុប ៣២.៥លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាវស៊ី (Anthony Fauci) បាននិយាយថា ទិន្នន័យដែលចាំបាច់ដើម្បីកំណត់ថា តើគួរឬមិនគួរចាក់វ៉ាក់សាំងដូសទី ៣ ឬដូសជំរុញ សម្រាប់អ្នកដែលបានចាក់វ៉ាក់សាំងបង្ការ COVID-19 របស់ក្រុមហ៊ុន Moderna និង Johnson & Johnson ដែរឬក៏យ៉ាងណានោះ នឹងត្រូវបញ្ចេញ នៅក្នុងរយៈពេលប៉ុន្មានសប្ដាហ៍ខាងមុខ។ គួរបញ្ជាក់ថា គិតត្រឹមថ្ងៃទី១៩ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៥លានដូស ក្នុងនោះប្រជាជន ២១១.៤៩លាននាក់ (៦៤.៤% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨១.០៣លាននាក់ (៥៥.២%) បានទទួលការចាក់គ្រប់ដូស៕ | 2021-09-20T17:25:00+07:00 | freshnewsasia.com | https://m.freshnewsasia.com/index.php/en/internationalnews/213491-2021-09-20-03-25-47.html |
00664546-5ab3-43d6-aff3-88db0427f3f3 | ចេញលទ្ធផល ! សំណាករបស់អាជីវករនៅផ្សារដើមដូងហើយ រកឃើញអ្នកឆ្លងកូវីដ… | នៅថ្ងៃទី២០ កញ្ញា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានយកសំណាកអាជីវករ នៅផ្សារដើមដូង ផ្លូវបេតុង សង្កាត់ក្បាលកោះ ខណ្ឌច្បារអំពៅ រាជធានីភ្នំពេញ។ ជាលទ្ធផលតេស្តរហ័សលើកទី១ ក្នុងចំណោមអ្នកធ្វើតេស្ត ៦៨នាក់ រកឃើញវិជ្ជមានកូវីដ០២នាក់ ។ សូមយកចិត្តទុកដាក់ តាមដានសុខភាពរបស់ខ្លួន ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា នៅថ្ងៃទី២០ ខែកញ្ញា ឆ្នាំ២០២១នេះដែរ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦២២នាក់ ខណៈមានអ្នកជំងឺចំនួន៤៧៣នាក់ជាសះស្បើយ និងអ្នកស្លាប់ថ្មីចំនួន១៤នាក់។ បើគិតត្រឹមថ្ងៃទី២០ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៤ ៧១៦នាក់ ។ អ្នកជាសះស្បើយសរុបចំនួន៩៧ ៧០០នាក់ និងអ្នកស្លាប់សរុបកើនឡើងចំនួន២១២៣នាក់ ៕ | 2021-09-20T17:02:45+07:00 | kbnnews.com | https://kbn.news/archives/238472 |
6f09bcee-3d2d-4ea2-a2f8-3f09feeb3874 | សូមប្រយ័ត្នកើតជំងឺសើស្បែក “កមរមាស់ ឬអាត់”! | កមរមាស់ ជាជំងឺមួយក្នុងចំណោមជំងឺសើស្បែក ដែលជួបច្រើនញឹកញាប់ នៅប្រទេសកម្ពុជាយើង។ ជាជំងឺដែលមានកន្ទួល និងពងទឹក ហើយរមាស់ពាសពេញខ្លួនប្រាណ ដែលបណ្តាលមកពីពពួកប៉ារាស៊ិតឬចៃ។ ការចម្លងជំងឺនេះ កើតឡើងតាមរយៈ៖ – ការប៉ះពាល់ផ្ទាល់រវាងអ្នកជា និងអ្នកជំងឺ – ប៉ះពាល់ជាមួយសម្ភារៈប្រើប្រាស់ (សំលៀកបំពាក់ ស្រោមពូក…) ដែលមានមេរោគ – មនុស្សច្រើនរស់នៅផ្តុំគ្នា ឬរស់នៅជាមួយគ្នា។ ក) រោគសញ្ញា៖ – ច្រើនកើតនៅកន្លែងណាដែលមានរាងត្រង់ផ្នត់ៗ ឬក្រវៀចក្រវៀននៃស្បែក ចង្វែកម្រាមដៃ កដៃ ចង្កេះ គូទ ផ្ទៃខាងក្នុងប្រអប់ភ្លៅ និងកជើង ដែលស្តែងចេញជាកន្ទួល ឬពងទឹក (ពងទឹកមិនសូវប្រទះឃើញទេ ព្រោះវាត្រូវបំផ្លាញយ៉ាងលឿនដោយការអេះត្រដុសរបស់អ្នកជំងឺ)។ – ចំពោះស្ត្រីវិញ គេឃើញច្រើនកើតមាននៅលើក្បាលដោះ រីឯបុរសភាគច្រើនកើតនៅលើលិង្គ និងលើស្បែកពងស្វាស។ – ជំងឺនេះកម្រកើតមាននៅលើផ្ទៃមុខមនុស្សពេញវ័យណាស់ ប្រសិនបើក្មេងតូចៗ និងអ្នកមានមេរោគហ៊ីវ (HIV+) គេសង្កេតឃើញមាននៅលើផ្ទៃមុខ បាតដៃ បាតជើង រួមទាំងខ្លួនប្រាណផងដែរ។ ការកើតមានទាំងនេះ បង្កឲ្យមានការរមាស់យ៉ាងខ្លាំង ជាពិសេសនៅពេលយប់។ ជាទូទៅតែងមានឃើញស្នាមអេះ និងស្នាមក្រហូងដាច់រលាត់ស្បែក ការឆ្លងរោគ ជាមួយនិងការកកើតពងខ្ទុះ និងក្រមរធំៗ ត្រូវបានជួបញឹកញាប់គួរសមដែរ។ ខ) ការវិវត្តន៍៖ ជំងឺកមរមាស់ ដែលមិនបានព្យាបាល អាចក្លាយជាជំងឺរ៉ាំរ៉ៃរួមជាមួយនឹងការថយចុះកម្រិតរមាស់។ ការបាត់រមាស់មិនមែនមានន័យថាពពួកប៉ារ៉ាស៊ីត ឬចៃនោះបាត់ ឬស្លាប់ឡើយ។ ការលាប់ឡើងវិញដែលបណ្តាលពីការព្យាបាលមិនត្រឹមត្រូវកើតមានជារឿយៗ ហើយវាត្រូវបានបិទបាំងរោគសញ្ញាផ្សេងៗ ដោយការលាបពពួកគ័រទីគួអ៊ីត (ថ្នាំលាបឲ្យស្បែកស ឬស្បែករលោង) ច្រើនពេក។ គ) ការព្យាបាល៖ – ត្រូវព្យាបាលក្រុមគ្រួសារទាំងមូលរួមគ្នាក្នុងពេលតែមួយ ដើម្បីជៀសវាងការឆ្លងសារចុះសារឡើង ឬលាប់ឡើងវិញ – ត្រូវលាបថ្នាំដែលមានការណែនាំដោយគ្រូពេទ្យជំនាញឯកទេស – មុជទឹក ហើយដុសកន្លែងដែលកើតមានជំងឺនេះ ជាមួយបន្ទះក្រណាត់ស្អាត នៅពេលយប់ – លាបថ្នាំ ឲ្យពេញខ្លួនទាំងអស់ ពីកដល់ចុងជើង (គ្រប់កន្លុកកន្លៀតទាំងអស់) – ទុកឲ្យស្ងួត ហើយរក្សាវាឲ្យនៅលើស្បែកខ្លួនមួយយប់ទល់ភ្លឺ (១២ម៉ោង) – មុជទឹកជម្រះកាយវិញបាននៅពេលព្រឹក – ធ្វើដូចខាងលើម្តងទៀត នៅយប់ទី២ ទី៣ រហូតដល់មួយអាទិត្យ – ផ្លាស់ប្តូរ ហើយបោកគក់ សំលៀកបំពាក់ កម្រាលពូក ភួយ មុង ដែលមានមេរោគ ជាមួយសាប៊ូ ស្រុះទឹកក្ដៅ និងហាលថ្ងៃឲ្យបានស្ងួត “ សូមណែនាំក្រុមគ្រួសារ ឬអ្នកជុំវិញខ្លួនដែលជាប់ពាក់ព័ន្ធជាពិសេសអ្នកមានផ្ទៃពោះ បើសិនជាមានរោគសញ្ញាដូចខាងលើ។ ក្រុមគ្រូពេទ្យឯកទេសនៃមន្ទីរពេទ្យកាល់ម៉ែត រង់ចាំទទួលជួបពិគ្រោះ និងផ្តល់ជូនព័ត៌មានគ្រប់ស្ថានភាពជំងឺ ដើម្បីជៀសវាងបញ្ហាផ្សេងៗដែលបង្កឲ្យមានផលប៉ះពាល់ ពិសេសដល់ទារកក្នុងផ្ទៃ ”៕ | 2021-09-20T15:51:00+07:00 | kampucheathmey.com | https://www.kampucheathmey.com/health/202020 |
71132835-28c9-443d-9c41-a94007f3a1b1 | កើតជំងឺឬសដូងបាត តើមានវិធីសាស្ត្រណាដើម្បីព្យាបាល? | ជំងឺឬសដូងបាត គឺជាជំងឺដែលកើតឡើង ដោយសារការរីកប៉ោងនៃសរសៃឈាម ដែលមាននៅជុំវិញក្រសាលគូទ។ គេសង្កេតឃើញថា ជំងឺឬសដូងបាតជាមូលហេតុចម្បងទី១ ដែលនាំឲ្យអ្នកជំងឺមកពិគ្រោះជាមួយគ្រូពេទ្យ ចំពោះបញ្ហាផ្នែកក្រសាលគូទ។ ជំងឺឬសដូងបាតនេះមិនអាចវិវត្តទៅជាជំងឺមហារីកបាននោះទេ។ ជំងឺឬសដូងបាតមាន ២ប្រភេទគឺ៖ – ឬសដូងបាតក្រៅ: ជាជំងឺដែលកើតឡើងលើសរសៃឈាមឬសដូងបាតនៅខាងក្រៅរន្ធគូទ – ឬសដូងបាតក្នុង: ជាជំងឺដែលកើតឡើងលើសរសៃឈាមឬសដូងបាតខាងក្នុងរន្ធគូទ តើមានវិធីអ្វីខ្លះដើម្បីព្យាបាលជំងឺឬសដូងបាត? ក) ចំពោះបញ្ហាឬសដូងបាតខាងក្រៅ៖ អ្នកជំងឺអាចត្រូវបានព្យាបាលដោយប្រើថ្នាំគ្រាប់បំបាត់ហើម និងបំបាត់ការឈឺចាប់រួមទាំងថ្នាំបន្ទន់លាមក ក្នុងពេលជាមួយគ្នានោះអ្នកជំងឺអាចប្រើក្រែម (Crème) សម្រាប់លាបលើដុំនោះ។ ពេលខ្លះគ្រូពេទ្យអាចធ្វើការកាត់យកកំណកឈាមនៃឬសដូងក្រៅនោះចេញ បើសិនជាដុំឬសដូងបាតក្រៅមិនហើមខ្លាំង ហើយមានតែមួយដែលធ្វើឲ្យអ្នកជំងឺបានធូរស្បើយពីការឈឺចាប់ភ្លាមៗ។ ខ) ចំពោះបញ្ហាឬសដូងបាតក្នុង៖ ការព្យាបាលចម្បង គឺការព្យាបាលទៅលើបញ្ហាបន្ទោបង់លាមកមានដូចជាការទល់លាមកឬការរាគ។ មានឧបករណ៍ ៣យ៉ាង ដែលអាចព្យាបាលជំងឺឬសដូងបាតមានដូចជាៈ – ការដុតកម្ដៅ(Infrarouge photocoagulation) – ការចាក់ (Sclérothérapie) – ការចង (Ligature) ការព្យាបាលដោយឧបករណ៍ អាចអាស្រ័យទៅលើដំណាក់កាលរបស់រោគសញ្ញាឬសដូងបាតៈ • ដំណាក់កាលទី ១ : អាចព្យាបាលដោយការដុតកម្ដៅឬការចាក់ • ដំណាក់កាលទី ២ និងទី៣ : អាចព្យាបាលដោយការចង • ចំពោះការវះកាត់ឬសដូងបាត គឺធ្វើឡើងចំពោះឬសដូងបាតនៅកម្រិតទី ៤ ឬ ឬសដូងបាតដែលបរាជ័យក្នុងការព្យាបាលដោយឧបករណ៍ទាំង៣ ខាងលើ ។ * បញ្ជាក់៖ ជំងឺឬសដូងបាត មិនមែនជាជំងឺកាចសាហាវទេ វាគ្រាន់តែរំខានដល់អ្នកជំងឺ ប៉ុន្តែអ្នកជំងឺត្រូវជួបពិគ្រោះជាមួយគ្រូពេទ្យឯកទេសឲ្យបានត្រឹមត្រូវ ដើម្បីបញ្ជាក់ថា ពិតជាជំងឺឬសដូងបាតមែន ហើយការព្យាបាលទៀតសោតត្រូវព្យាបាលឲ្យបានត្រឹមត្រូវ ព្រោះវាអាចបង្កឲ្យមានផលវិបាកក្រោយព្យាបាល ដូចជាការព្យាបាលដោយការចាក់ បើសិនជាព្យាបាលមិនត្រឹមត្រូវទេអ្នកជំងឺអាចមានដំបៅនៅរន្ធគូទឬអាចត្បៀតក្រសាលគូទ ដែលជាបញ្ហាធ្ងន់ធ្ងរ។ “ព្យាបាលទាន់ពេលវេលា ដោយគ្រូពេទ្យជំនាញ នាំមកនូវការសះស្បើយឆាប់រហ័ស !”៕ | 2021-09-20T15:32:00+07:00 | kampucheathmey.com | https://www.kampucheathmey.com/health/201995 |
e70672dd-f9c0-4e4f-ad63-34bbeecba20d | ការឆ្លងជំងឺកូវីដ-១៩ ក្នុងខេត្តសៀមរាប មិនទាន់ថមថយទេ ក្រសួងសុខាភិបាល ផ្ដល់លេខទូរស័ព្ទទាន់ហេតុការណ៍ | សៀមរាប ៖ គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-២៩ សហការជាមួយគណៈកម្មការប្រយុទ្ធនឹងជំងឺកូវីដ-១៩ខេត្តសៀមរាប សូមជម្រាបជូនសាធារណៈជនទាំងអស់ ឱ្យបានជ្រាបថា ដើម្បីជំរុញការទប់ស្កាត់ ឆ្លើយតបការរាតត្បាតនៃជំងឺកូវីដ-១៩ នៅក្នុងខេត្តសៀមរាប គណៈកម្មការអន្តរក្រសួងបានបន្ថែម លេខពិសេសមួយទៀត ទៅលើប្រព័ន្ធទូរស័ព្ទទាន់ហេតុការណ៍ សម្រាប់ខេត្តសៀមរាប (សូមចុចលេខ ១១៥ រួចចុចលេខ ៤)។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ចុះថ្ងៃទី១៩ ខែកញ្ញា ឆ្នាំ២០២១ ឲ្យដឹងថា លេខទូរស័ព្ទទាន់ហេតុការណ៍ខាងលើ ចាត់ទុកជាការជូនដំណឹង ដល់ប្រជាពលរដ្ឋរស់នៅខេត្តសៀមរាប រួមទាំងជនបរទេសទាំងអស់ ដែលមានចម្ងល់អំពីញ្ហាផ្សេងៗពាក់ព័ន្ធនឹងកូវីដ-១៩។ គួរបញ្ជាក់ថា នៅរសៀលថ្ងៃទី១៩ ខែកញ្ញា ឆ្នាំ២០២១ រដ្ឋបាលខេត្តសៀមរាប បានដាក់ ភូមិកំពង់ និងភូមិស្រម៉រ ឃុំជីក្រែង ស្រុកជីក្រែង ជាតំបន់ក្រហម រយៈពេល១សប្ដាហ៍ គិតចាប់ពីម៉ោង១រសៀលថ្ងៃនេះ រហូតដល់ថ្ងៃទី២៥ ខែកញ្ញា, ក្រៅពីស្រុកជីក្រែងនេះ រដ្ឋបាលខេត្តសៀមរាប ក៏បានដាក់ផ្នែកខ្លះនៃសង្កាត់មួយចំនួនក្នុងក្រុងសៀមរាប ជាតំបន់ក្រហមផងដែរ កាលពីថ្ងៃទី១៧ កញ្ញា កន្លងមក៕ រក្សាសិទ្ធិដោយ ៖ ពិសិដ្ឋ CEN | 2021-09-20T10:10:30+07:00 | cen.com.kh | https://cen.com.kh/archives/391138.html |
ec0f6605-a4ec-4169-9700-3c0acb7e7e13 | ការសិក្សារកឃើញថាអ្នកជំងឺកូវីដម្នាក់ក្នុងចំណោម៣នាក់បានរាយការណ៍ពីរោគសញ្ញារយៈពេលយូរ | ការសិក្សាថ្មីមួយដែលបោះពុម្ពផ្សាយដោយមជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិកបានឲ្យដឹងថា មនុស្សប្រហែលម្នាក់ក្នុងចំណោម៣នាក់ដែលបានធ្វើតេស្តមានជំងឺកូវីដ១៩បានរាយការណ៍ថាមានរោគសញ្ញារយៈពេល២ខែក្រោយមក។ ការសិក្សានេះដែលធ្វើឡើងនៅក្នុងទីក្រុង Long Beach រដ្ឋCaliforniaបានរកឃើញថា ១ភាគ៣នៃអ្នកដែលបានធ្វើតេស្តមានជំងឺកូវីដ១៩បានរាយការណ៍យ៉ាងហោចណាស់មានរោគសញ្ញាជំងឺបណ្តាលមកពីវីរុសកូរ៉ូណារយៈពេល៤ឬច្រើនសប្តាហ៍ បន្ទាប់ពីការធ្វើតេស្តវិជ្ជមានមក។ មជ្ឈមណ្ឌល CDC បានរាយការណ៍ថាអត្រានេះមានកាន់តែច្រើនក្នុងចំណោមស្ត្រីជនជាតិស្បែកខ្មៅ មនុស្សអាយុលើសពី៤០ឆ្នាំហើយនឹងអ្នកដែលមានរោគសញ្ញានេះពីមុន។ មជ្ឈមណ្ឌល CDC បានហៅវាថារោគសញ្ញាជំងឺ«កូវីដរយៈពេលយូរ»៤ឬច្រើនសប្តាហ៍ចាប់តាំងពីការធ្វើតេស្តវិជ្ជមាននៃជំងឺនោះ។ ចំពោះការសិក្សានេះមន្ទីរសុខាភិបាលនិងសុខមាលភាពពលរដ្ឋក្រុង Long Beach បាននិយាយជាមួយមនុស្ស៣៦៦នាក់ដែលមានអាយុចាប់ពី១៨ឆ្នាំឡើងទៅដោយជ្រើសរើសមនុស្សព្រាវៗចំណោមអ្នកធ្វើតេស្តពីរក្រុមដែលមានជំងឺកូវីដ១៩ចន្លោះថ្ងៃទី១ ខែមេសានិងថ្ងៃទី១០ខែធ្នូ ឆ្នាំ២០២០។ របាយការណ៍មួយទៀតដែលបានបោះពុម្ពផ្សាយក្នុងកាសែត The Guardian កាលពីថ្ងៃអាទិត្យបានឲ្យដឹងថា ពួកគ្រូពេទ្យនៅសហរដ្ឋអាមេរិកដែលព្យាបាលអ្នកជំងឺដែលមិនបានចាក់វ៉ាក់សាំងប្រឈម«ការហត់នឿយដោយក្តីមេត្តា»នៅពេលមានការផ្ទុះឡើងលើកទី៤នៃករណីជំងឺកូវីដ១៩នៅទូទាំងប្រទេស៕ | 2021-09-20T07:00:00+07:00 | khmer.voanews.com | https://khmer.voanews.com/a/in-3-covid-patients-report-long-term-symptoms-study-finds/6235611.html |
Subsets and Splits
No community queries yet
The top public SQL queries from the community will appear here once available.